
PREDGOVOR 


Danas Crkva svim silama nastoji oko toga da 
vjernike odgoji za što dublji kršćanski život po in- 
tenzivnom proživljavanju crkvene godine u litur- 
gijskom duhu. Za to se, međutim, traži i od sveće- 
nika i od vjernika da svaki blagdan prije liturgij- 
skog slavljenja svetom misnom žrtvom prožive u 
duši i srcu. A to će postići razmišljanjem o odno- 
snom otajstvu ili svecu, kako bi se onda s dubljim 
razumijevanjem sakupili kod svetoga stola. 


Da već samim naslovom naznačimo tu svrhu, 
dali smo knjizi naslov »Blagdanska jutarnja zvona«. 
Kao što, naime, zvona u blagdansko jutro bude u 
nama posebno duševno raspoloženje, tako želimo 
da i ova razmatranja unesu u dušu svečano blag- 
dansko raspoloženje. I kao što nas blagdanska ju- 
tarnja zvona pozivaju k svetoj misi, tako neka nas 
ova razmatranja pozovu da što dublje uronimo u 
tajnu Božje ljubavi koja nam se očituje u toj tajni 
u kojoj nam se daruje sam utjelovljeni Bog kao 
žrtva za naše spasenje. 

Razmatranja su namijenjena svećenicima, redov- 
nicima i vjernicima laicima. Pisana su lakim stilom. 
Gotovo kod svih je naznačeno pomoćno štivo iz 
Svetog pisma i iz Koncilskih dekreta. To je učinjeno 
stoga da se na taj način pomogne svima koji se 
budu tim razmatranjima služili, da lakše nađu od- 
govarajuće tekstove i da njima obogate razmatra- 
nje. 

U zbirci se nalaze glavni blagdani tijekom cr- 
kvene godine i još nekoliko svetaca, pa tako knjiga 
čini jednu zaokruženu cjelinu. 

Uvjereni smo da će ova razmatranja koristiti 
dušama da više uzljube Krista Gospodina i Njegovu 
svetu Majku, a ujedno ih potaknuti da nasljeduju 
svece u toj ljubavi. Tako će im liturgijska godina 
i njezino proživljavanje donijeti onaj plod koji želi 
Crkva. 


U Zagrebu, na blagdan svetog Petra i Pavla, 29. 
lipnja 1972. 
Priređivač 


BEZGRJEŠNO ZAČEĆE 


8. prosinca 


U svibnju 1910. u Arcoli u Italiji u svetištu Go- 
spe od Anđela pripravljala se velika svečanost: kru- 
njenje Gospina kipa. Sa svih strana skupio se silan 
narod i mnogi biskupi na čelu s kardinalom Maffi- 
jem. 

No od svečanosti nije bilo ništa. U noći prije 
proslave neki je svetogrdnik zapalio crkvu. U crkvi 
je izgorjelo sve osim zidova. Ali na oltaru ostao je 
netaknut Djevičin kip. Isto tako ostali su netaknuti 
Gospin plavi veo i 12 zvijezda oko glave. Sve je 
crno, sve prljavo, samo je Marija čista, lijepa, ne- 
taknuta. U tim ruševinama njezina ljepota još jače 
odskače. 

To je zabilježila povijest 1910. godine (Card. 
Maffi: Lettere pastorali, Vol. I). A jedan drugi do- 
gađaj također je zabilježen davno prije, ne od kar- 
dinala Maffija, nego na prvim stranicama Svetog 
pisma. Tu je opisano kako je jedan drugi bezdušnik 
i svetogrdnik podmetnuo požar, koji još gori, a koji 
zahvaća svako stvorenje. Od njega je bila pošte- 
đena samo Marija. 

Neprijatelj naše naravi, sotona, zaveo je u raju 
zemaljskom prvu ženu, Evu. Eva je zavela Adama. 
Prekršili su Božji zakon neposlušnošću i sjetilno- 
šću. Slijedila je kazna: izgon iz raja i prokletstvo. 
Cijeli Adamov rod rađa se crn i čađav kao zidovi 
izgorjele kuće. No u tom požaru samo je Marija 
ostala netaknuta. Svi smo mi sinovi srdžbe, dok je 
ona jedina blagoslovljena. Svi smo mi prazni i pu- 
sti, duhovno mrtvi, goli na tijelu i na duši. Ona je- 
dina je milosti puna već u utrobi svoje majke Ane. 
Njezina bezgrješnog začeća spominjemo se na nje- 
zin blagdan, 8. prosinca. 

Što znači Bezgrješno Začeće? 


Židovski sudac Gedeon jedne je večeri iznio 
ovčje runo i ostavio ga preko noći vani na zraku. 
On je, naime, tražio od Boga neki znak, da spozna 
zove li.ga Bog uistinu u svoju službu ili ne. Stoga 
je rekao: Bude li ujutro na runu sve suho, dok 
okolo bude rosa, to će mu biti znak da ga Bog 
uistinu zove. Kad je, dakle, ujutro došao do runa, 
vidio je oko runa sve puno rose, a runo je bilo 
posve suho. 

Ovu sliku uzima Crkva za Gospu i tajnu njezi- 
na bezgrješnog začeća. Gospa je potomak Adama i 
Eve. Uza sve to Bog je na njoj učinio iznimku od 
istočnoga grijeha, koji inače prelazi na sve Ada- 
move potomke, : 

Da shvatimo tu Gospinu povlasticu, moramo 
shvatiti našu bijedu, u koju smo pali po grijehu, 
po nevjeri naših praroditelja. 

U Milanu je nastala djelomična pomrčina sun- 
ca. Ljudi su se prepali. Usred podne — tama. Nije 
to ugodna stvar. Tamo daleko prema francuskoj 
granici brdo Monte Rosa kupa se u suncu i u ru- 
žinim bojama. Nikada Monte Rosa nije bila ljepša 
nego za vrijeme pomrčine sunca. Dok je u nizini 
bila tama, vrhunci su bili u svjetlu. I jedno dijete, 
koje se uplašilo iznenadne tame, kad je ugledalo 
Monte Rosu u suncu, počelo je klicati od veselja: 
ta sunce nije propalo! 

Evo nam Marije, osvijetljene suncem milosti. 
Nije, dakle, sve propalo! Po njoj će se Sunce Božje 
milosti opet vratiti. 

Svi smo mi rođeni u grijehu. Svi mi bolno osje- 
ćamo posljedice toga grijeha. »U grijehu me zače 
majka moja, i grijeh je moj vazda preda mnom.« 
Zavirimo u svoju dušu! Čistili se mi ne znam ko- 
liko od grijeha, ipak svi manje-više osjećamo sklo- 
nosti na svih sedam glavnih grijeha. Strast oho- 
losti, srdžbe, zavisti, bludnosti, mržnje i sjetilnosti. 

Što je ono u malom djetetu, koje već zna prkositi?! 
Rođeni smo sa svim klicama zla, sa svim sklono- 
stima, koje ostaju i nakon krštenja i nakon prima- 
nja drugih sakramenata. 

Kod Marije, međutim, nema ništa od svega to- 
ga: ni grijeha, ni strasti, ni ikakvih zlih sklonosti. 
Ona je netaknuta. 

Ta njezina odlika je temelj njezine ljepote i na 
tijelu i na duši. Kako se umjetnici trude što vjer- 
nije prikazati Mariju! Ima pravih remek-djela. Pred 
gdjekojom Gospinom slikom obratio se mnogi grje- 
šnik. Ta ljepota djeluje i diže. No, što su sve slabe 
umjetnine ljudi prema Božjoj umjetnini. »Svevi- 
šnji je posvetio svoje prebivalište!« 

U Lurdu je mala Bernardica vidjela Presvetu 
Djevicu. Po njezinu pričanju najbolji su umjetnici 
izrađivali kipove. Kad ih je Bernardica vidjela, go- 
vorila je: »Nije to ona, koju sam ja vidjela!« Ona 
bi neprestano ponavljala: »Tko je jednom vidio Go- 
spu, ništa mu se na zemlji ne može svidjeti. A tko 
ju je jednom dulje promatrao, taj želi umrijeti, da 
bi je ponovo mogao gledati.« 

»Ljagom nikad nikakvom okaljana nisi, još u 
krilu majčinu sveta bila ti si.« — mogu joj jedino 
reći ostala ljudska djeca, i ona velika, i ona mala, 
i učena, i neuka. Mogu joj klicati: »Zdravo, Majko 
Riječi svete, sam bez trnja, s trnja cvijete, slavo 
trnja čitavog!« 


Značenje Bezgrješnog Začeća 
za čovječanstvo 


Navrh tvrđave Akropole u Ateni blistao se ne- 
koć na suncu divan kip, remek-djelo najvećeg grč- 
kog kipara Fidije. Cijeli je kip izrađen od slonove 
kosti. Na glavi lika nalazi se kaciga, na prsima je 
štit, u ruci oštro koplje, sve od zlata. — To je kip 
božice Atene, božice mudrosti, božice djevice. To 
je jedina djevica među grčkim bogovima. 

Grci su pričali da se Atena nije rodila kao dru- 
ge žene, nego da je iskočila iz čela vrhovnog boga 
Zeusa. Stoga su joj i dali ime: »božica djevica«. 
Grci su je stavili iznad svoga grada, da bude za- 
štitnica mudrosti i uzor svake vrline. 

Ljudska duša po naravi je kršćanska. I na dnu 
pokvarenosti čezne za visinama. Grci u doba mo- 
ralnog nazadovanja ipak su vidjeli zdravim razu- 
mom da ta pokvarenost nije prvotno ljudsko stanje, 
pa iz blata i tame dižu oči prema visini. Osjećali 
su da mora biti neki uzor kreposti, koji na sebi ne 
nosi ništa grješna. Zato su izmislili priču o božici 
djevici Ateni. : 

Što je grčka mašta izmislila, to je kod nas kršća- 
na stvarnost i istina. Kći vječne Mudrosti ne nosi 
na sebi ništa zemaljskog, ništa grješnog. Ona je je- 
dina među svim ljudima čista i bez ikakve ljage. 
Svojom ljepotom neprestano privlači k sebi duše 
i daje im snage da izdrže najljuće borbe za čistoću. 

Osjeća se prst Providnosti da je dogma Bezgrje- 
šnog Začeća proglašena u vijeku, kad ie sjetilnost 
počela preuzimati sve više maha. Pred nas izlazi 
Neokaljana Žena, da nam pokaže Pravu vrijednost. 
Kako je istinita riječ Svetoga pisma: »Čovjek nije 
spoznao svoju veličinu i počeo se uspoređivati sa 
životinjama i postao njima sličan« (Ps 48, 13). Plo- 
dovi »zla stabla« danas se obilno beru i jedu. Ljudi 
misle da mogu jesti bez kazne. Za današnji svijet 
preljub nije ništa drugo, nego intimno prijateljstvo. 
Nečistoća svake vrste nije ništa drugo, nego dopu- 
štenje intimnosti ili, možda, najviše slaboća. Go- 
lotinja nije nepristojna, nego to traži higijena, ukus, 
pa čak i umjetnost. Grijeh u braku nije ništa dru- 
80, nego samo opreznost i razboritost. Nigdje ni go- 
vora o kakvom grijehu. Oko nas se nalaze sami 
bezgrješni ljudi! Uistinu zabluda nad svim zablu- 
dama! Kad smo više osjećali teret, breme grješno- 
sti na svojim leđima, nego upravo danas! 

Prije je bilo grijeha isto kao i danas. Ali naši 
su stari zvali grijeh njegovim pravim imenom. Da- 
nas nije kao prije. Danas je grijeh za mnoge postao 
vrlina. | 

Na zemlji niti je bilo niti će biti bezgrješnih lju- 
di, Samo je jedna bila i samo ona ostaje čista i bez- 
grješna. Sve što nije kao ona, sve je to posljedica 
istočnoga grijeha. Sve što ne sliči njezinu životu, 
to je grijeh. Mogu ljudi zatvarati oči, da ne vide 
sunce, ali badava, jer sunce će uvijek sjati i svi- 
jetliti. , : 

U vrijeme pape Grgura Velikog u Rimu je vla- 
dala kuga. Bogataši su iz Rima pobjegli. Ulicama 
grada vladao je užas i grobni mir. Tu i tamo tek 
začuo se plač i zapomaganje okuženih, ali im nitko 
nije mogao pomoći. Nije bilo ni onih koji bi poka- 
pali mrtvace. Mrtva tjelesa raspadala su se na sve 
strane i tako sve više okuživala zrak. Zrak je tako 
zaudarao truleži, da se nije moglo disati. 

Papa sveti Grgur naredi procesiju sa čudotvor- 
nom slikom Majke Božje. No u toj su se procesiji 
ulicom kretali sami kosturi. Svatko, tko je ikako 
mogao još hodati, išao je u procesiji, da moli Ma- 
riju za pomoć. Možda Rim nije nikada vidio skru- 
šenije i usrdnije molitve. I odmah je počelo čudo. 
Kako se procesija pomicala, tako se zrak pročišća- 
vao — i kuge je nestajalo. Okuženi su nenadano ču- 
desno ozdravljali. Osjećali su da dišu čisti zrak ida 
im u žilama kola čista krv. Rim je bio spašen. 

Danas nema tjelesne kuge. Pa ako se tu i tamo 
možda i pojavi, sve se upotrijebi i brzo se ljudi 
oslobode opasnosti. Ali duševne kuge, možda, nije 
bilo nikada toliko, koliko je ima danas. A što je 
najgore, ljudi se ne miču... Maknimo se barem mi 
i ponesimo dah Bezgrješne našim ulicama, unesimo 
ga u naše kuće, trgovine, tvornice, škole, urede... 
Počnimo spasavati ono što se još dade spasiti. Bez- 
grješna će nam u tome pomoći, jer Bog ju je obda- 

rio tom milošću zbog nas, da nam bude uzor, da 
nam bude pomoćnica, liječnica i njegovateljica, ka- 
ko bismo i mi što lakše stekli barem neki stupanj 
čistoće. Marija, naime, nije samo lijepa i mila po- 
java, obasjana suncem i sa zvijezdama oko glave, 
a mjesecom pod nogama. Ona je i rezervoar snage 
za nas. Pred njezinim likom iskovali su se toliki ju- 
naci čistoće, od kojih su neki tu krepost platili i kr- 
. I mi ćemo tu crpsti preobilje snage za svoje 
orbe... 


Pročitaj: Iz Dogmatske Konstitucije »Lumen Gen- 
tium« osmo poglavlje o Gospi, i to br. 53., 
56. i 59. 
Knjiga Postanka, 3, 1—15. 
Evanđelje: Lk 1, 26—33. 

I RODI SVOGA SINA PRVENCA 


25. prosinca: Božić 


Svjetlo Badnje noći 


Božić slavimo već toliko vjekova, ali nam je 
uvijek mio kao da ga slavimo prvi put. Kristovo 
rođenje kao da se nije zbilo samo jednom u Betle- 
hemu prije blizu dvije tisuće godina, nego kao da 
se ono pred nama stalno odvija. Eto, kako ono sva- 
ke godine privlači ljudska srca! I usred noći ljudi 
se odriču zasluženog odmora i hrle u crkve na po- 
noćku, do jaslica. Svi osjećaju da se na Božić nije 
rodilo samo jedno obično ljudsko dijete, nego cijeli 
novi svijet, jedan novi pogled, novi nazor na svijet 
i na sve u svijetu. Ta božićna noć baca svjetlo na 
sve probleme. I ono, čim se današnje čovječanstvo 
toliko ponosi: sloboda, jednakost i bratstvo, nije 
se rodilo s francuskom revolucijom nego s Kristom 
u Betlehemu, kad je u noći odjekivala do tada ne- 
čuvena pjesma: »Slava Bogu na visini, a na zemlji 
mir ljudima dobre volje!« 

U Uskrsnoj noći Crkva pjeva: »O blažena noći 
koja si zasvijetlila kao dan!« No svjetlo te uskrsne 
noći započelo je svijetliti već u Badnjoj noći. 

Sedam stotina godina prije Kristova rođenja 
prorok je Izaija prorekao: »Dijete nam se rodilo i 
Sin nam je darovan. ..« Izaija kao da gleda to Di- 
jete 700 godina unaprijed i pjeva mu kao da mu 
je pred kolijevkom nazivajući ga: »divni Savjet- 
nik«, »Bog jaki«. Sav je čar Božića u tome što pred 
sobom gledamo silnoga i jakoga Boga kao maleno, 
nejako dijete. 

700 godina poslije Izaije piše evanđelista Luka 
na početku svoga Evanđelja: »Marija porodi svoga 
Sina prvenca, povi ga u pelenice i položi ga u jasle, 
jer za njih nije bilo mjesta u gostionici.« 

U tim riječima otkrivamo srž događaja: porodi 
svoga Sina prvenca. Druga njezina djeca slijedit će 
njezina Prvenca, bit će joj duhovna djeca, kako joj 
je On tjelesno dijete. Jer svi smo mi po Isusu po- 
stali Marijina djeca. 


Tajna betlehemske spilje 
I taj tako veliki događaj zbio se u štali, u spi- 


lji, gdje su se za nevremena sklanjale ovce. I Jo-, 


sip i Marija, jer su bili od roda Davidova, bili su 
porijeklom iz Betlehema i sigurno su imali rod- 
bine u tom gradu. Kako su, međutim, morali na 
popis pučanstva doći potomci Davidovi sa svih 
strana Palestine, a Josip i Marija su došli u Be- 
tlehem dosta kasno, nisu više mogli naći slobodnog 
mjesta za stanovanje. Morali su se zadovoljiti šta- 
lom, spiljom. 

Nije to slučaj. Bog je stvorio čovjeka na svoju 
sliku i priliku i postavio ga u zemaljski raj. Oholost 
je sve izvrnula: i sliku, i priliku, i raj. Sin Božji 
dolazi da sve od početka obnovi: i sliku, i priliku, 
i raj. Došao je potražiti čovjeka tamo kamo se čo- 
vjek spustio: u štalu, među životinje, u spilju. »Mu- 
dre glave« govore o spiljskom čovjeku kao našem 
pretku. Evo, Bog dolazi upravo u spilju da čovjeka 
izvede na slobodu, da u njemu obnovi ne samo sli- 
ku Ta Božju, nego da mu dade i svoj vlastiti 
život. 


Siromah među siromasima 


Izaija je prije 700 godina prorokovao: »Evo do- 
lazi tvoj Otkupitelj!« A anđeo naviješta pastirima 
na betlehemskim poljanama: »Evo vam javljam ve- 
liku radost! Danas. vam se u gradu Davidovu rodi 
Spasitelj, Mesija i Gospodin. I evo vam znaka: naći 
ćete dijete povito u pelenice i položeno u jasle« (Lik 
2, 10—12). 

Pomislimo: znak po kojem će pastiri prepoznati 
utjelovljenog Boga, svoga Spasitelja, jest siroma- 
štvo. Luka upravo naglašava: dijete, pelenice, jasle. 

Nitko od ljudi nije se rodio u tolikom siroma- 
štvu, u tolikoj zapuštenosti jedne vlažne, zamazane 
spilje, vječno otvorene vjetru, zvijerima i lopovima. 
A utjelovljeni Bog izabrao je baš takvo mjesto za 
svoj dolazak na ovaj svijet. 

I još nešto. Mi svaku majku, koju je stigla toli- 
ka neprilika da nije imala gdje položiti svoje novo- 
rođenče, smatramo nesretnom, a kad se radi o Ma- 
riji, onda tako ne mislimo. Nju, što više, nazivamo 
sretnom i presretnom kraj jaslica u kojima leži 
njezino Dijete. 

Betlehemske su jasle najveća propovjedaonica i 
najveća katedra visoke nauke. Čim je u tu ledenu, 
pustu, praznu i mračnu spilju unišla Marija sa svo- 
jim Božanskim Čedom, njihova ljubav pretvorila je 
to mjesto u kutić neba, jer nebo je tamo gdje je 
Bog. A tada je Bog ležao pred Marijom na malo 
izgrižene i napola trule slame. Marija, ta Božja 
sirotica, nije imala ni tu mogućnost da svome Dje- 
tetu dade toplu kolijevku, pa ga je zato jače gri- 
jala neugasivom, živom i snažnom toplinom djevi- 
čanske i materinske ljubavi. Ljudski jezik nikad 
neće moći izreći što je Marija u svom srcu osjećala 
nagnuta nad jaslicama. A isto tako nitko neće nikad 
potpuno dokučiti svu veličinu ljubavi utjelovljenog 
Boga dok je ležao u tom hladnom mjestu na ono 
nešto slame kao posljednji i najveći siromah. Ali, 
svakako, baš takav način dolaska Sina Božjega na 
ovaj svijet ljude kroz sva stoljeća privlači k Njemu 
i čuva sav čar svake Badnje noći, kao da se sve to 
tek sada prvi put događa. I baš je takav Njegov 
dolazak na ovaj svijet pomogao da su mnoga ljud- 
ska srca postala mekanija i pristupačnija kad se 
radi o siromasima. 

Jedan događaj 


Za vrijeme drugog svjetskog rata na bojištu je 
u Njemačkoj pao otac jedne obitelji. Kod kuće je 
ostala samo žena, i to u drugom, blagoslovljenom 
stanju. No, kod poroda je mlada majka umrla. Di- 
jete je ostalo samo. Rodbine nije imalo. Župnik je 
po župi tražio za to siroče drugu majku i drugoga 
oca. Međutim, sve je bilo uzalud. Izgledalo je slično 
kao onda kad su Josip i Marija uzalud tražili od 
kuće do kuće u Betlehemu konačište. U srce sve- 
ćenikovo uvukla se žalost. Zar je tako malo vjere 
u dušama njegovih vjernika, da se ne može naći 
nitko tko bi se pobrinuo za to siroče?! Približavali 
su se božićni blagdani, pa je to dijete uistinu bilo 
tako slično malome Isusu, kojega'isto tako nije htio 
nitko primiti pod svoj krov. 

Došao je Badnjak. Vjernici su se u velikom bro- 
ju sakupili na ponoćku. Župnik je propovijedao ka- 
ko je Bog radi nas, iako je bio bogat, postao siro- 
mah, da nas tako otkupi. Došao je na svijet kao 
malo siromašno dijete koje su ljudi odbili. Njegovi 
ga nisu primili. 

Još za vrijeme te propovijedi ljudi su opazili da 
se u jaslicama nešto miče. Bilo je to živo dijete, i to 
upravo ono siroče koje nitko od župljana nije htio 
primiti. Sam župnik ga je prije ponoćke stavio u 
jasle. Sad su bile sve oči uprte u to dijete, da se 
zatim okrenu prema župniku. Dijete je u jaslama 
počelo plakati, a župnik će s oltara usred propovi- 
jedi: »Tko primi jedno takvo dijete u ime Isusovo 
prima Isusa.« 

ene su počele plakati zajedno s djetetom. Sva- 
ka je htjela da ga zagrli. Trideset je žena poslije 
svete mise čekalo župnika da im dade to siroče. 

Prije ga nitko nije htio, a sada se otimaju za 
njega. Kako to? Eto, kad se otvore oči i upozna ona 
visoka pouka, koju nam mali Isus daje iz jaslica, 
tada se i srca pokrenu. ž 

I danas je On među nama 


Vječna, nepromjenjiva Božja Riječ utjelovlju- 
jući se sakriva se u ljudski lik, lik djeteta. No, zar 
se i danas Krist ne sakriva u pelenama sakramenata 
da bude Bog s nama, Emanuel?! I tu sakriva ne 
samo svoje božanstvo, nego i čoviještvo., Sakramenti 
su znakovi Krista kao i pelenice njegovih jaslica: 
vino i kruh kod Euharistije, voda kod krštenja, ulje 
kod krizme, potvrde i bolesničkog pomazanja. 

»Dijete povijeno u pelenice«. Po vodi našega kr- 
štenja, a još bolje po euharistijskim prilikama kru- 
ha i vina nalazimo danas Isusa, dolazimo s njim u 
dodir, s njegovim tijelom i krvlju. Tu ga zbilja po- 
sjedujemo i tu On nas posjeduje. 

»Položen u jasle«. On je podigao svoj šator me- 
đu nama. »Riječ je tijelom postala i prebivala među 
nama.« Svetohraništa naših crkava jesu šator našeg 
Vođe. s 

On je postao čovjekom da mi možemo postati 
slični Bogu kao nikada prije. Svi sakramenti podr- 
žavaju u nama taj božanski život, a napose Euha- 
ristija. I to sve dok se On ne vrati u slavi da sudi 
žive i mrtve. 

I ovdje nam se On očituje u skrajnjem siroma- 
štvu. Kako su siromašni ti sakramentalni znakovi. 
Ima li išta siromašnije od komadića kruha, kapljice 
vina, nekoliko kapi obične vode i ulja?! Tako nam 
i tu te pelenice neprestano govore da je Isusov put 
put prvog blaženstva: »Blaženi siromašni u duhu, 
jer je njihovo kraljevstvo nebesko!l« Mislimo na to 
često! 

Pred jaslicama oživljujemo svoju nadu u trium- 
falni Kristov povratak. Kako je kod dolaska u Be- 
tlehemu, gdje je gospodovalo siromaštvo i poniz- 
nost, ipak i taj skromni njegov dolazak usred noći 
popratilo svjetlo i anđeoska pjesma; i kako ga je 
kroz cijelu povijest Crkve i njegovih sakramenata 

pratilo siromaštvo i poniznost popraćeni svjetlom 
vjere i ljubavi tolikih vjernika i svetih duša, još 
će više biti popraćeni svjetlom i pjesmom Njegov 
drugi dolazak. Taj Njegov drugi dolazak bit će po- 
praćen bljeskovima munja, trubama anđela i sve- 
čanom pjesmom Njegovih izabranih. Za svakog od 
nas već sad je vrijeme da se vježbamo za tu sve- 
čanost. To nam je sveta dužnost. A na to nas poziva 
i ovaj i svaki drugi Božić, na to nas pozivaju i svi 
sveti sakramenti, ti znakovi njegovih jaslica i pele- 
nica. A najbolja priprava za taj veliki dan svakako 
je da i mi pođemo Njegovim putem: putem ponizno- 
sti, siromaštva, žive vjere, neograničenog pouzdanja 
u Božju dobrotu i žarke ljubavi. 

Molimo Mariju da nas tim putem što bliže do- 
vede k Isusu! Onda će nam Božić uistinu biti pravi 
Božić, tj. Bog koji je kao dijete došao k nama da 
nas dovede k sebi. 


Pročitaj: Evanđelje: Lk 2, 1—20. 

OBITELJ PRED SVETOM OBITELJU 
Nedjelja po Božiću: Sveta Obitelj 


Koncil o obitelji 


Prošli je Koncil u svojoj Pastoralnoj konstitu- 
ciji u suvremenom svijetu, koja je poznata pod na- 
slovom »Radost i nada«, progovorio uz ostalo i o 
obitelji i njezinim problemima. Tu se najprije go- 
vori općenito o braku i obitelji u suvremenom svi- 
jetu, zatim se prilično opširno zaustavlja na sveto- 
sti braka i obitelji. Iznosi se nauku Crkve o bračnoj 
ljubavi i plodnosti braka. Posebno se nastoji nagla- 
siti da između bračne ljubavi i prenošenja ljudskog 
života ne može i ne smije biti nesklada, jer je Bog 
izvor i zakonodavac braka i njegove svrhe. 

No budući da obitelj danas proživljava mnoge 
krize, potrebna je pomoć i Crkve i cijelog ljudskog 
društva da se ta kriza ublaži i po mogućnosti što 
više ukloni. 

Mi ćemo se ovdje zaustaviti na primjeru što ga 
svim obiteljima svijeta, a napose kršćanskim, pruža 
Sveta nazaretska Obitelj. 

I Krist je živio u obitelji 

Krist je kao čovjek živio među nama samo 33 
godine. Od toga je 30 godina proživio u obitelji. 
Samo tri godine posvetio je javnom djelovanju. Taj 
je omjer veoma značajan: 30 prema 3. Tim značaj- 
niji, kad znamo da je On ne samo čovjek nego i 
Bog. Znači: htio nam je reći svojim primjerom: 
ostani u obitelji i svi će problemi obitelji biti na 
putu ozdravljenja. 

Sigurno, svi ne možemo puna 24 sata na dan 
ostati u obitelji. Život je takav da otac redovito 
mora ići na posao izvan kuće, pa se obično veći 
2 »Blagdanska jutarnja zvona« 17 


dio dana nalazi izvan obitelji. A često biva slično 
is majkom. Ako nas već životne potrebe tjeraju iz 
kuće, ipak nikad ne smijemo zaboraviti da srcem 
budemo u obitelji i da u srcu uvijek nosimo svoju 
obitelj. 

Da je to moguće, pokazuje nam Sveta nazaretska 
Obitelj. Živjeli su i radili na ovoj zemlji, a mislima 
su uvijek bili tijesno povezani i s Bogom i među- 
sobno. 

Križevi u obitelji 

Kad govorimo o Svetoj Obitelji, nemojmo mi- 
sliti da to znači »obitelj bez križeva i kušnja«. To 
samo znači da je ta obitelj znala nositi križeve i 
boriti se protiv raznih kušnja. Ako ćemo pravo, 
onda treba reći da je rijetko koja obitelj među na- 
ma prolazila kroz veće poteškoće nego što je pro- 
lazila Sveta nazaretska Obitelj. 

Već prvih mjeseci pokucala je kušnja na Josipo- 
va i Marijina vrata. Josip nije znao za tajnu Utje- 
lovljenja, a na Mariji je počeo opažati znakove ma- 
terinstva. Što da učini? U teškim duševnim kušnja- 
ma namislio ju je potajno napustiti i jednostavno 
nestati. Morao je posredovati sam Bog. On šalje 
Josipu svoga anđela koji mu govori: »Ne boj se 
uzeti Mariju za svoju ženu, jer što je u njoj začeto, 
od Duha je Svetoga!« 

No, tek što je ta kriza prebrođena, sigurno naj- 
teža, kad zamalo eto već druge kušnje. Kad je Ma- 
riji došlo vrijeme da rodi, trebalo je iznenada poći 
na dalek put. Tjerala ih je carska zapovijed u Be- 
tlehem. I kad su došli u taj grad, morali su obila- 
ziti od praga do praga i kao prosjaci moliti preno- 
ćište, a prenočišta nigdje, pa se usred zime valjalo 
skloniti u neku spilju. Dakle, najakutnije stambeno 
pitanje. Da su vol i magarac znali govoriti, možda 
bi im i oni rekli, kao i njihovi gospodari: »Nema 
mjesta!« 

I još se nisu pravo snašli nakon te kušnje, kad 
eto nove. Zbog Herodova straha za prijestolje mo- 
raju oni kao bjegunci u emigraciju. Čudno, kao da 
ta Obitelj nije živjela prije dvije tisuće godina, ne- 
go usred XX. stoljeća. Pa kako nam onda ne bi 
mogla poslužiti za uzor i danas?! Pogotovo, kad 
znamo da su se prehranjivali od rada svojih ruku... 


Temeljni zakon obitelji — ljubav 


Ii htjeli ili ne htjeli, mi smo određeni da živi- 
mo ne kao pojedinci, nego kao zajednica. A obitelj 
je temelj svake zajednice, svakog društva. Svi se 
rađamo u obitelji. Obitelj je naš životni prostor: 
najprije je to naša »rođena« obitelj, zatim »narod- 
na«, pa »religiozna«, i konačno »vječna« obitelj. Iz 
tog okvira obitelji ne možemo pobjeći. U njemu 
samo možemo biti sretni ili nesretni. Ali iz njega 
pobjeći ne možemo, kao što ne možemo pobjeći ni 
iz svoje kože. 

Nažalost, mi ipak kušamo bježati iz obitelji. Da 
nas na tom bijegu Bog zaustavi, odlučio je stati 
nam na put, kad se u Nazaretu sam pojavio u obi- 
telji. On nam dovikuje: »Ostajte ovdje!« 

Bog je pri svome silasku na zemlju tražio obi- 
teljsko ognjište i za nj vezao svoju ljudsku egzi- 
stenciju. Stoga se i na zemlji osjećao »kod kuće«, 
i to ne samo u Nazaretu, nego i na Kalvariji, s koje 
je kao prvorođeni brat grlio svoju braću ljude. I ne 
možemo shvatiti da bi Krist bio velik kao prorok, 
velik kao otkupitelj, da nije bio velik i kao dijete 
u svojoj nazaretskoj obitelji. Možemo reći da uopće 
ne bi bio »naš«, da ga nije dala obitelj. 

I kao što je obiteljsko porijeklo Bogo-Čovjeka 
naglasilo činjenicu obitelji, tako je i život Bogo- 
-Čovjeka u obitelji naglasio temeljni zakon obitelj- 
skog života: zakon ljubavi. Gdje je ljubav, tu nema 
bijega. Ljubav je privlačnost. 

Nad vratima nazaretske kućice mogle bi se ukle- 
sati riječi: »Ovdje nema egoizma.« U toj obitelji ni- 
tko ne misli na sebe. Svaki živi i žrtvuje se za dru- 
ge. Josip troši i žrtvuje tiho i veselo sve svoje vri- 
jeme i sve svoje sile za Mariju i Isusa. U Marijinu 
srcu nema ni vremena ni odvažnosti da misli na sa- 
mu sebe. Ona je domaćica koja je uvijek zauzeta 
poslom. Živi za svoga Sina i za djevičanskog muža. 
Isus dariva Mariji i Josipu svu svoju djetinju nje- 
žnost, čar svoje mladosti, i konačno svoju muževnu 
snagu. 

U nazaretskoj obitelji svatko je svjestan samog 
sebe utoliko ukoliko ljubi druge i ukoliko osjeća 
radost da im se daje. I te svoje osjećaje izražava 
cijelim svojim držanjem: i pogledom, i riječju, i to- 
nom, i naglaskom riječi. Posvuda međusobno pošti- 
vanje, posvuda topli osjećaj ispunjen ozbiljnošću. 

Time smo dobili pravu fotografiju obiteljske lju- 
bavi. I kad kažemo »kućno ognjište«, onda doduše 
mislimo na vatru, ali kao na simbol ove obiteljske 
ljubavi, čiju svetost i neokaljanost moraju čuvati 
otac i majka kao obiteljski svećenik i svećenica. 

Ugasi li se u obitelji ljubav, gdje ćemo je onda 
tražiti, jer se ugasila na samom svom izvoru?! Ako 
domaće ognjište ohladi, gdje ćemo se ogrijati? Iz 
obitelji izlaze graditelji ljudskog društva: upravlja- 
či naroda, učitelji mladeži, suci pravde i liječnici 
duše i tijela... Ne budu li svi ti dolazili iz predje- 
la ljubavi, ne budu li svi dolazili kao poslanici lju- 
bavi, naša će zemlja planuti od mržnje, ili će se 
sledeniti od ledenog egoizma. 

Da se to ne dogodi, ostanimo u svojim obitelji- 
ma, spustimo svoja sidra u obitelj! A sve svoje obi- 
telji usidrimo u najsigurnijoj luci, u Nazaretu! 


Pročitaj: Iz »Pastoralne Konstitucije o Crkvi u su- 
vremenom svijetu« od broja 47. do 52. 

SV. IVAN EVANĐELIST 


27. prosinca 


Tri puta u nebo 


m: Božić — Sveti Stjepan — Sveti Ivan: to je bo- 
žična trilogija. Ta tri blagdana govore nam kako 
se dolazi s neba i kako se dolazi u nebo. Krist je 
k nama došao na jedna jedina vrata. Ta jedina vra- 
ta jesu jaslice. Mi k njemu u nebo možemo doći na 
troja vrata. Jedna nam predstavlja sveti Stjepan 
druga sveti Ivan. A ako nismo izabrali ni Stjepa- 
nova ni Ivanova, postoje još i treća vrata... 

Božić je ponuda Božje ljubavi čovjeku. Blagdan 
svetog Stjepana pokazuje nam vraćanje čovječje 
ljubavi Bogu. Sam Isus nam je rekao: »Nitko nema 
veće ljubavi od ove, da svoj život položi za svoje 
Prijatelje!« Stjepan je dao svoj život za Krista. I 
to, dao ga je prvi. On je prvi kršćanski mučenik. 
Stoga ga je Crkva stavila odmah iza Božića. 

Iza ove žrtve života odmah nam dolazi DO vVri- 
jednosti žrtva djevičanstva. To je najveći, najuzvi- 
šeniji, najljepši, najbogatiji, Bogu najmiliji, a čo- 
vjeku najosjetljiviji dar. Sveti Ivan apostol i evan- 
đelist dao ga je Bogu, i to prvi od svih Isusovih 
sljedbenika. Zato i dolazi odmah iza Stjepanove 
krvne žrtve Ivanov blagdan. On spada u sklop Bo- 
žića. 

Sveti nam je Stjepan, dakle, pokazao prva vrata 
u nebo, vrata mučeništva. Sveti Ivan pokazuje nam 
druga vrata, vrata djevičanstva. No, tko ne pođe 
ni jednim ni drugim putem, mora svakako onda 
izabrati treći put. Na tom putu nalazimo se svi mi' 


obični ljudi. Taj put i ta vrata u nebo jesu vrata 
pokore. 

Zbilja će lijepo biti u nebu promatrati onu raz- 
nolikost, gdje će jedni biti odjeveni u crvene halji- 
ne, drugi u bijele, a treći u plave. Bit će i te kako 
zanimljivo kretati se u društvu mučenika, djevica 
i pokornika... 


Ivanov put čistoće 


Na blagdan svetog Ivana pogledajmo druga vra- 
ta u nebo, vrata čistoće, djevičanstva. Ivan je prve- 
nac djevičanskih duša, kao što je Stjepan prvenac 
mučenika. 

Već samo Ivanovo ime znači: »Bogu mio«. Sin 
je Zebedeja, ribara s Galilejskog jezera. Majka mu 
Saloma bila je u rodu s Marijom, Isusovom Maj- 
kom. Stariji mu brat Jakob pošao je zajedno s njim 
za Isusom. Kada je Ivan Krstitelj pokazao na Me- 
siju: »Evo Jaganjca Božjega!« mladi je Ivan odmah 
pošao za Kristom, kao prvi učenik zajedno s Petro- 
vim bratom Andrijom. Dok je Andrija predobio za 
Isusa brata Šimuna Petra, Ivan je k Isusu doveo 
svog brata Jakova. Krist ih je toliko oduševio, da 
su ostavili i kuću, i barku, i roditelje, polje... Da- 
kle, sve. 

Petar je jednom zgodom zapitao Isusa: »Što će- 
mo mi dobiti, koji smo sve ostavili?« Isus mu je 
odgovorio: »Dobit ćete stostruko na zemlji, a na 
nebu život vječni.« Takvo pitanje Ivan ne bi mogao 
postaviti. Ivan nije bio račundžija, premda mu je 
majka Saloma mogla s majčinskim mlijekom pre- 
dati svoju trgovačku narav. Ona je izričito od Isu- 
sa zahtijevala: »Reci da ova dva moja sina sjednu 
jedan s desne tvoje, a drugi s lijeve!« Krist je tu 
majčinu želju energično odbio. 

No, iako Krist ne trpi protekcije, ipak ima lju- 
bimaca. I to je među apostolima bio upravo Ivan. 
Zašto? Sigurno zbog njegove djevičanske čistoće. 

Ni za jednog apostola ne možemo reći da je tako 
bio vezan uz Isusa, kao što je bio čisti Ivan od ono- 

\ ga časa kad je pošao za njim, pa do Kalvarije. Tu 


ga, dapače, gledamo jedinog od svih apostola kako 
stoji pod križem. 

- Stoga mu je i Crkva dala mjesto tako blizu ja- 

slica, stoga je njegov blagdan odredila u božićno 
vrijeme. Ipak se ispunilo nešto od onoga što je mo- 
lila njegova majka Saloma, barem što se tiče Iva- 
na. .Na posljednjoj večeri Ivan je ne samo sjedio 
Prvi uz Isusa, nego je u tom tako potresnom času 
rastanka gotovo ležao na Kristovim grudima. Cr- 
kva, dakle, čini isto što i Isus kada stavlja Ivanov 
blagdan odmah uz jaslice Isusove. 
. Istini za volju, treba reći da ga je Krist jednom 
i prekorio, ali samo jednom. I to njega i brata mu 
Jakova nazvao je »sinovima groma«. Njih dvojica 
nagovarali su Isusa neka pusti s neba munje i gro- 
move na grad Samariju, zato što nije htio primiti 
Krista. No, Isus im je odgovorio: »Ne znate čijega 
ste duha!« 

Inače, nijedan od apostola nije tako brzo i vjer- 
no shvaćao Isusa kao Ivan. Kristovo obećanje: »Bla- 
ženi čisti, jer će Boga vidjetil« Ivana je pratilo kroz 
cijeli njegov život. Iza svoga uskrsnuća Isus se apo- 
stolima javio na Tiberijadskom jezeru. No, dok ga 
drugi učenici nisu prepoznali, Ivan klikne: »Gospo- 
din je!« ' 

Ipak se Ivan nigdje nije više istakao kao na 
Golgoti. Svi su se učenici razbjegli, čak i Petar, 
koji se prije junačio i isprsivao: »Ako te i svi osta- 
ve, ja te neću ostavitil« Jedini Ivan stajao je uz 
Mariju podno Isusova križa. Stoga njemu umirući 
Isus povjerava svoju Majku. Govori svojoj Maj- 
ci: »Ženo, evo ti sina!« pokazujući na Ivana. A Iva- 
nu reče: »Evo ti Majke!« 

Toga časa Marija je po Ivanu postala naša za- 
jednička duhovna majka. Pa kada je jedini Ivan od 
muškaraca stajao odmah uz krvavu kolijevku kri- 
ža, gdje se rađala Crkva, zašto da onda ne bude 

njegov blagdan uz Isusovu prvu kolijevku, uz ja- 
slice?! Da Ivan nije ništa drugo učinio, nego samo 
to što je nakon Isusove smrti uzeo k sebi njegovu 
Majku, za nju se brinuo sve do njezine smrti i do 
njezina uznesenja na nebo, već bi nam zbog toga 
bio i te kako drag i mio. Mio nama, a ne samo Bo- 
gu, ne samo Kristu, ne samo Mariji. 


Ivanov rad za Krista 


Nakon Isusova uzašašća u nebo Ivan se odmah 
prihvaća propovijedanja u Jeruzalemu. No, Židovi 
ga zajedno s Petrom zatvore i izbičuju. Čim je iza- 
šao iz zatvora, nastavlja apostolski djelovati, jer 
»ne možemo ne govoriti o onom što smo čuli i vi- 
djeli«. , 

Poslije Pavlove smrti 67. godine, postao je bi- 
skup u gradu Efezu u Maloj Aziji. Kao starac od 
85 godina bio je odvučen u Rim, gdje je za vladanja 
cara Domicijana bačen u kotao vrelog ulja. Kad mu 
to nije ništa naškodilo, prognao ga je car Domi- 
cijan na otok Patmos, koji se nalazi u Egejskom 
moru. Tu je imao proročka viđenja o budućnosti 
Crkve i o tajnama kraljevstva nebeskoga. Ta viđe- 
nja napisao je u knjizi »Otkrivenje ili Apokalipsa«, 
koja je jedina knjiga proročka u Novom zavjetu. 
Kad je Domicijan umro 96. godine, Ivan se vratio 
u Efez, u svoju biskupiju. No, dok je on bio zatočen 
na Patmosu, u njegovoj biskupiji i u Maloj Aziji 
pojavilo se krivovjerje, koje je nagrđivalo Isusovo 
božanstvo. Ivan je odlučno nastupio protiv tih kri- 
vovjeraca i napisao svoje Evanđelje, koje počima 
riječima: »U početku bijaše Riječ, i Riječ bijaše kod 
Boga, i Bog bijaše Riječ.« To Evanđelje kršćani su 
silno cijenili, mnogi su ga nosili na prsima. 

Evanđelje je napisao kao starac od 90 godina, u 
gradu Efezu. U tom svom Evanđelju nigdje izrije- 
kom ne spominje svoga imena, kao što to spominje 
u knjizi Otkrivenja, gdje kaže: »Ja, Ivan«. Ipak ga 

lako prepoznajemo po riječima, kojih nije mogao 
ispustiti: »učenik, kojega je Isus ljubio«, »učenik, 
koji je počivao na grudima Isusovim«. 

U Efezu Ivan je odgajao prve biskupe: Papiju iz 
Hierapolisa, Ignacija iz Antiohije i Polikarpa iz 
Smirne. Tako nam preko njih bude sačuvana ne 
samo Ivanova pisana riječ, nego i usmena predaja. 
Njega je, naime, u Efezu naslijedio sveti Polikarpo, 
a Polikarpa sveti Irenej, koji nas veže s trećim sto- 
ljećem. Tako imamo neprekinuti lanac predaje, i to 
pomoću Ivana, koji je prisluškivao kucaje Kristova 
Srca, koji je i bio najbliže Kristu i koji je najdulje 
živio. 


Ivanov svršetak 


Učenik ljubavi ne može završiti život bez lju- 
bavi. Umro je prirodnom smrću u dobi od 100 godi- 
na. Dvostruko čudo, koje mu je Isus prorekao prije 
68 godina, da će jedini on umrijeti prirodnom smr- 
ću, dok je drugim učenicima prorekao mučeničku 
smrt. Zar nije i to čudo za ono vrijeme da jedan 
biskup umre mirno u krevetu?! 

Starac od sto godina pred smrt je neprestano po- 
navljao jedno te isto, kako to i danas starci rade. 
A ponavljao je ove riječi: »Dječice moja, ljubite se 
među sobom!« Kad je njegovim učenicima već do- 
jadilo slušati jedno te isto, upitali su ga: »Zašto 
nam samo to govoriš?« Ivan im je odgovorio: »Sto- 
ga, što je to Gospodnja zapovijed, i ako samo to dr- 
žite, dosta jel« — Bio je, zaista, učenik ljubavi do 
kraja. 

Jesmo li dobro pogledali ta druga vrata, koja 
vode u nebo? Vidimo li sada kakvu nagradu donosi 
čistoća djevičanskim dušama? Stostruko na zemlji. 
A u nebu djevičanske duše pratit će Jaganjca Bo- 
žjega kamo god on bude išao, i pjevat će pjesmu 
novu, koju neće moći pjevati nitko drugi. »Blago 
čistima, jer će Boga gledati!« 


29 


To je, eto, Ivanova poruka ispred Isusovih ja- 
slica, o kojoj će biti dobro i veoma korisno razmi- 
šljati svakome, no napose današnjoj mladeži, da 
bolje shvati vrijednost mladenačke čistoće i da se 
za nju odlučnije bori u ovo naše tako seksualizi- 
rano vrijeme. Potrebni su nam veliki i svijetli uzo- 
ri. Ivan nam je jedan od njih. Pođimo za njim...! 


Pročitaj: Ivanovo evanđelje 1, 35—39; Mt 4, 18—21. 

SIN JE SLAVA MAJKE 


1. siječnja 


Mnogo puta može se čuti prigovor nama katoli- 
cima na račun štovanja Blažene Djevice: »Vi kato- 
lici pretjerujete u štovanju Marije i tako Isusa sta- 
vljate u pozadinu.« No, uzmimo u ruke Evanđelje 
i tu potražimo kako treba štovati Mariju. A tu na- 
lazimo da je štovanje Marijino nerazdruživo veza- 
no sa štovanjem Kristovim. Kako? Kao majke s dje- ' 
tetom i kao stabla s plodom. 


Majka i dijete idu skupa 


Evanđelje nam izričito govori: »Elizabeta se na- 
puni Điha Svetoga i poviče jakim glasom: Blago- 
slovljena ti među ženama i blagoslovljen plod utro- 
be tvoje!« 

Ovdje je, dakle, riječ o objavi Duha Svetoga. 
Elizabeta rasvijetljena nebeskom svjetlošću spozna- 
je Marijino visoko dostojanstvo da je postala Maj- 
kom Božjom. »Odakle meni ta milost — kliče Eli- 
zabeta — da Majka moga Gospodina dolazi k me- 
ni?« I Elizabetino dijete Ivan čudesno se napuni 
Duha Svetoga po blizini Marije koja je pod svojim 
srcem nosila Gospodina. Ona to odaje poklikom: 
»Čim je tvoj pozdrav dopro do mog uha, zaigra di- 
jete u mojem krilu.« 

Veliki Marijin štovatelj i propovjednik sveti 
Bernardo stavlja u Elizabetina usta ove riječi, koje 
u sebi kriju duboko značenje: »Ne, jer si ti blago- 
slovljena, da je zato blagoslovljen i plod tvoje utro- 
be, nego, jer je blagoslovljen plod tvoje utrobe, i ti 
si blagoslovljena. Stablo se poznaje po plodu. Plod 
tvoje utrobe jest blagoslovljen, jest Bog, koji je iz- 
nad svega i svakoga hvaljen i slavljen u sve vijeke. 

Dakle, iz punine njegova blagoslova ti si blagoslo- 
vljena, jer zlo stablo ne može roditi dobre plodove.« 

Ove bi riječi trebalo urezati zlatnim slovima u 
svim crkvama i izložiti revnim i nerevnim Mariji- 
nim štovateljima na poticaj. Revnim, da ne sustanu 
u štovanju Majke Božje, a nerevnim, da se zamisle 
malo više nad tom istinom i da prema tome prefor- 
miraju svoj mlaki život. 

Klanjanje Kristu i štovanje Marije bez sumnje 
su najuže povezani, Što je čvršća i življa vjera u 
Isusa Krista, to se mora više častiti i ljubiti onu 
koja mu je dala tijelo i krv. Drugu Božansku Oso- 
bu možemo zamisliti bez Marije, ali bez Marije ni- 
kako ne možemo zamisliti Bogo-Čovj eka. Mi, naime, 
nismo otkupljeni samim Božanstvom, nego Bogo- 
-Čovjekom Isusom Kristom. 

Krist je Sunce, Marija je jasna Zvijezda. Ili ka- 
ko je to jezgrovito izrekao Abraham a Sancta Cla- 
ra: »Marija je slavljena kao vrt. A taj marijanski 
vrt zato je dostojan da ga slavimo, jer je u njemu 
izrastao i razvio se lijepi cvijet — Isus.« 

Nužna je i posve prirodna povezanost Krista i 
Marije. I sami se možemo osvjedočiti: gdje nema vi- 
še pravog čašćenja Marije, tu i vjera u božanstvo 
Isusa Krista počinje blijedjeti i nestajati. Napro- 
tiv, gdje se cijeni uzvišeno dostojanstvo »Blažene 
među ženama«, tu i ispovijedanje Kristova božan- 
stva stoji čvrsto i nepokolebivo. Čašćenje Marije 
olakšava, poboljšava i produbljuje klanjanje Isusu 
Kristu. 

Mi jasno razlikujemo štovanje Isusa Krista od 
štovanja Marije. Marija, kako god bila uzvišena, 
uvijek ostaje stvorenje, ali i uvijek prva, prije an- 
đela i svih svetaca. Protivnici štovanja Gospe, jer 
u toliko slučajeva nisu dobre volje, prave zbrku iz- 
među klanjanja i štovanja. Lijepo je o tome napisao 
kardinal Bertram 1927. godine: »U bezbrojnim ka- 
tehezama, kojima sam prisustvovao kroz 20 godina 

svoga biskupovanja od sela do sela, od grada do 
grada, nisam susreo niti jedno dijete koje ne bi zna- 
lo razliku između štovanja Marije i klanjanja Bo- 
gu.« 

Zbilja mora imati slabu vjeru u Krista onaj tko 
misli da će štovanje Marije biti na štetu Krista. 
Iskustvo neprestano potvrđuje da se Marijini što- 
vatelji najviše klanjaju njezinu Sinu. 


Plod je srastao s drvetom 


»Po plodu se poznaje stablo!« — ne kaže to sa- 
mo sveti Bernardo, nego je to ušlo i u narodne po- 
slovice. Tko se divi plodu, taj također hvali i sta- 
blo. 

Nekoć se sav Izrael čudio Aronovu štapu, koji 
je preko noći čudesno prolistao, procvjetao i plod 
donio bez ikakvog dodira sa zemljom. Bog je za- 
povjedio da se taj štap čuva u svetinji u Gospod- 
njem šatoru. 

Marija je također bez dodira sa zemljom, bez 
dodira sa ikakvim zemaljskim silama, donijela naj- 
ljepši nebeski plod. Zato se njoj kao svetinji dive 
svi narodi, i to više negoli Izraelci čudesnom Aro- 
novu štapu. Marija nazivlje svojim sinom Onoga 
kojemu Bog Otac oduvijek govori: »Ti si moj Sin!« 

Kao kakva proročica povikala je žena iz naroda, 
kad je slušala Isusa: »Blago utrobi koja te je nosi- 
la!« Na Veliki petak pjevamo u čast križu: 


»Križu sveti, stablo svako 

zavidi ti čarni sjaj, 

s takvim lišćem, cvijetom, plodom 

nikoji ga nema gaj... .«< 

No, zar ne vrijedi to kudikamo više za Mariju, 


koja je donijela »blagoslovljeni plod svoje utrobe 
— 1susa!? 

Druga djeca naslijede svoje tjelesne darove, spo- 
sobnosti i osobitosti od oca i majke. Od jednog više, 
od drugog manje, kombinirano. Što se tiče ljudske 
naravi Isus ima sve samo od svoje Majke. Proroci 
ga nazivaju: »najljepšim među sinovima ljudskim, 
s čijih usana kaplje milina« (Ps 44, 3). Pjesma nad 
pjesmama kliče: »Moj je ljubljeni izabranik između 
tisuća« (Ps 5, 10). 

Navraća nam se misao na spise starih Otaca, 
koji Gospi kliču: »Veseli se, o Marijo, jer ti imaš 
svoga Sina za svog dužnika!« 

Sveti Bernardo i sveti Bonaventura zovu Mari- 
ju »Drvetom Života« u novom raju, po kojem nam 
dođe plod spasenja. 

U katakombama u Rimu iz prvih kršćanskih da- 
na našli su svjetiljku na jednom grobu, a na njoj 
je naslikana palma s jednim jedinim velikim plo- 
dom, na koji dolijeće jato golubova da se okrijepe. 
Palma je Marija, jedan jedini plod jest njezin bo- 
žanski Sin, golubice smo mi... Uistinu lijepa slika. 

Fulton Sheen pripovijeda kako su u istoj kući 
stanovali jedan uz drugoga sveučilišni profesor i 
katolički prvopričesnik. Jednog jutra dođe u razgo- 
voru riječ i na Majku Božju. Profesor je dokazivao 
pred tim djetetom da se ne treba moliti Mariji. I 
reče dječaku: »Nema nikakve razlike između Marije 
i moje majke.« No na takav dokaz odgovorio mu 
je mališ: »Nema razlike između majki, ali postoji 
razlika između njihovih sinova, između tebe, go- 
spodine profesore, i Isusal« Profesor je ušutio... 

Sva je čast majke u njezinoj djeci. Sva je čast 
Marijina u njezinu Sinu Isusu Kristu. I stoga je mi 
častimo zbog njezina Sina... 


Pročitaj: »Dogmatska Konstitucija Lumen Gentium«, 
osmo poglavlje o Gospi, br. 56. i 57. 

BOGOJAVLJENJE 


6. siječnja 


U Rimu na Bogojavljenje u kolegiju za »Evan- 
gelizaciju naroda«, gdje se pripremaju mladići iz 
svih krajeva svijeta za svećenike, možete čuti pje- 
sme na raznim jezicima. Uz naše odjednom čujete 
crnačke. 

Dosad je bilo na svijetu 6760 jezika. Od toga 
broja izumrlo ih je 3964, dakle više od polovice. 
Još se na svijetu govori na 2796 jezika, i u svakom 
od njih Crkva slavi Boga. Bog se, uistinu, objavio 
svim narodima... 


Krist — svjetlo svijeta 


Na Božić je bila Kristova premijera: »Rodilo se 
Svjetlo«. No u više repriza Krist pokazuje da je 
»Svjetlo svijeta«. Pred Božić Crkva nazivlje Kri- 
sta »Suncem koje sviće«, »Sjajem svjetlosti vječne«, 
»Suncem pravde«, i poziva ljude: »Dođite i rasvi- 
jetlite se koji čamite u tami i sjeni smrti!« 

Iako je Izaija 700 godina prije gledao događaj 
što se zbio na Bogojavljenje i radovao se što je nje- 
gov grad Jeruzalem obasjan Svjetlom, ipak on se 
radovao i zato što i »drugi narodi usmjeruju svoje 
korake prema tom Svjetlu u Jeruzalemu«. Nećemo 
pogriješiti ako Kristovu Crkvu nazovemo Prosvje- 
titeljicom naroda. Premda nam na prvi pogled iz- 
gleda danas da zamračenje sve više zahvaća svijet 
i da narodi, mjesto da koračaju u svjetlu Evanđe- 
lja, okreću mu leđa, ipak, uza sve crne misli što 
nam mogu ispuniti srce i dušu, Krist ostaje Svjetlo 
naroda. Neka je s jedne strane mračno, jer to znači 
da je na drugoj strani svjetlo. Ako je laž bacila 
sjenu preko cijele zemlje, ipak nema sjene bez sun- 
ca. Upravo zato i osjećamo nepravdu što postoji 

pravda. Neka mržnja izmišlja ratove i opće ruše- 
vine, neka se zbilja doslovno nalazimo u »sjeni 
smrti«, ipak Ljubav se uz mržnju jače ističe. 

Eto, još smo na početku nove godine i jedni dru- 
gima još izražavamo toliko dobrih želja. No, kao da 
nas sve zaokuplja sa svih strana crna avet koja nam 
prijeti užasnim katastrofama. Ali uza sve to Crkva 
nam pruža kao lijek protiv tog pesimističkog gle- 
danja potičući nas na predanje u Božju providnost, 
koja upravlja svijetom i njegovim zbivanjima. 


Pouzdanje u Kristovo svjetlo 


Sveti Ivan u svome Evanđelju opisuje borbu iz- 
među Krista, koji je Svjetlo, i moći tame. »Svjetlo 
je svijetlilo u tami i tama ga nije obuzela.« Poznato 
je: što su noći tamnije, to su zvijezde jasnije. Kroz 
tamu je i zvijezda vodila Mudrace prema Svjetlu u 
Betlehemu. Kad je te Božje tražitelje napokon do- 
vela do Betlehema, do Svjetla koje je sjalo u Be- 
tlehemu, netragom je iščezla. 

Kolika jakost i kolika radost je obuzela Mudra- 
ce kad su spoznali da nisu bili u zabludi! Isto tako 
ni nas ne može ništa razuvjeriti nad činjenicom da 
se Bog utjelovio, da je postao čovjekom kako bi 
spasio svijet, da je On otvorio širom put u nebo. 
Ta sigurnost i te kako može olakšati naš zemaljski 
život, preobraziti svijet. Iako znamo da je zemlja 
bolesna, teška od tereta grijeha i očaja; iako znamo 
da je tama zaslijepila um i obeshrabrila srce to- 
likima, ipak znamo i to da je Netko u to pokvareno 
tijesto čovječanstva ubacio kvasac koji više nikada 
ne prestaje djelovati. No, on djeluje polako, kako 
uostalom kvasac i djeluje, dok sve tijesto ne uzdig- 
ne i ne postane od njega dobar kruh za stol Go- 
spodnji. 

Bez sumnje, i te kako smo svjesni da je noć du- 
ga i dan da kasni. Ali svanut će taj dan, »Vječni 
Dan, Dan Gospodnji, Dan spasenja«. Zora tog veli- 

kog dana jesu svi dani našeg vremena. Međutim, 
apostol Pavao pišući Rimljanima tješi i nas: »Od- 
makla je noć, približio se dan i naše je spasenje 
bliže sada nego kada smo počeli vjerovati.« To je 


, istina ne samo za kratki život svakoga od nas, nego 


i za sav svijet skupa. Znamo sada da se ni on ni 
mi ne vrtimo u začaranom krugu bez kraja i konca, 
ni u ponavljanju beskrajnih istih besmislenih, lu- 
đačkih kretnja, nego sav razvoj svijeta kao i odvi- 
janje našeg osobnog života ima smisao, označen 
već u Evanđelju. I ta velika rijeka tame neznanja, 
tame grijeha, tame patnje, koja se valja između 
bregova vremena, već je prošla pred našim očima 
kroz tisuće slabih tračaka svjetla, koji nam mogu 
predočiti i dati razumjeti kako će jednog dana ta 
velika rijeka tame, pomiješane sa slabim svjetlom, 
pretvoriti se u sjajno Božje Svjetlo vječnog Jeru- 
zalema... 


Kroz borbu do pobjede 

Danas mnogi ljudi odbacuju Boga, koji se u na- 
šoj povijesti pojavio i kao čovjek u osobi Isusa Kri- 
sta. Upravo zbog toga što ne priznaju Boga, koji se 
pojavio kao čovjek usred naše povijesti, ne daju ni 
Povijesti pravi smisao, smjer i cilj. Zbog toga sva 
su im zbivanja u povijesti samo besmisleno vrlu- 
danje. Za takve se može s punim pravom reći: Ne- 
ma razlike između historika i histerika, jer se oba 
plaše činjenica... 

Mirne duše možemo reći: zapravo i nema prave 
Povijesti osim one Božjeg Naroda. Zbog nje i za 
nju organiziran je i uređen cijeli svemir. I ta po- 
vijest ima samo dva odredišta, dvije točke: prvo 
odredište je ono koje usmjerava sve korake povi- 
jesti prema dolasku Krista kao Mesije. Drugo je 
odredište koje usmjerava korake Božjeg Naroda 
prema usavršenju Božjeg kraljevstva što ga je 
3 »Blagdanska jutarnja zvona« 33 


Krist sam ustanovio usred povijesti. Mi se sada na- 
lazimo u ovom drugom razdoblju. 

.Ivan u svojem Otkrivenju, toj zadnjoj knjizi 
Biblije, opisuje i proriče hrvanja i borbe što će ih 
morati podnijeti Božji Narod, katastrofe što ćemo 
ih i te kako iskusiti prije nego što dođe konac. Iz 
cijele te knjige izbija velika sigurnost: pobjeda je 
osigurana, zajamčena. Nema tu ni govora o bole- 
snom trijumfalizmu. Ne, to je stopostotni zdravi 
realizam! Krist je onaj Ivanov tajanstveni Jahač na 
bijelom konju, pobjednik svih pobjednika. U stara 
su vremena pobjednike slikali na bijelim konjima. 
Tako eto i Ivan prikazuje Krista. 

Kršćanin je ubačen u nesmiljenu borbu, ali mu 
je zajamčen konačni trijumf. I tako, mjesto da ste- 
njemo nad nesrećama vremena, mjesto da prokli- 
njemo tamu, bolje je da zapalimo barem jednu svje- 
tiljku. Ako je Krist »Svjetlo svijeta«, to isto mo- 
raju biti i kršćani, i to po vjeri, nadi i ljubavi. To 
su naša Tri Kralja. Kao pratnja neka im se pri- 
druže još četiri stožerne kreposti: razboritost, pra- 
vednost, umjerenost i jakost. 

Eto, u tom je naš kršćanski optimizam. Ne tre- 
bamo se plašiti budućnosti, jer nam prošlost Božjeg 
kraljevstva jamči da je Bog gospodar povijesti. 
Kristova Crkva, uza sve progone izvana i uza sve 
sablazni i apostazije iznutra, poput kvasca djeluje 
u čovječanstvu malo pomalo. Jaslice, koje su se 
pretvorile u križ, oko sebe okupljaju sve narode. 


Dignimo glave! 


Dignimo glave, kako nas pozivaju Izaija i Pavao, 
i ne gledajmo samo oko sebe, gdje možda uočujemo 
žalosne stvari, nego bacimo pogled daleko po cije- 
lom svijetu. Što vidimo? Zar ne obilnu žetvu do- 
zrelu da se spremi s nje žito u žitnice..., samo što 
nedostaju poslenici i žeteoci... Bogojavljenja. 

Bogojavljenje se ne smije ugasiti u Kristovu 
kraljevstvu ovdje u vremenu i prostoru. Krist i ni- 
je drugo nego Bog u povijesti. Stoga on i mora 
kara odo PM 

ko ikada, a ono danas moramo moliti: »Dođi 
Kraljevstvo Tvoje!« Svjetlo, zapaljeno u Prijam 
ma kod Njegova rođenja i objavljeno narodima na 
dan Bogojavljenja, ne smijemo ugasiti, nego ču- 
vati, raspirivati, pronositi svijetom. Budućnost je 
naša, ako smo Kristovi. I jednog dana, Dana Go- 
spodnjega, ući ćemo i mi u Kraljevstvo, čijim se 
počecima klanjamo kod jaslica zajedno s Tri Kra- 
lja, a za koje-u Vjerovanju kažemo »kojemu neće 


o biti kraja«. 


Ako to nije optimi: ij 
izam, ako. to nije reali - 
daneznamšto je... : : Se 


Pročitaj: Iz »Dekreta o misijskoj djelatnosti Crkve« 
br. 3.. 8; »Pastoralna Konstitucija o Crkvi 
u suvremenom svijetu«, br. 45. 
Evanđelje: Mt 2, 1—12. 

GOSPA NAM DAJE PRIMJER 


2. veljače: Svijećnica 


Ovaj blagdan ima nekoliko imena: »Očišćenje 
Marijino«, »Gospodinovo prikazanje«, a kod nas se 
zove i »Svijećnica«. Već iz toga možemo zaključiti 
koliko se bogatstvo krije u tom blagdanu. 

Svijećnica je u isto vrijeme i Isusov i Marijin 
blagdan. No, ako želimo biti dosljedni, onda mora- 
mo reći da je to i naš blagdan. Ta zar nemamo svi 
mi mnogo toga sa sebe čistiti, i zar se ne moramo 
svaki od nas Bogu prikazati, predati?! 


Isusov i Marijin primjer 

U Starom zavietu bio je zakon: »Svaki prvenac 
neka bude posvećen Gospodinu.« Što to znači »po- 
svećen Gospodinu«? Zakon je izričito određivao: 
svaki prvenac posebno je Božje vlasnišivo i zato je 
cijeli Život dužan u hramu ostati da tu služi Bogu. 
No, Bog je za tu službu u hramu izabrao između 
12 izraelskih plemena samo jedno pleme, Levijevo. 
Iz drugih plemena roditelji su svoje prvorođence 
morali u hramu u Jeruzalemu prikazati Bogu, ili 
točnije: postaviti pred Boga. Zatim su ih otkupili 
za cijenu od pet sikala i ujedno prikazali jedno ja- 
nje, ako su bili bogatiji, a ako su bili siromasi, onda 
su mjesto janjeta mogli prikazati par grlica ili go- 
lubića. 

Zakon je ujedno za djetetovu majku tražio da 
se podvrgne obredu očišćenja, jer je svaka žena ra- 
đajući postala zakonski nečista. To se ovdje nije 
radilo o grijehu, nego o pozitivnom zakonu, koji je 
imao i neke posve higijenske razloge, kako se mo- 
že dosta jasno vidjeti iz tog mjesta Svetog pisma. 

Marija, zapravo, nije trebala nikakvog čišćenja, 
jer je Isusa na djevičanski način začela, nosila i ro- 

dila, a poslije poroda je ostala djevica. U isto vri- 
jeme Isus nije trebao biti posebno prikazan Ocu, 
kad je po svojoj naravi pravi Božji Sin koji je na 
sebe uzeo ljudsku narav. Ta sav je bio Očev i ostao 
je takav jednako prije prikazanja kao i poslije pri- 
kazanja. Ono mu nije moglo ništa nova dodati u 
odnosu prema Ocu. 

Međutim, i Marija i Isus podvrgli su se tom ob- 
redu, Radila je kao i sve druge majke. Izvana je 
radila sve što je zakon propisivao, dok je u nutri- 
ni radila sve što joj je srce govorilo. Zbilja, ne zna- 
mo gdje nam je Marija veća: ili u hramu kod tog 
dirljivog prizora prikazanja Božanskog Djeteta ili 
na Veliki petak pod križem. 

I Isus, iako je sav Božji kao Božji Sin, također 
se dragovoljno svim srcem prikazao Ocu ovom zgo- 
dom, kao što će to ponoviti i u zadnji dan svoga ze- 
maljskog života na Veliki petak. 

U radosnom dijelu svete krunice deset puta po- 
navljamo: »Koga si, Djevice, u hramu prikazala«. 
Pravo je, dakle, da se na toj tajni malo više zadr- 
žimo. 

Što da o tom otajstvu mislimo? Što drugo nego 
ono što je mislila i Marija, kad je svoje Dijete u 
hramu predala u ruke svećenika da ga »stavi pred 
Gospodina«. Marija, jer je dobro poznavala Sveto 
pismo, znala je i za sva proročanstva koja se od- 
nose na njezino Dijete, pa je, po svoj prilici, tog 
časa u sebi molila svoju prikaznu molitvu: »Nebe- 
ski Oče, od Tebe sam Ga primila, Tebi Ga darujem. 
Radi s Njim što hoćešl« I ubrzo će čuti što Bog na- 
mjerava s Njezinim Sinom. Eno ide joj u susret 
starac Šimun i od njega čuje veliko i bolno proro- 
čanstvo: »Moje oči vidješe spasenje, koje si pripra- 
vio, Gospodine, pred svima narodima: Svjetlo da 
prosvijetli neznabošce, slavu Izraelova naroda.« A 
Mariji reče: »Ovaj je određen na propast i na us- 
krsnuće mnogima u Izraelu i za znak kojemu će se 

protiviti. A tvoju će dušu probosti mač. Tako će se 
otkriti misli mnogih srdaca.« (Lk 2, 30—32 i 34—35). 

Nije li i tom zgodom, kao nekoć kod Navješte- 
nja, Gospa izrekla svoj: »Evo službenice Gospod- 
nje, neka mi bude po riječi tvojoj!« Da, već onda 
ona je Bogu rekla: Pripravna sam dati svoga Sina 
u ruke krvnika da Ga izbičuju, razapnu i ubiju. 
Učini, Oče nebeski, s Njim što misliš da je pravo 
i potrebno za spas čovječanstva! 

Isus, kao čovjek, na prvu Svijećnicu nije još 
mogao govoriti, jer mu je bilo 40 dana, ali kao Bo- 
žji Sin sigurno je mislio, što je kasnije više puta 
ponovio: »Oče, neka bude volja Tvojal« Došao 
sam da ispunim volju svoga Oca.« I ono što je na 
taj dan Ocu obećao nikad nije povukao. Ostao je 
svome prikazanju vjeran do smrti, i to smrti na 
križu. 

Naše prikazanje 

Isus i Marija učinili su ono što je Bog od njih 
tražio. Sad je i na nama red da učinimo svoje. Ka- 
ko je Marija prikazala Isusa, a Isus sama sebe, tako 
i mi prikazujemo sami sebe Bogu, ali kao očišćenu 
žrtvu. 

A zašto treba sebe prikazati Bogu, kad smo i ta- 
ko svi Božji? Božji smo ili mi htjeli ili ne htjeli. I 
mi i sve što imamo Božje je, Božji je dar. Pitanje je 
samo u tom da li smo Božji na silu ili od mile volje. 
Za tim se i ide da smo Božji ne samo po sebi, nego 
također i od svoje volje, od srca. Bog od nas želi: 
»Sinko, daj mi svoje srce!« Drugo sve mu je spo- 
redno. 

No kod tog svog prikazanja nemojmo nekako 
zaboraviti na jedno. Kad želimo Bogu darivati sebe 
ili druge, sve to činimo, kao i Isus, po rukama Ma- 
rijinim. Iz njezinih ruku Bog najradije prima svaki 
dar: bilo to par golubica ili grlica ili i sam Božji 
Sin. 

Današnja tajna Isusova prikazanja u hramu po- 
kazuje nam što mora biti čitav naš kršćanski život. 
Mora biti prikazanje. a 

Na prvi pogled čini se da nema ništa zajedničko 
između izvanredne odvažnosti koja se traži od ma- 
log Isusa u 40. dan poslije njegova rođenja i od 
njegove mlade Majke i nas samih, od kojih se traži 
tako malo. Ako bismo to htjeli izraziti u slici, onda 
bismo mogli reći da se od Isusa i Marije tražilo 
vino, a od nas se traži onih nekoliko kapi vode. 
Tako to izgleda, ali kod Boga život kršćanina mora 
biti ofertorij, prikazanje, u kojem se voda izmije- 
šana s vinom, naš život tijesno povezan s Kristovim 
ne prestaje prikazivati na čast Božju. 

Kristovo prikazivanje u hramu 40. dan nakon 
rođenja to je kao naša jutarnja molitva, a naša ju- 
tarnja molitva je neke vrste naša Svijećnica, naše 
prikazanje. Svakog jutra svaki kršćanin treba sebe 
prikazati Bogu za cijeli dan, koji je pred njim. I 
tako iz dana u dan cijeli život, ispunjen prvom i 
najvećom zapovijedi: »Ljubi Gospodina Boga svoga 
svim srcem svojim i svim umom svojim i svim sila- 
ma svojim!« A to nije sitnica, ma kako god mi sami 
izgledali sitni. 

U misi prikazanje se nalazi nešto malo dalje od 
početka. No, poslije njega dolazi »podizanje«, žrtva, 
a onda sjedinjenje, pričest. I kao što misa ne svr- 
šava s prikazanjem nego s pričešću, tako i naš život 
ne smije završiti s jutarnjim prikazanjem, nego se 
mora potvrditi u žrtvi dnevnog života, da na kraju 
mogne doći i onaj veliki i sveti čas sjedinjenja s 
Bogom u vječnosti: 

Po primjeru Isusa i Marije obnavljajmo svaki 
dan svoje prikazanje za ostatak naših dana, koji se 
pred nama još nalaze za nas nepoznati, sakriveni, 
nesigurni. Ali uz prikazanje uvijek molimo da nam 
Bog dade pomoć na putu ustrajnosti, da se ne upla- 
šimo ni znoja, ni žrtava, ni Getsemanija, ni Kal- 

varije, ni križa, ni smrti! Budimo uvjereni da će uz 
nas biti naša Majka i Isus! Pa ćemo i mi jednoga 
dana moći zapjevati poput starca Šimuna: »Sad ot- 
puštaš, Gospodine, s mirom slugu svoga, jer vidje- 
še oči moje spasenje tvoje!« ' 

. To je, eto, poruka Svijećnice. Primimo je i oko- 
ristimo se njom što obilnije u životu! To je želja 
Crkve, to je želja Isusa i Marije. To mora biti i na- 
ša želja. 

Pročitaj: Dogmatska Konstitucija »Lumen Genti- 
um« o Crkvi, br. 57. 
Evanđelje: Lk 2, 22—39. 

SVETI JOSIP 
19. ožujka 


U svojoj najpoznatijoj slici Holman Hunt pri- 
kazuje dječaka Isusa kako radi u Nazaretu. Gospa 
također obavlja svoj posao. Josip u tišini mjeri da- 
ske. No svjetlo, koje prolazi kroz prozor, baca sje- 
nu od greda upravo na Isusa, i to sjenu u obliku 
križa. Cijeli prizor kao da podsjeća na neizmjernu 
žalost toga doma gdje se buduća tragedija već. na- 
zrijeva, predviđa. Pa ipak, vedrina triju najsveti- 
jih osoba, briga za posao, pouzdanje koje odsijeva 
s lica svakoga od njih troje daje nam i te kakav 
dojam da ništa ne može pomutiti mir te blagoslo- 
vljene obitelji. Čuvar tog ognjišta, sveti Josip, us- 
prkos uzvišene odgovornosti službe koja mu je po- 
vjerena, izgleda da je veliki optimist. Uistinu, bol- 
na stvarnost za kršćanina može biti i doista stva- 
ran optimizam. 

U siromaštvu, u progonstvu, u budućnosti, gdje 
se već bljeska oštrica mača koji bi imao probosti 
Marijino srce, prema Šimunovom proročanstvu, ka- 
že: »Imamo se čega bojatil« Pa ipak »pravednik«, 
domaćin obitelji predstavlja nam se pun pouzdanja, 
pun odvažnosti. Proučimo taj lik tako tajanstven 
i lijep, tako ljubezan i bogat poukama. Pogledajmo 
tri dramatična prizora njegova života, da ga više 
zavolimo, da ga dostojnije častimo i da se više po- 
uzdajemo u njegovu zaštitu. 


Sanjar 


»Tko spoznaje u istini, taj ljubi u ognju« — go- 
vorila je blažena Anđela da Foligno. Bez sumnje, 
sveti Josip čovjek je vjere i od Boga mu bi povje- 
reno da bude Kristov poočim, nakon što je bio i te 
kako prokušan. 

Često se čudimo što u Evanđelju ne nalazimo 
niti jednu jedinu riječ svetog Josipa. Kao i njegov 


dati Josipovu legitimaciju, evo njegove karakteri- 


stike: to je pravedan čovjek, svet u svojem vlada- 
nju, ponizan i radin; one “koji živi od vla- 

Itog rada, i ne da se zavarati od nikakvih privid- 
nosti slučaja I života. Pa ipak, taj šutljivi drvodje- 
lja nije imao drugih dokaza za velike događaje, na 
koje je bio zvan, osim sanja! Za vrijeme noći, s tim 
darom koji je privilegij nevinih i umjetnika, Bog 
mu se objavljuje. Josip niti što odgovara niti pravi 
ikakve poteškoće. Šuti i razmatra duboke tajne — 
duhom rasvijetljenim pouzdanjem. 

Uistinu je bila strahovita kušnja, koja je stigla 
Marijina zaručnika, kad je primijetio znakove nje- 
zina majčinstva. Začudo, Marija mu nije o tome 
ništa rekla. Težak je to čas: prava drama za čovje- 
ka-muža koji gleda kako je nasamaren, prevaren; 
misli da je izdan, i ostaje razočaran upravo u ono- 
me što je najsvetije u njegovim osjećajima. 

No, ne može sumnjati o Djevici, koju mu je Bog 
dao kao zaručnicu. Evanđelje svetog Mateja, koje i 
ne započinje drukčije nego rodoslovljem Josipovim, 
što vuče lozu od kralja Davida, ističe: kako je Josip 
bio »pravedan čovjek« i kako nije htio Mariji na- 
nijeti sramotu, nego je nakanio nestati, potajno je 
poslati kući. Kolika patnja! Kakav mučan položaj 
za mladog Izraelca koji je primoran gledati kako 
se ruše svi njegovi ideali, ili najmanje, kako se na- 
lazi u neprotumačivom položaju! 

Eto k njemu u snu anđela! Iako nije posve dig- 
nut veo s tajne božanskog Utjelovljenja, ipak je 
skinut svaki razlog tjeskobe: »Ne boj se uzeti Ma- 
riju... jer što je u njoj začeto, od Duha je Sveto- 
ga.« I Josip više ne sumnja u Mariju. Vjeruje Bogu. 

Perandello u svom romanu »LEselusa — Isklju- 

čena« izruguje se ovom začeću »po Duhu Svetom«. 
Ne čudimo se, jer to je pisac, koji na pitanje: »Vje- 
rujete 1i?« odgovara: »Piši — Ništa!« i 
Josip, naprotiv, zna vjerovati, i nadvladava ku- 
šnju podlažući se volji s neba. Tako nas poučava | 
kako se valja približiti Bogu i u patnji. Sumnje i 
poteškoće nestaju kada se pouzdajemo u Onoga ko- 
ji upravlja svijetom i djelima pojedinaca neizmjer- 
no mudro. Trpljenje je oganj — pisao je sv. Augu- 
stin — ako sl zlato, pročistit ćeš se; ako si plje- 
Va, pretvorit ćeš se u pepeo.« 
“ Josip je, bez sumnje, zlato. I spomenik pogan- 
stva »Virgini Pariturae — Djevici koja će roditi«, 
za Josipa znači nadnaravnu jakost i nepobjedivu 
moć. Sanjač se budi... Doći će i druge nemirne no- 
ći, ali riječ Božja uvijek će mu se objaviti upravo 
u snu, jer je to duša puna pouzdanja... 


“—_ 


Putnik 


»Putnik«, to je druga oznaka, koja obilježuje 
Josipa. Putovima Palestine često hoda ili da se po- 
kori Cezaru ili da izvrši tajanstvene Božje planove, 
a nikada iz znatiželje. Nije ni slutio da će tako 
mnogo putovati po svijetu upravo on, čije se zva- 
Nje dIVOdJETe NE STAŽE S PULOVANJIMA.-NU, Njegova 
nova službu soto Moda Buha Svetnin« odvest će 
ga tragovima njegova imenjaka Josipa Egipatskog, 
kojeg su braća prodala kao roba, a on je tamo po- 
stao gospodar. 

Ne znam da li se mogao naći čas u kojem se od 
Josipa tražila veća odvažnost nego ona božićna noć, 
iza duga puta od Nazareta do Betlehema, ne naći 
baš nikakva prenoćišta za sebe i za Mariju koja 
očekuje porod. »Ne bijaše mjesta za njih.« Siroma- 
šan radnik, odbijen od svakih vrata, morao se bo- 
riti sa samim sobom, da ne proklinje one bogataše 
tvrda srca i sebičnjake u svakoj nuždi, da ne pro- 
klinje svijet koji odbija primiti Krista Spasitelja, 

da ne proklinje »popis« Cezara Augusta, da ne pro- 
klinje konačno i samog sebe, svoju bijedu i svoju 
okrutnu tešku sudbinu. Krist će jednog dana reći 
svojim učenicima neka stresu prah sa svoje obuće 
gdje vide da im pred očima zatvaraju vrata. Josip 
ne grdi nikoga, ne proklinje nikoga, ne gubi se u 
riječima punim prijetnja niti obećanjima punim 
osvete. Reagira praktički. Traži drugdje i nalazi 
spilju koju je priroda spremila od vjekova. Isus je 
tako htio. Zar nije kasnije govorio: »Ptice imaju 
svoja gnijezda, lisice imaju svoje jame, a Sin Čo- 
vječji nema gdje bi naslonio svoju glavu.« 

Jedna Faulknerova osoba kaže: »Ako me tko 

osip je u svom životu primao mnogo takvih uda- 
raca, Iza odbijanja Betlehemićana evo Herodova 
progonstva. Josip kao Isusov poočim imao se boriti 
protiv zasjeda neprijatelja tako jaka i tako luka- 
va. Uspio je predusresti ga, ali s pomoću odozgo. 
Odnese Dijete i provede Majku, izbjegavajući voj- 
ničkim stražama, pograničnim stražarima kao i 
zvijerima pustinje. Pobijedio je. 

Put kroz pustinju, prema riječima Biblije, bi- 
jaše strahovito težak. Iza protjerane ropkinje Aga- 
re, Mojsija i proroka Ilije u našoj se mašti redaju 
svi drugi prognanici, gladni, žedni, umorni, bilo 
Starog, bilo Novog Zavjeta. Podsjeća nas to tako- 
đer i na Krista, kako je 40 dana i noći u pustinji 
Karantaniji postio, a onda na one legije svetih pu- 
stinjaka, koji su ga htjeli doslovce oponašati... 

U svojoj knjizi »Glasovi koji viču u pustinji« 
Psichari kao obraćenik pustinje opisuje je kao mje- 
sto smrti i očaja: »Sve šuti osim vjetra koji puše 
od početka jedne do svršetka druge godine... Ova 
bijedna zemlja, gdje smo mi sami bijedni, ipak ima 
osobitu snagu koja potiče. Osjećamo da se izdiže- 
mo iznad nas samih. Jer prolazimo kroz mjesta koja 

ne poznamo, evo otkrivamo u našem srcu velike 
neistražene prostore... .« 

Josip je otkrivao u samom sebi — i odatle je 
dolazila njegova odvažnost — slatku neizmjernu 
ljubav prema Bogu, koji se njemu povjerio i sada 
mu je ispunjavao srce u neizmjernoj samoći, prema 
lijepoj riječi svetoga Bernarda: »Duša je kudikamo 
više u onome što ljubi nego u tijelu koje oživlja- 


va.« Josipova duša bijaše Isus. Srec ja u promo 
get TIOČ 2) no #2697 O BA rta 


Pronalazač 


Pa ipak, baš Isus bijaše uzrok trećeg tragičnog 
prizora u Josipovu životu. On je izgubio Isusa. Čini 
se da je izgubljena svaka nada da će ga ponovo 
naći, jer ga uzalud traži već treći dan... 

Otac koji je izgubio svoje drago biće slika je 
duše koja očajava što je izgubila milost. Nikakav 
primjer ne može bolje izraziti njegovu tragediju, 
jer_u »izgubljenom sinu« kao da je čovj je- 
čen život. Ta to je jedan dio njega, njegov vlastiti 
ja, fijegovo biće koje mu je istrgnuto, i ne zna ka- 
ko opet zadobiti ono što ljubi više nego išta na svi- 
jetu. Trpi, muči se, plače... 

Filozofi su traženje ovako izrazili: Traženje je- 
razlog života za mudraca. Ali to traženje je i razlog 
patnje, jer ovdje dolje nedostiživa je istina u svoj 
svojoj punini. Na isti način, također, traženje Kri- 
sta i milosti jest patnja za grješnika, ili za osamlje- 
nika, ili izgubljena prognanika, jer nemaju više vo- 
đe. 

Josip pati, trpi, ali ne očajava. No, niti se pre- 
pušta fatalistički neplodnoj stravičnosti onoga koji 
se uzda u samog sebe, pa na koncu gubi svaku na- 
du. Josip se laća posla: on traži... i napokon na- 
lazi. 

Zmačajno je da u času kada nalaze Dječaka Isu- 
sa među učiteljima u hramu, nije Josip, nego Ma- 
rija, koja slatko prekorava »malog Mudraca« (Lk 

2, 48). Čim je Josip našao što je tražio, prestaje 
svako uznemirenje, nastaje mir, ni traga ikakvim 
jadikovkama. On je ponizan sluga, koji je napokon 
postigao sigurnost dovršenog posla. Njegova služba 
»čuvara« spasena je. U radosti što je našao Isusa 
ne preostaje Josipu drugo, nego da prihvati 12-go- 
dišnjeg Isusa i s njim pođe u šutnji, čvrsto ga pri- 
vinuvši k sebi da ga više nikada ne izgubi. 

Slikar je uspio tako poučiti svoga učenika da je 
on dostigao svog učitelja u slikarstvu. Kad je uče- 
nik napokon donio svoju prvu sliku da je učitelj 
pogleda, ovaj je pošto je promotrio sliku, odložio 
svoj kist i boje, te izrekao svoj slikarski: »Sad ot- 
puštaš u miru slugu svoga...« On više neće slikati. 
»Zašto?« pita ga učenik. »Zato, jer moje remek-dje- 
lo jesi Ti.« Remek-djelo svetog Josipa jest Isus kao 
njegov gojenac i učenik... Neka taj veliki svetac 
i nama pomogne u srcu izgraditi što savršeniji Kri- 
stov lik!... 


Pročitaj: Dogmatska Konstitucija »Lumen Genti- 
um« o Crkvi, br. 50. 
Evanđelje: Lk 2, 1—20; 22—52; Mt 1, 1—25; 
2, 1—23. 

SV. JOSIP — ZAŠTITNIK OBITELJI 
19. ožujka 


Josip je zaštitnik otaca, a da sam nije nikad bio 
tjelesni otac. On je zaštitnik obitelji, a da sam nije 
imao »tjelesne« obitelji. On je uzor muža, njegov 
brak s Marijom je uzor braka. 

Da se mogu razjasniti posebnosti braka Josipo- 
va i Marijina, treba imati na umu ovu istinu: za 
sreću u braku važnije je sjedinjenje srdaca, nego 
tijela. Brak, naime, može opstojati i bez fizičkog 
sjedinjenja. 

To se može dogoditi s. tri razloga: 1. — jer su 
osjetila, već zadovoljena, postala neosjetljiva; 2. — 
jer se zaručnici, nakon što su stupili u brak, za- 
vjetuju Bogu, da se odriču tjelesnog užitka zato da 
se posvete uzvišenim radostima duha; 3; — na- 
pokon, jer su zaručnici već kod stupanja u brak 
zavjetovali djevičanstvo u braku, odričući se tako 
uzajamnih prava. Tako djevičanstvo postaje oslo- 
nac ove veze. 

Jedno je odreći se užitaka braka zbog njihove 
sitosti, a drugo je odreći se već unaprijed svakog 
tjelesnog užitka, da se povežu vezom srdaca u dje- 
vičanstvu. Takav je brak bio brak Josipa i Ma- 
rije. 

Oni su se ujedinili kao dvije zvijezde, koje se 
ne sastaju, dok se njihova svjetla unakrštavaju u 
svemiru. Bio je to brak sličan onome, što nastane 
u proljeće među cvijećem, koje zajedno stapa svo- 
je miomirise, ili kao jedinstvena melodija, koja je 
nastala slijevanjem glasova različitih instrumena- 
ta. 

Bračni drugovi, koji se kod sklapanja braka 
odriču svojih uzajamnih prava zbog uzvišenijeg 
cilja, ne uništavaju bit braka, jer kako veli sveti 

Augustin: »Temelj braka ljubavi jest veza srdaca.« 
Temelj sreće u svakom sređenom braku nije sek- 
sualno pitanje, nego natjecanje između muža i že- 
ne tko će se wiše i prije žrtvovati. Takav je bio 
brak između Josipa i Marije. 

Ovdje moramo riješiti dva pitanja. Prvo: zašto 
je uopće bio potreban taj brak, kad su i Josip i 
Marija zavjetovali djevičanstvo? Drugo: da li je 
Josip bio star ili mlad? 


Zašto brak? 


Brak između Josipa i Marije bio je svakako po- 
treban već stoga da sačuva Djevicu od svake sjene 
bilo koje sumnje, dok ne dođe za nju čas da objavi 
svijetu tajnu Kristova začeća i rođenja. 

Smatralo se da je Isus sin Josipov, »tesarov sin«. 
Tako Kristovo rođenje nije bilo izloženo porugama 
svijeta, a miti je tu bio razlog sablazni za malo- 
vjerne. I na taj način Marijina čistoća mogla je 
imati jednoga svjedoka, Josipa. 

I djevičanstvo i majčinstvo Marijino, kao i dje- 
vičanstvo i očinstvo Josipovo, velike su povlastice 
milosti, koje se moraju platiti — i to skupo. 

Anđeo nije naredio Mariji da objavljuje djelo 
Duha Svetoga. Stoga je ona šutjela i pred Josipom. 
Josip nije mogao nikako protumačiti slučaj, pa je 
namislio otpustiti svoju zaručnicu. Tu su se u šut- 
nji sastale dvije boli, od kojih neće biti veće od 
druge dvije boli podno križa. Prokletstvo nad Evom 
kao da je stiglo i Mariju: »U mukama ćeš rađati 
djecu.« Utjelovljenje Sina Božjega zadalo je bol 
i Mariji i Josipu. Možda je u tom času Josipova bol 
bila veća od Marijine, jer Marija se sigurno na- 
dala da će Bog ii Josipu objaviti tajnu Utjelovlje- 
nja. To je onda ublaživalo njezinu bol. No Josip 
nije znao ništa, osim što je bio uvjeren da ona nije 
kriva. 

Josipovo je iznenađenje bilo slično Marijinu, 
kad je kod Navještenja pitala: »Kako će to biti, 
kad ja ne znam muža?« Marija je željela znati ka- 
ko može istodobno biti djevica i majka. A Josip ni- 
je znao kako može on biti u isto vrijeme i otac i 
djevac, tj. otac, a da nije tjelesni otac. 

Anđeo im je otkrio da samo Bog ima moć to 
proizvesti, a ne ljudska mudrost. Jedino oni, koji 
slušaju anđeoske glasove, mogu prozreti ovu tajnu. 
— »Josipe, sine Davidov, ne boj se uzeti k sebi 
Mariju, svoju ženu, jer ono, što je u njoj začeto, 
od Duha je Svetog. Rodit će Sina, kojem ćeš ti dati 
ime Isus. On će izbaviti svoj narod od grijeha.« To 
je Josipova Blagovijest, Josipovo Navještenje. Tog 
časa Josipu je bilo jasno Izaijino proroštvo. »Evo, 
Djevica će začeti i roditil« — Smjesta nalazi mir 
i Josip i Marija. Kako su tada njih dvoje očitovali 
jedno drugom najveću tajnu Utjelovljenja?! Koliko 
blaženstvo je ispunjalo taj najsvetiji brak! Marija 
— djevica i majka, i to majka Sina Božjega; a Jo- 
Sip — čuvar djevice i hranitelj Sina Božjega! 


Da li je Josip bio star ili mlad? 


Tradicija ga većinom prikazuje kao starca s 
dugom sijedom bradom. To se činilo zato, jer je 
bolje odgovaralo njegovom poslanju čuvara Mari- 
jine nevinosti... Ali time je i tradicija i umjetnost 
od Josipa učinila čista i neokaljana zaručnika i mu- 
ža više po dobi, nego po krepostima. To je isto što 
i smatrati da je najbolji način prikazivanja čovje- 
ka, koji neće nikada krasti, taj, da ga se prikaže 
bez ruku... No zaboravlja se, prije svega da i u 
starima zle želje mogu plamtjeti isto tako kao i u 
mladima. Čak nekad i žešće... Imamo primjer kod 
čiste Suzane u knjizi proroka Danijela. 

Logičnije je misliti da je Bog izabrao za svoga 
zamjenika na zemlji čovjeka, koji se znao i htio 
žrtvovati, nego nekoga koji bi na to bio primoran. 

»Neću više griješiti.« — molim pokajanje s umi- 
rućim stogodišnjim starcem. On se kod toga na- 
smije i reče mi: »Neću? Pa više ne mogu.« 

Prikazujući Josipa stara, znači više zasluga da- 
vati njegovoj starosti nego njegovim krepostima, 
a to se ne dolikuje. Kao što ne bi dolikovalo da je 
Bog htio združiti ono, što je manje prirodno: dje- 
vojku sa starcem. Kad se, uostalom, Krist s križa 
na Kalvariji nije ustezao povjeriti svoju Majku 
najmlađem od svojih učenika, Ivanu, zašto bi je 
onda u zoru života Bog združio s jednim starcem? 

Ljubav žene određuje smjer ljubavi muškarca. 
Žena je tiha odgojiteljica svoga muža. Kad je Ma- 
rija simbol djevičanstva i svima nadahnuće čistoće, 
zašto ne bi mogla taj svoj čudesni čar prenijeti i 
na Josipa? 

Naravnije je, dakle, Josipa smatrati mladim, ja- 
kim, muževnim, lijepim i čistim. On nije nespo- 
soban da ljubi, već naprotiv, on je u punom mu- 
ževnom naponu. On je u zori života, a ne u nje- 
govu sutonu. On je prepun snage i žara. Kako nam 
izgledaju Marija i Josip ljepši, kad ih oboje pro- 
matramo kao mlade, koje udružuje božanska veza 
ljubavi! 

Na svoje zaruke Josip i Marija donijeli su ne 
samo svoje zavjete djevičanstva, nego i dva srca 
puna ljubavi, veće ljubavi nego što ju ije ikad 
prije i poslije posjedovalo koje ljudsko srce. Ni- 
jedan se bračni par nije tako volio kao njih dvoje. 

Za čim teže sretan muž i sretna žena nakon 
svoje uzajamne ljubavi? Za Neizmjernim, za be- 
skrajnom vječnom ekstazom! No oni ne mogu osje- 
titi Neizmjerno u svoj njegovoj punoći, jer je tu 
posrijedi tijelo, koje im priječi direktan put do Ne- 
izmjernoga. Oni će to moći okusiti tek u vječno- 
sti. Tada im više neće smetati tijelo i onda će mo- 
ći posjedovati beskrajnu Ljubav. Eto, zašto je Krist 
rekao da u nebu neće se ni ženiti ni udavati. Neće 

trebati »slike« ljubavi, jer će se posjedovati njezi- 
na bit... Tko bi se mučio da otkrije sunčanu zraku 

u zrcalu, ako je može izravno uživati? Veselje, 
dakle, što ga u nebu pruža posjedovanje vječne 
Ljubavi bez zasićenja — a prema kojem svaki sre- 
tan brak teži u Kristu — Josip i Marija osjetili su 
već ovdie. 

m. braku potrebno je mužu i ženi materijalno 
sjedinjenje, jer još ne posjeduju Božju stvarnost. 
Marija i Josip, posjedujući Isusa, nisu drugo že- 
ljeli. Mužu i ženi potrebno je fizičko sjedinjenje, da 
razumiju vezu Krista i Crkve. Josipu i Mariji to 
nije trebalo, jer su već posjedovali Božanstvo. Nji- 
hov se brak upotpunio u Isusu. Muž i žena sjedi- 
njuju se u tijelu, Marija i Josip sjedinjuju se u 
Isusu. Zašto bi uopće čeznuli za slabim tjelesnim 
radostima, kad je u njihovoj ljubavi bilo Svjetlo 
svijeta?! 

Kao što muž i žena nagnuti nad kolijevkom tek 
rođenog čeda zaboravljaju na sebe, tako su Marija 
i Josip mislili samo na Isusa... Veće ljubavi nije 
bilo niti će je ikada biti na ovoj zemlji... Josip 
se odrekao očinstva po krvi, a našao ga je u duhu, 
kad je postao pred zakonom Isusov otac. Marija 
se odrekla majčinstva, a našla ga je u svome dje- 
vičanstvu... : 

Primjer Marije i Josipa koliko svjetla daje u 
današnjoj tami, zamračenju braka! Najveća je po- 
greška, kad se smatra da su za brak dostatne dvije 
osobe. Ne! Potrebne su TRI. On i ona i BOG. Kao 
u Nazaretu: Josip, Marija i Isus. 

SLUŽBENICA GOSPODNJA 
25. ožujka: Blagovijest 


Božja ljestvica vrednota 


Gospi Crkva daje razne naslove. Ako, međutim, 
želimo znati što Bog sam misli o Mariji i kako je 
on slavi, uzmimo onda u ruke Evanđelje i potra- 
žimo kod svetoga Luke prvo poglavlje. Nemojmo 
se zbuniti kad tu pročitamo da je u Božjoj misli 
prvi Marijin naslov, ne majka, ne djevica, ne kćer- 
ka, nego službenica Božja. 

Zar Bog za majku svoga Sina nije mogao naći 
uzvišeniji i časniji naslov? Na zemlji kod ljudi 
službenica je zadnji naslov. A ipak je Bog izabrao 
pravi naslov. Da to upoznamo, potrebno je malo 
dublje se zamisliti u značenje tog naslova. 

Što uopće znači: biti Božja službenica? Bog ima 
ljestvicu vrednota prema kojoj prosuđuje pojedine 
stvari. Vrednije, dragocjenije stvari nalaze se na 
najvišem mjestu, a onda slijede one manje vrijed- 
ne. Što je, dakle, na vrhu te Božje ljestvice vred- 
nota? Sluga Božji, službenica Božja! Zašto? 

Bog je stvorio nerazumna bića, koja nemaju i ne 
mogu imati vlastitog mišljenja i volje. U ta stvo- 
renja on je stavio svoje misli i svoju volju. U sve 
atome, u sve zvijezde, u svjetlo, u more, u kame- 
nje i gore... U svemu tome ima nešto od Božje 
misli. Bog u njima djeluje, u njima ključa... Ta 
nerazumna stvorenja sama po sebi ne mogu ni- 
šta učiniti. U njima Bog djeluje samo po prirod- 
nim zakonima. 

Ali ima stvorova, kojima je Bog dao razum, Oni 
imaju svoje vlastito mišljenje. Mogu sami od se- 
be nešto proizvesti. Mogu sami odrediti svoje slo- 
bodno djelovanje. Mogu stvoriti odluke. Ti su stvo- 
rovi u stanovitom smislu neovisni o Bogu. U neku 

ruku oni su slični Bogu, jer u sebi nose stvara- 
lačku moć. 

Kada se takvo slobodno stvorenje, koje je spo- 
sobno za samostalan rad, za samostalne odluke, 
potpuno ispuni Božjom voljom tako da iz njega 
djeluje Bog, a ipak se ono i dalje razlikuje od sa- 
mog Boga, tada je to savršenstvo stvorenja, u ko- 
jem je ono postiglo svoj vrhunac: nije Bog, a ipak 
je nosilac božanske misli. Bog ga je stvorio kao 
slobodno biće, pa ipak se ono potpuno predaje Bo- 
gu. Tu veličinu možemo postići samo mi razumni 
stvorovi. Takva bića, čije su odluke posve jednake 
Božjim odlukama, čije je htijenje posve jednako 
s Božjim htijenjem, mi zovemo slugama i službe- 
nicama Božjim. 

Najveća je, dakle, karijera pred Bogom — po- 
stati njegov službenik, njegova službenica. A da 
je to istina, potvrdio je sam Bog. Kad je došao na 

.zemlju i postao čovjekom, i On je htio biti kao 
čovjek službenik Božji. 

Već prije nego što je Krist došao na zemlju, 
proroci su ga nazvali »slugom Božjim«, a i On je 
sam sebe tako nazivao. Zašto? Zato, jer je postigao 
vrhunac služenja, jer je bio savršen sluga, i to tako 
savršen da pred Njim iščezavaju svi drugi sluge 
i službenice Božje. 


Marija — Božja službenica 


U tom pogledu postoje različiti stupnjevi, razli- 
čiti usponi pred Bogom. Što tko više ostvari u svo- 
me životu Božje misli i Božju volju, to će i više 
biti sluga Božji, službenica Božja. Pa kad je Krist, 
utjelovljeni Božji Sin, nosio kao osobito častan na- 
slov »sluga Božji«, nije li onda i Ona, koja je u 
vjernosti Bogu i Božjoj volji bila Kristu najbliža, 
Njegova Majka, morala kao prvi naslov nositi baš 
ovaj — »službenica Božja«?! 

Da li je Marija shvatila što znači taj naziv i taj 
poziv Božje službenice? Anđeo Gospodnji na- 
vijestio joi je koju joj je ulogu Bog namijenio 
u svome božanskom planu spasenja svijeta. Ona 
je dobro shvatila što Bog od nje traži i očekuje, kad 
joj je anđeo javio Božju ponudu da bude majkom 
Sina Božjega. Shvatila je da On od nje očekuje da 
mu i u ovom velikom planu bude službenica. I 
stoga posve kratko i jasno odgovara: »Evo službe- 
nice Gospodnje, neka mi bude po riječi tvojoj!« 

Mogli bismo Gospu zapitati odakle je saznala 
da je Bog nju prije svega zamislio kao službenicu 
Gospodnju. Ona tu Božju zamisao o sebi nalazi po 
nekoj tajnoj blizini svoje duše uz Boga. Ona otkri- 
va Božje misli. Bog 'ju je odvijeka nazivao službe- 
nicom, i ona to otkriva, osjeća, jer su kucaji nje- 
zina srca tako blizu Bogu. Ona osjeća kojim je 
imenom Gospodin želi nazvati i zato sama govori 
u najvećem času svoga života: »Evo službenice 
Gospodnje, neka mi bude po riječi tvojoj!« 

Tim riječima Marija je Bogu dala punomoć za 
sve slučajeve, za sve njegove odluke, za sve kuš- 
nje, za cijeli život. Spremna je na sve, samo kad 
joj Bog pokaže da je to njegova volja. Tu svoju 
riječ nikad u životu nije opozvala. U njenoj je duši 
ključao bogat život. Bila je puna života, puna sna- 
ge, poduzetna duha. Kako je samo smiono upitala 
anđela: »Kako će to biti, kad ja ne poznajem mu- 
ža2« I kako brzo nakon tajne Navještenja ostavlja 
Nazaret i žuri se u pohode svojoj rođakinji Eliza- 
beti da joj bude u pomoći. Kolika je tu razboritost 
i spremnost, kolika samosvijest: ja sam djevica i 
ostat ću djevica. Ona nije sanjarka, nego realna, 
jaka i odlučna žena, koja ne prelazi samo preko 
Judejskih gora, nego koja će se junački popeti i 
na Kalvariju. Koliko je konkretna, pokazala je 
kasnije na svadbi u Kani. Samo ona vidi da se 
mora nešto učiniti, da valja priskočiti u po- 

moć onima koji su se našli u neprilici. U listo 
vrijeme njezina je duša puna zanosa, oduševlje- 
nja, puna dubokih i jakih misli, kako je to otkrila 
u svojoj himni Bogu: »Veliča duša moja Gospodi- 
pla, € 

No, koliko god je Marija puna života, poleta, 
poduzetnosti, odlučnosti, radinosti, ona ostaje bez 
riječi i nepomična, kad stoji pred Božjom voljom. 
Tada zna samo jedno: pažljivo slušati što Bog od 
nje traži. A nije to laka stvar. I Marija je imala 
teških časova. I nju je znalo mučiti teško pitanje: 
»Zašto si nam to učinio?« Tako je progovorila 
Isusu u hramu. I ona je imala žensko i majčinsko 
srce. No, njoj je bilo dosta čuti svoga Sina: »Ja mo- 
ram biti u onome što je Oca mojega!« Više dalje 
ne pita, više se ničemu ne čudi. Kad je čula da tre- 
ba vršiti volju Očevu, u svom je srcu izgovorila sa- 
mo jednu riječ: »Neka bude!« 

Takva, dakle, potpuna Božja službenica jedina 
je mogla roditi »slugu Božjega«, kojega su mavi- 
jestili proroci. 


Samo vjera to tumači 


Gledamo li život i rad ove Božje službenice oči- 
ma vjere, čini nam se kao nešto posve nadzemalj- 
sko. No, ako je promatramo samo tjelesnim očima, 
onda ćemo u njoj otkriti samo jedno siromašno 
stvorenjje, jednu veliku patnicu, koja je okusila ma- 
lo dobra u ovom životu. Kod nje se patnja gomi- 
lala na patnju, da sve postigne svoj vrhunac na 
Golgoti. 

Marijin život mora se promatrati očima vjere, 
kao što ga je i ona sama promatrala. Stoga je i 
mogla reći: »Blaženom će me zvati svi naraštaji.« 
To je potvrdila i njezina rođakinja Elizabeta, kad 
joj je rekla: »Blago tebi što si vjerovala!« 

No nisu potrebne oči vjere samo za Marijin ži- 
vot. One su potrebne i za život svakoga od nas. Bez 

vjere cijeli naš život postaje bijedan, besmislen, 
pun tame i očaja. U svjetlu vjere on postaje velik. 
Jer vjera nas uči, kao i Mariju, da je i za nas naj- 
veća čast i sreća u potpunom predanju Bogu ovdje 
na zemlji. I što više budemo ostvarivali u svom 
životu da budemo Božiji sluge i službenice, to ćemo 
više nalaziti ljepotu i smisao svoga života ovdje 
i konačni njegov cilj u vječnosti. 

To je eto poruka, koju nam daje Gospa svo- 
jim primjerom potpune Božje službenice. Poslu- 
šajmo je i učinimo svoj život sličan njezinu životu 
ovdje, pa će jednom postati sličan i njezinu životu 
u vječnosti! 

Pročitaj: Dogmatska Konstitucija »Lumen Genti- 

um«, osmo poglavlje o Gospi, br. 56. i 62. 
Evanđelje: Lk 1, 26—38. 

GOSPODIN JE USKRSNUO 
Uskrs 


Kristova uskrsna pobjeda 


Kristovo uskrsnuće je konačna pobjeda nad 
smrću. To je prvi put da je smrt zadobila udarac 
i izgubila bitku. Istina, ona nas čeka. Ali neka če- 
ka! Čeka nas i uskrsnuće. Život je jači od smrti. 

Radost Glave radost je čitavog tijela. Veselje 
Krista Pobjednika nad grijehom i smrću veselje 
je i nas, koji smo kao udovi njegova tajanstvenog 
Tijela, jer smo i mi tako baštinici te konačne po- 
bjede nad grijehom i nad smrću. 

Uza sve grijehe i uza svu zbilju i gorčinu smrti 
kličimo i radujmo se! Na to nas poziva i Crkva 
preko svete liturgije. Ako smo kršćani, tj. oni koji 
slijede Krista, imamo i na to pravo. 

Kao što je siguran naš grijeh, kao što je sigur- 
na naša smrt, tako je sigurna i činjenica Kristova 
uskrsnuća. Kao što i Evanđelje, tako i mi počnimo 
od prazna groba! 

Što znači prazan grob kome nisu koristili svi 
pečati Sinagoge i sve rimske straže? Znači da je 
neka viša sila svladala i pečate i stražare. I to ka- 
ko? Kad je anđeo Gospodnji odvalio kamen s gro- 
ba, vojnici su ugledali prazan grob. I to su javili 
velikim svećenicima i farizejima. A oni im začep- 
ljuju usta velikim svotama novca. Međutim, svaka 
je laž kratkoga vijeka, pa je tako bila i ova. 

I Kristu vjerne žene u zoru uskrsnog jutra isto 
tako nalaze prazan grob i anđela koji im govori: 
»Što tražite živoga među mrtvima? Znam da tra- 
žite Isusa Nazarećanina. Nije ovdje. Uskrsnuo je.« 
I Magdalena se nekoliko puta uvjerava da je grob 
prazan i da tijela Isusova nema. Ona se teško uži- 
vljuje u situaciju. Ne obazire se na anđela koji joj 

govori o radosnoj vijesti. Tek sam Isus svojim uka- 
zanjem raspršuje njezine sumnje. I Petar i Ivan 
trče na grob na Magdaleninu vijest da je grob pra- 
zan. No, i oni se teško snalaze. Oni tu nisu susreli 
anđela, ali su našli u grobu lijepo složeno platno u 
koje je bilo umotano Isusovo tijelo i ručnik u koji 
je bila umotana glava. I prvome Ivanu počinje svi- 
tati, počinju mu pomalo dolaziti na pamet Kristova 
proročanstva. A ostali apostoli i učenici nisu ni po- 
kušali doći do groba. Doista, za njih nitko nije mo- 
gao reći da su lakovjerno povjerovali vijesti o Go- 
kk uskrsnuću. Sve bi prije povjerovali nego 

Nakon te prve nevjere pomalo se u srcima apo- 
stola, učenika i ostalih vjernih počela buditi vjera 
u tu veliku tajnu. I nakon mnogih Kristovih uka- 
zanja i opipljivih dokaza njihova je vjera u Isusovo 
uskrsnuće postala tako jaka, da su za tu istinu pošli 
iu smrt. A tko neće vjerovati svjedocima koji se 
daju klati, ubijati za neku istinu?! I zar nije upravo 
nevjerojatno. U knjizi Ponovljenog zakona piše: 
»Proklet je od Boga onaj ikoji visi na drvetu« (Pon 
zak. 21, 25). Svi su Isusovi učenici znali za te riječi 
Svetog pisma, pa uza sve to ipak vjeruju nepokole- 
bivo u svoga Učitelja te i život daju za njega. A 
mu kroz 20 vjekova pokoljenja vjeruju u 

povijesnu činjeni Kod i j 

eh sou jenicu i isto tako umiru za nju 


Naša vjera u Kristovo uskrsnuće 


i Danas jenama poslije 20 stoljeća kudikamo lak- 
še vjerovati u Kristovo uskrsnuće nego apostolima 
i učenicima u prvi dan poslije subote, prve nedje- 
lje. Na toj vjeri u Kristovo uskrsnuće počiva cijela 
zgrada, kojoj smo mi živo kamenje. »Ako Krist nije 
uskrsnuo, uzalud je naše propovijedanje i uzalud 
je vaša vjera... i mi smo najbjedniji od svih ljudi. 
No sada je Krist uskrsnuo...« piše sveti Pavao 

kršćanima u Korint 56. godine poslije Kristova ro- 
đenja. Vjera u uskrsnuće vjera je apostola, vjera je 
prvih kršćana, vjera je kršćana kroz 20 stoljeća, 
treba da bude i naša vjera. I danas to potvrđujemo 
svečano uskrsnom radošću. 

No, ta vjera obuhvaća nebrojene posljedice u 
odnosu na naše duše. Prvo, mi nismo sada tu samo 
da se toga sjećamo kao prošle, povijesne činjenice. 
Ne! Tu smo da u XX. stoljeću to Kristovo uskrsnu- 
će oživimo, doživimo, iskusimo. Kristovo uskrsnuće 
je činjenica koja nas mora i te kako zanimati, koja 
nas mora taknuti u najdubljim dubinama našeg bi- 
ća, dirnuti ne samo naše osjećaje, nego ispuniti sav 
naš svrhunaravni život. 

U svome govoru, 50. dan nakon Isusova uskr- 
snuća, Petar je među ostalim rekao: »Tko god vje- 
ruje u Isusa Krista, prima oproštenje grijeha u Nje- 
govo ime.« A sveti nam Pavao kaže: »Ako ste su- 
uskrsnuli s Kristom, tražite ono što je gore!« 

Kristovo uskrsnuće nije samo Njegova osobna, 
individualna stvar, nego naša zajednička. Krist nije 
uskrsnuo samo za sebe, nego i za nas. Tu se nalazi 
tajanstveni izvor milosti koji izvire iz Kristova sla- 
vnoga Tijela koje »živi uz desnu Očevu«, i on do- 
diruje i oživljuje sve duše dobre volje. 

Sedam Izvora, sedam Sakramenata jesu sedam 
zraka koje se šire poput sedam duginih boja iz Kri- 
stova groba sve do nas, i kroz 20 stoljeća ništa nisu 
izgubile od svoje božanske svježine prvog uskrsnog 
jutra. Zbog toga sveti Pavao uspoređuje krštenje 
sa smrću: »umrli ste s Kristom grijehul« i s uskr- 
snućem: »uskrsli ste s Kristom na milost«. A Euha- 
ristija je vićni Uskrs Crkve i kršćanina. U njoj je 
Krist, naša pasha, žrtvovan. I mi, kad se pričešću- 
jemo Njegovim tijelom, koje je proslavljeno, uskr- 


_slo, postajemo sudionici Njegova uskrsnuća, Njego- 


“ve milosti i vječnog života. Slično vrijedi i za sve 
ostale sakramente. 

Dakle, za nas je kršćane Uskrs vječan, jer je vje- 


čan i neuništiv život koji nam je Krist svojim uskr- 
snućem zaslužio, re 


Novo shvaćanje stvarnosti 


Iz te činjenice proizlazi novo shvaćanje stvarno- 
sti. Horizont kršćanina se širi do u neizmjernost. 
Cilj našega puta i naših napora posve je jasan, od- 
ređen, konkretan, stvaran. Zbog toga nam i naša 
zemaljska stvarnost postaje osvijetljena s visina i 
čitav život tako poprima svoju temeljnu orijenta- 
ciju. 

Zato slijedi zaključak: »Tražite ono što je gore!« 
kako kliče sveti Pavao. To je isto što je i Krist pre- 
poručivao: »Tražite najprije kraljevstvo nebesko i 
njegovu slavu, a sve će vam se ostalo dodati!l« To 
je, dakle, glavno, a šve ostalo je dodatak prema 
Kristu, a prema Pavlu »ostatak«. Kako je duh nad 
materijom, tako je i Kristova pobjeda nad svim po- 
bjedama zemaljskim, jer je duhovna. Njegovo je 
sjedište slava nebeska. Kako onda može prema ne- 
gdje drugdje biti orijentirano naše pravo uskrsnu- 
će, nego prema nebu?! Tamo gore, kako veli apo- 
stol Pavao, »i mi ćemo se pojaviti s Njime u slavi«. 

Ali dotle »život je naš sakriven s Kristom u Bo- 
gu«. Mi smo sada samo na putu prema slavi. Naše 
je uskrsnuće ovdje u zametku, u klici. Ono je kao 
sjeme koje je bačeno u zemlju: ono tu trune sakri- 
veno, da se napokon pojavi na svjetlu sunca obno- 
vljeno, umnoženo. Sada smo u razdoblju umiranja, 
jer smo još u smrtnom tijelu. Ali je sjeme uskrsnu- 
ća već u nama. Zasijao ga je uskrsli Krist. Moramo 
shvatiti da se mi na ovom svijetu tek počinjemo 
rađati za nebo. Za mučenike Crkva naziva dan nji- 
hova mučeništva »rođendanom«. I za Krista je mu- 
ka i smrt bila rođendan za slavu, vječnu i nepro- 
laznu slavu. Pa eto, tako je to i za one koji su svo- 
jom mukom i smrću zasvjedočili svoju vjernost 

Kristu. I naš dan smrti bit će naš rođendan za vječ- 
nost, početak novog života, onakvog kakav je bio 
Kristov poslije uskrsnuća. ki i 

»Očistite stari kvasac... kvasac zloće i pako- 
stil« neumorno piše Pavao u Korint u prvom i da- 
nas nama u XX. stoljeću. Eto našeg zadatka, eto na- 
šeg umiranja s Kristom, eto kušnje, eto boli, eto 
smrti, ali napokon eto i uskrsnuća! 

Radost ovoga dana, »što ga učini Gospodin«, ma 
kako bila velika, ne smije nam. oteti s uma ovaj 
prolazni momenat umiranja, što je naša ovozemska 
stvarnost. Ali ne smetnimo s uma ni to da današnji 
dan, »dan što ga učini Gospodin«, rasvjetljuje naš 
tamni, mračni i mučni život svjetlom jačim od svih 
zemaljskih svjetala: svjetlom neizmjerne nade i ra- 
dosne sigurnosti! Naš je cilj — uskrsnuće. 

Krist je uskrsnuo, uskrsnut ćemo i mi, samo 
pođimo za Njim! Umirući s Njime svaki dan, oži- 
vljujemo nadu da ćemo uvijek s Njime m Nje- 
govo uskrslo Tijelo kojim se pričešćujemo, zalog je 
naše besmrtnosti, našeg uskrsnuća. Stoga: »Kliči- 
mo i raduimo se, jer ovo je dan što ga nama učini 
Gospodin!« 

Pročitaj: Dogmatska Konstitucija »Lumen Genti- 

vi, br. 7. 
MadnonE: Mt 28, 1—10; Mk 16, 1—14; Lk 
24, 1—49; Iv 20, 1—31. 

BLAGDAN SVETOG JOSIPA RADNIKA 


1. svibnja 


. Prvi svibanj blagdan je »radnih ljudi«. Novijeg 
je datuma. No, začetnik kršćanstva Isus Krist htio 
je da se rodi u krilu radničke obitelji. Danas po- 
tjecati iz radničke obitelji nije sramota. Onda, prije 
19 stoljeća bila je sramota. Sveti Josip, Isusov po- 
očim, bio je tesar. Rimljani, pod čiju je vlast tada 
potpadala i Palestina, držali su nečasnim svaki obrt; 
nečim, čime su se mogli baviti samo robovi. Ako 
imamo na pameti da je Isus po krvi bio potomak 
jedine židovske kraljevske dinastije, od roda Da- 
vidova, još je jače odskakao kao nečastan njegov 
tesarski zanat. No, Krist je kao po nekom planu 
upravo izabrao tu radničku obitelj nazaretsku u 
kojoj će se roditi i u kojoj će provesti najveći dio 
svoga života ma zemlji. To nešto znači. 

Biskup Korum iz Triera, dok je još bio dječak, 
nalazio je naročito veselje pomažući majci u ku- 
hinji i po kući. Kad je kao bogoslov dolazio kući 
na praznike, uzimao bi metlu u ruke i pomeo bi 
stepenice. Majci se činilo da mu to sada više ne 
pristaje i da se ne pristoji jednom bogoslovu mesti 
stepenice. Ali mladi bogoslov dade majci lijep od- 
govor: »Majko, što će onda ostati od svete kućice 
u Nazaretu?« 


Ni previše, ni premalo 


Nikada se u povijesti nije toliko govorilo o ra- 
du kao u naše vrijeme. Evo, čak imamo i »svjetski 
blagdan rada« — prvi svibanj. Prije Krista, kako 
smo već spomenuli, rad je bio prezrena stvar, toli- 
ko prezrena, da su se njime bavili samo robovi. Iza 
Krista, osobito u novije doba, prešlo se u drugu 
skrajnost: počeše rad čak i obožavati. Vrlina je 

uvijek u sredini. Skrajnost, bilo u lijevo, bilo u de- 
sno, ne valja. 

Sjetimo li se života svetog Josipa, čiji blagdan 
slavimo prvog svibnja kao blagdan Josipa Radnika, 
naći ćemo pravi pojam rada i uzor radnika... 

Čitamo u knjizi Jobovoj Božje riječi: »Čovjek 
se rađa za rad kao ptica za lijet.« A na početku 
Biblije, čak tamo na prvim stranicama čitamo da 
je Bog postavio čovjeka »u raj zemaljski« da ga 
obrađuje s naročitom zapovijedi »da postane go- 
spodarom zemlje«. Taj rad na početku nije za čo- 
vjeka bio muka, nego zabava, radost. To ćemo ioš 
bolje shvatiti, kad znamo da je i danas, iza pada, 
»rad često izvor užitka«, kako je rekao Voltaire, 
i da se »sreća sastoji u životu, a život u radu«, pre- 
ma riječima Tolstoja. I da »zaposlenom čovjeku br- 
že otkucava sat« (Werbester); i da »je svaki čovjek 
dijete svoga rada« (Cervantes); i da »je bolje izli- 
zati se nego zarđati« (Cumberland); i da »plodovi 
stečeni radom pružaju najslađi užitak« (Vauvenar- 
gues). Velim, kad je rad još i iza pada čovjekova 
izvor radosti, što je bio istom prije pada?! 

No. došlo je do pada. I iza pada sve se pogor- 
šalo. Čuo je prvi čovjek iz Božjih usta presudu: 
»Jer si popustio molbi svoje žene i jeo s drveta 
za koje ti zapovjedih: Ne smiješ jesti s njega! — 

zato neka ti je prokleta zemlja zbog tebe! S mukom 
ćeš se od nje hraniti sve dane svojega života. Tr- 
nje i korov rađat će ti... U znoju lica jest ćeš svoj 
kruh, dok se ne vratiš u zemlju od koje si uzet. 
Jer si prah, u prah ćeš se vratitil« Strašne riječi! 
Teška osuda! 

Kao što je čovjeku prije pada zemlja sama od 
sebe davala što je bilo potrebno, tako sada iza pada 
i iza Božje osude, ništa se više ne dobiva bez rada: 
ne dobiva ni seljak u polju, ni činovnik u uredu, 
ni radnik kod stroja, ni domaćica u kući, ni profe- 
sor u školi, ni đak uz knjigu. U znoju lica svoga 

jest ćeš svoj kruh! — Ta Božja presuda neopoziva 
je za sve ljude i za sva vremena. 

No, nije je Bog izrekao iz osvete, jer bi tobože 
uživao u muci ljudi, nego je postupao kao dobar 
otac i mudar liječnik. Daje tako čovjeku prilike da 
radeći obavlja pokoru, zadovoljštinu, jer je nepo- 
sluhom pobrkao ustanovljeni red. Tako rad postaje 
lijek, i to lijek, koji ujedno priječi da ne dođe zlo, 
grijeh, a i lijek koji liječi, ako je zlo, grijeh, došlo, 
Tako shvaćen rad nije ništa drugo nego dar. 


Rad je uzvišena služba Bogu 


Rad je uzvišena služba Bogu, kako nam doka- 
zuje sveti Josip, služeći svojim radom Isusu Kristu, 
Bogu. Sveti Josip govori primjerom, što apostol Pa- 
vao izriče perom: »Sve što činite riječju ili djelom, 
sve činite u ime Gospodina Isusa Krista, zahva- 
ljujući Bogu Ocu po njemu!« 

Kad bismo uvijek bili svjesni te istine, kako bi 
nam ona zasladila gorčinu i težinu rada! Prijatelj 
mladeži otac Doss, isusovac, razgovarao je s mla- 
dim tipografom o potrebama njegove duše. Najed- 
nom on prekine mladića pitanjem: »Želiš li postati 
savršen, svetac?« — Mladić je bio u neprilici što 
da odgovori na to iznenadno pitanje. No, otac Doss 
nastavi: »Prijatelju, to nije tako teška stvar postati 
svecem, samo ako hoćeš.« — »Ali, oče, kako bih ja 
to mogao postići, što da radim?« upita začuđeni 
mladić. — » Veoma jednostavno. Ti si slagar. Koliko 
slova složiš u jednom danu na stroju? Kad bi se na- 
viknuo da svako slovo staviš kako spada, iz ljubavi 
prema Bogu i na Božju slavu, to bi svakog dana 
načinio više tisuća kreposnih čina, zasluženih za ne- 
bo, a u isto vrijeme obavljao bi, dakle, dva posla«. 
— Mladić je kimao glavom uz primjedbu da bi to 
bilo jedva moguće, ali obećao je da će pokušati. 
Nakon nekoliko tjedana susretoše se njih dvojica 

ponovo. »Ide, ide — poviče mladić — svaki dan mi 
biva sve lakše.« 

Tako je tome mladiću rad postao pravi dar. To 
isto može on postati i svakome od nas, samo ako 
želimo... 


Rad treba sjediniti s molitvom 


Rad postaje dar, kad ga obavljamo radi Boga, 
kao što je to činio sveti Josip. Rad postaje dar, kad 
ga i mi, poput svetog Josipa, započinjemo s Kri- 
stom. Lijepa je naša stara poslovica: »S molitvom 
li svoje začneš djelo, pola si ga svršio zacijelo.« 
Ako se u radu oslanjamo isključivo samo na svoje 
sile, tko zna kakav će biti uspjeh? Iako bude vre- 
menitog uspjeha, ali ne uračunava se u »vječni, ne- 
beski staž«, ako smo radili bez Boga, ili još gore, 
protiv Boga. — Koliko su se namučili graditelji ba- 
bilonskog tornja da podignu građevinu, koja će si- 
zati do neba?! Ali jer nije bilo Božjeg blagoslova 
kod posla; jer ga nisu tražili, zato je sav taj golemi 
posao svršio s ništicom, pa su se morali razići na 
sve strane svijeta, kad im je Bog pomeo jezike. I 
još smo i danas u pometnji! Eto, dotle ie doveo rad 
koji je bio bez Boga i protiv Boga! — Lijepo pjeva 
Psalmista: »Ako Gospodin ne gradi kuće, uzalud se 
muče koji je grade. Ako Gospodin ne čuva grada, 
uzalud bdije koji ga čuva«. 

Slijedimo primjer praktičnog radinog Ameri- 
kanca, koji bi svako jutro ovako sažeto molio: »Do- 
bro jutro, dragi Bože! Što ćemo danas raditi?« — 
Ne ja sam, ne ti sam, nego nas dva! — Ili onu do- 
sjetljivost svete Male Terezije, koja je ovako raču- 
nala: »Bog je jedan, a ja sam nula, ali Bog i ja, 
Bog više Terezija jesmo odmah deset.« 

Staro načelo »Moli i radi!« treba spojiti kao ke- 
mijske elemente. Spojimo li dva molekula vodika 
i jedan molekul kisika, eto nam zdrave vode! Isto 
tako moramo držati pravilan omjer između molitve 

i rada. Sveci su nam i tu ostavili zgodnu formulu: 
»Radi kao da ćeš tisuću godina živjeti, a moli kao 
da ćeš sutra umrijeti!« — Spoji molitvu i rad u pra- 
vilnom omjeru, onda će ti svaka molitva biti rad, 
a rad će ti biti najveća molitva. 

Puno razmišljamo o produktivnosti rada. Što 
treba sve učiniti da rad bude uspješniji, produkcija 
veća i bolja? ... Ne zavisi sve samo o fizičkoj snazi 
i o radnom vremenu. Kvalifikacija radnika, dobro 
raspoloženje radnog kolektiva, uslovi rada u samom 
poduzeću, prvoklasni strojevi i dobra organizacija 
rada... — Čovjek, koji je u duši smiren, koga ne 
tište prevelike brige, a živi u prijateljstvu s Bogom, 
lakše i radosnije radi... Svakako, koliko je radnik 
više osobno, cijelim bićem, i tijelom i dušom, zain- 
teresiran za radni učinak, toliko će i sigurnije po- 
stići taj učinak. Stoga se danas mnogo govori o sti- 
mulaciji i plaćanju po učinku. Sve je to razumlji- 
vo. Ali valja imati na umu trku na dugu stazu. A 
nema dulje staze od vječnosti. »Slikam za vječ- 
nost« govorio je stari klasični slikar. Kako amo pri- 
staje ona riječ naših prvoklasnih radnika, svetaca: 
»Radi, kao da sve ovisi o tebi, moli se Bogu, kao 
da sam ne možeš ništa!« Ili ona: »Radi što možeš, 
moli što ne možeš!« , 

Čovjek može ispravno gledati na rad i među- 
sobne ekonomske odnose, jedino ako gleda na čo- 
vjeka kao na duhovno-tjelesno biće i na zemaljski 
život kao pripravu za vječnost, za vječni život. 

U samostanu leži na umoru brat redovnik. Do- 
šao je k njemu kućni poglavar. »Brate, imate li još 
koju želju?« — »Da, oče, molim da bi sva braća 
došla do mene!« — I došli su svi. — »Brate, imate 
li još koju želju?« upita poglavar. — »Da, oče, daj- 
te, molim vas, neka donesu moje oruđe, moj alat, 
kojim sam radio«. — Brat je bio samostanski kro- 
iač. Kad mu, dakle, donesoše krojački pribor: ška- 
re, konac i igle, uze on jednu od igala u umiruću 

ruku te reče: »Braćo, ja se ne bojim smrti. Ova će 
mi mala igla otvoriti teška nebeska vrata. Ja sam 
kod svakog uboda igle ponavljao riječi: Isuse, tebi 
za ljubav! — Ja sam radio radi Krista, radio 
sam za Krista, i on me sada neće odbaciti.« — I is- 
pusti dušu držeći iglu. 
Kako lijepa smrt! Svršiti svoj posao, svoj život 

s Kristom! Eto, rad nam može postati dar: ključ 
za raj! 

Sveti Josipe, uzore radnika, moli za nas, da rad 
ni ne potejenjujemo, ni precjenjujemo, nego da uvi- 
jek o njemu imamo ispravan pojam! 


Pročitaj: Pastoralna Konstitucija o Crkvi u suvre- - 
menom svijetu, br. 67. 

»ŽETVA JE VELIKA, A POSLENIKA 
JE MALO« 


Nedjelja Dobrog Pastira 


Sveti Robert Bellarmin dok je bio kardinal i 
nadbiskup Capuae običavao je kao »dobar pastir« 
skupljati djecu u svoju katedralu i poučavati ih 
vjeronauk. Na Veliki četvrtak, dok je kod svetih 
obreda prao noge siromasima, opazi i starca od 100 
godina te ga zapita da li zna »Vjerovanje«. Starac 
ga u čudu pogleda i ponovi: »Vjerovanje?« Toga 
ja ne znam, niti me imao itko poučiti to »Vjerova- 
nje«. — Na te riječi svetac se toliko zbunio, smeo 
i zastidio. Malo se sabrao taj veliki apostol kršćan- 
skog nauka, zatim je glasno zaplakao i zavapio: 
»Kako je moguće u gradu Capui da se za vrijeme 
od stotinu godina nije našao ni jedan jedini čovjek 
da pouči ovog siromašnog kršćanina temelje  kr- 
šćanske vjere?!« 

No svetac nije ostao kod pustih, jalovih jadi- 
kovki, nego je tog stogodišnjaka poučio »Vjerova- 
nje«, prije nego što je taj starac umro. 

Kad bi bilo više takvih apostola, bilo bi i više 
vjere u narodu. Da se nađu takvi apostoli, za tim 
ide i proslava nedjelje »Dobroga Pastira«. To je pri- 
lika da se cijela Crkva na svijetu trgne i učini što 
više za svećenička zvanja. Kristova riječ: »Žetva 
je velika, a poslenika je malo!« i danas vrijedi. Mo- 
žda i više nego onda kad je izgovorena, tako da bi- 
smo je danas mogli izmijeniti: »Sjetva je velika, a 
ne žetva, jer nema dobrih sijača dosta, a zlih je 
previše!« 

Ništa Kristu nije toliko na srcu kao da »svi bu- 
du jedno«, »jedno stado i jedan pastir«. A koliko 
je stada i koliko je pastira danas?! Gdje je jedin- 
stvo? Iako je Nedjelja Dobroga Pastira svjetski dan 

molitve za svećenička zvanja, ipak svaki Kristov 
sljedbenik dužam je biti »dobar pastir« svoje vrste. 
To traži Božja sjetva i žetva. 


Svaki je od nas dužan biti dobar pastir 


Ne znamo što je važnije: sjetva ili žetva. Svaki 
kršćanin, već samim tim što je kršćanin, bio bi du- 
žan biti apostol, pastir, i to u prvom redu za one 
koji još nisu ni čuli za Krista. A što se zbiva? Čak 
i oni koji misle da su stopostotni kršćani, često go- 
vore: »Zašto ići u misije u daleke krajeve, kad ima- 
mo misije i kod kuće?!« Koji god tako misle i go- 
vore, već samim tim dokazuju kako su daleko od 
duha Dobrog Pastira, koji veli: »Imam i druge ovce 
koje nisu iz ovog ovčinjaka«. Ili opet: »Ostavit će 
99 ovaca da potraži onu jednu izgubljenu.« 

Mi kršćani morali bismo biti kao »oganj svetog 
Elma«. O čemu se radi? Sveti Elmo bio je siroma- 
šan pustinjak na Siciliji, kako pripovijeda stara le- 
genda. Umre jedan od njegove rođene braće i iza 
sebe ostavi sedmero djece. Sveti Elmo osjećao je 
dužnost da se pobrine za to sedmero siročadi. Ali 
kako? Ni sam nije znao. Otišao je do opata Kristo- 
fora, i on mu pokloni sedam svjetiljaka govoreći 
mu: »Po jednu daj svakom od tih svojih sedam ne- 
ćaka i razašalji ih po mjestima da objese ove svje- 
tiljke po liticama iznad mora, da pokazuju put u 
luku, da budu putokazi spasenja i znak mira i obe- 
ćanje tople ljubavi«! I sedmero braće razišlo se, 
i narod ih je hranio. Nikada nisu bili gladni. I od 
tada, prema legendi, sedam svjetala bi se pojavilo 
uvijek malo prije no što će prestati oluja... 

I svatko od nas primio je od samog Krista na 
krštenju svjetlo vjere, ne samo za sebe, nego i za 
druge, da i njima osvjetljujemo put... 

Irkinja Edel Mary Quinn, stenodaktilografkinja, 
opazila je u svojoj 20. godini da je bolesna na plu- 
ćima — a toliko je radila na proširenju »Marijine 

Legije«, glasovitog misionarskog udruženja — i sad 
ju je bolest natjerala da mora poći u sanatorij. Ipak 
odluči ono malo života što joj preostaje upotrijebiti 
za jedan ideal, Ukrca se za put u Keniju i u Nairo- 
biju brzo postade duša apostolata među urođenici- 
ma. Počevši od ničega stvorila je savršenu organi- 
zaciju za pomaganje siromašnim ljudima. Živjela 
je godinama upravo nomadskim životom, punim 
poteškoća i avantura. Ne brinući se mnogo za svoje 
zdravlje, prelazila je iz Zanzibara u Ugandu, onda 
u Tanganjiku, pa Južnu Ameriku. Liječnici su joj 
već 1927. godine odbrojili dane, a ona umire istom 
1944., i to ne od bolesti pluća, nego od srca, iza ka- 
ko je osnovala stotinjak misijskih postaja, iza kako 
je ustanovila marijanske centre u 5000 mjesta. Za- 
ista silno djelo, jedan život istrošen i utrošen posve 
za Boga i duše. Tako o njoj piše belgijski kardinal 
Suenens nazivajući je »junakinjom apostolata«. 

Ogromna je predrasuda vjerovati da je Evanđe- 
lje doprlo do svakog kutića zemlje. Ni govora! Još 
čitavi narodi ne znaju ništa o Kristu! Dakle, tolika 
stada bez pastira, tolike izgubljene duše u zabluda- 
ma. A u što mi trošimo svoje sile? I možemo li se 
uopće nazivati kršćanima? Možda još imenom, ali 
štvarno ne! Inače ne bi Krist bio još toliko nepo- 
znat. 


Ali, kolika nesloga vlada među Kristovim 
sljedhenicima 


No, kad bi bilo samo to. Ali i među onima, koji 
»kako-tako« vjeruju u Krista, vlada kolika nesloga, 
kakvi raskoli, kakve hereze, kakvi otpadi... 

U crkvi u Oradour-sur-Glane, 10. lipnja 1944. 
okupili su se stanovnici mjesta. Nakon što im je 
okupator zapalio kuće, njih 750, među njima 55 
djece, 147 dječaka i 240 žena — svi su bili najo- 
krutnije mučeni. Zatim je neprijatelj zapalio cr- 
kvu. Ali u sredini razrušene Božje kuće pepeo je 

bio skupljen u veliku hrpu. I nad tim pepelom mne- 
tko je postavio karton s natpisom: »Ujedinite se, 
vi, ljudski pepele!« 

Oni koji su čuli za Krista, čini se da su mučeni 
od zabluda svake ruke. Vrijeme je da se »ostaci 
ostataka« ujedine. To nam je svima najpreča du- 
žnost. A kako ne bi i bila, kad je to zadnja Kri- 
stova želja: »Da svi budu jedno.« 

Kad bismo i mi kao i Krist cijenili povratak 
svake izgubljene ovce u jedan ovčinjak, ulagali bi- 
smo sve sile da se ubrza taj povratak. 

Slijedeći slučaj ispričala je Raissa Maritain, ob- 
raćenica, koja je uspjela nagovoriti svoga oca, ru- 
skog Židova, da primi kršćanstvo 1912. u Parizu. 
Starac iza obreda krštenja, koji je obavljen u nje- 
govoj bolesničkoj sobi, neumorno je zapitkivao svo- 
je ukućane: »Da li ste zadovoljni?« A on je, kako 
tvrdi kćerka, bio sretan i veseo. Njegove oči, do 
tada skoro ugasle, ugodno su blistale. »Zaista sam 
sretan! Kao da je s moga srca spala težina poput 
Eiffelova tornja«. 

Mi, koji pripadamo pravoj Kristovoj Crkvi, što 
poduzimamo za jedinstvo onih koji su čuli za Kri- 
sta? Ne zaboravimo Claudelovih riječi što ih on 
stavlja u usta slijepe Pensće de Confontaine: »Ali 
vi koji vidite, ma što vi radite sa svojim svjetlom?« 


Ispit savjeti 


Sad bi ovdje bio na mjestu »ispit savjesti« nas 
koji smo u Kristovu ovčinjaku, a daleko smo od 
Krista. Primjeri na ovom području indiferentizma, 
liberalizma unutar same Crkve veoma su brojni. 
Ograničimo se na jedan stari primjer, ali koji je 
karakterističan i za naše prilike. 

Grof du Granmont, lumen, poznat zbog svoje 
kulture i svog genija na dvoru Ljudevita XIV. leži 
na umoru. Žena mu polagano izgovara »Očenaš«. 
On će joj okrenuvši glavu: »Molim te lijepo, još mi 

ponovi te riječi! Ta je molitva izvrsna. Tko ju je 
sastavio?« — Onaj stogodišnjak nije znao »Vjero- 
vanje«, a ovaj »visoko civilizrani« velikaš ne zna ni 
Očenaš... 

Tko je sastavio Očenaš? — Koliko unutar Cr- 
kve ima tzv. »površnih kršćana«, koji ne znaju tko 
im je Dobri Pastir. Oni žive i umiru bez onoga, ko- 
jega Liturgija naziva »konačnom nadom  smrtni- 
ka«... Dakle, i sjetva i žetva je velika i unutar sa- 
me Crkve. 

Pijo XII. govorio je 1954. studentima sa sveuči- 
lišta Sorbone u Parizu. Spomenuo je pjesnika Pru- 
dencija, koji oko 400 godina iza Krista opisuje duge 
redove katekumena koji prolaze ispred opustjelih 
poganskih hramova i odlaze u Lateransku bazili- 
ku da prime znak move religije. — Danas je, izgle- 
da, situacija posve izmijenjena: ne gledamo li duge 
povorke koje odlaze u druge »hramove«, napušta- 
jući naše crkve? — Ostavljaju Dobrog Pastira i sr- 
ću u ralje grabežljivim vukovima. I što je najgore: 
nikoga zbog toga ne boli glava... 

Indiferentizam i liberalizam kršćana onemogu- 
ćuju i sjetvu i žetvu. Poplava indiferentizma i libe- 
ralizma opasnija je od ateizma. — Max Scheler 
ocjenjuje čovjeka kao biće koje je kadro reći 
»NE«... Moramo svim silama pokušati taktički i 
ustrajno, ponizno i velikodušno promijeniti dana- 
šnjeg čovjeka: uspjeti ga dirnuti u srce, da mu pa- 
met proradi, da mu usne izgovore »DA!«,. 

Bilo da imamo na umu koju god od ove tri vr- 
ste ljudi u čovječanstvu, potrebni su nam »dobri 
pastiri« po uzoru Dobrog Pastira Isusa Krista, po- 
trebni su nam dobri svećenici. A što činimo da ih 
imamo? 

SVRŠETAK 


Uzašašće Isusovo 


Svršetak i početak 


Što najčešće ljudi zažele pogledati prije nego 
što se odluče da gledaju koji film ili čitaju koji ro- 
man? Započnu sa svršetkom. Upravo onako kao i 
Evanđelje na današnji blagdan, koje započinje: 
»Svršetak svetog Evanđelja...« Ljudi zažele izvi- 
djeti kako će se to odvijati. Inače bi im moglo po- 
nestati hrabrosti da prate svoga »junaka« kroz po- 
niženja, neuspjehe, opasnosti. 

Zašto nemamo i mi takvu znatiželju i kod svo- 
ga životnog romana? Kako će se to napokon svr- 
šiti? Što će se zbiti na kraju? Zar nas to zbilja ne 
zanima? I zar nas to ipak barem malo ne uznemi- 
ruje? Ne samo film moga života, nego i film čovje- 
čanstva kakav će imati kraj? Uostalom, zar se svi 
veoma često ne pitamo za sve: »Zanima me kako 
će to svršiti. Kako će svršiti utakmica, kako će svr- 
šiti film, kako će svršiti roman... Pa pozanimajmo 
se malo i za to kako će svršiti naš život! 

Današnji blagdan daje odgovor: s uzašašćem. 
Sretno je sve započelo sa stvaranjem, i sve će sret- 
no završiti s uzašašćem. Nikad ne gubimo s uma 
Božju riječ: »Onima koji Boga ljube sve se okreće 
na dobro.« Bog je toliko moćan, svemoguć, da može 
i zlo okrenuti u dobro. 

Jednog dana svi ćemo se naći u nebu. Prvi je 
Krist stupio u nebo, a na odlasku je izričito obećao: 
»Idem da vam pripravim mjesto.« I kao što danas 
slavimo Njegovo uzašašće, tako ćemo Ga, kako nas 
opominju dva anđela s Maslinske gore, vidjeti da 
dolazi da i nas uzme sa sobom. 

To neka bude naš putokaz 

Sve što na zemlji doživljavamo, sve je to privre- 
meno, prolazno. Čuvajmo se da bilo što prosuđuje- 
mo prije nego što svrši. Veoma često oduševljavamo 
se kod prvih uspjeha. Zanosimo se prvim stranica- 


ma romana, oduševljeni smo dobrim početkom u- 


takmice. A brzo nakon toga posve mas smete kakva 
nezgoda, neprilika, poniženje, nesreća bilo našeg 
»junaka« bilo nas samih, koji ispisujemo svoj ži- 
votni roman. I onda počinjemo smjesta mijenjati 
smjer, zatvaramo oči, hvatamo se za glavu i izgo- 
varamo se najnemogućijim isprikama. Čak se može 
čuti i to: »Nemoguće je da Bog postoji i takvo ne- 
što da dopušta. Ne mogu vjerovati da Bog upra- 
vlja našim životom i da ga štiti.« Sigurno je istina 
da je koji puta strašno, ali strpi se, počekaj, ne osu- 
đuj, ne prosuđuj, dok nisi vidio svršetka, dok dobro 
ne spoznaš kako Bog može iz svakoga zla izvući 
dobro. »Tko ustraje do konca, taj će se spasiti.« 
Sjetimo se ponovo knjige, filma, utakmice. Na 
početku mora malo zapinjati, malo biti neprijatno, 
inače nema tu nikakvog života, pa zanimanje po- 
pušta. I onda na kraju ne bi trebalo nikakvog raz- 
jašnjenja, a ni oduševljenja. Ako »junak« ne za- 
padne u opasnost, ako njegov protivnik ne 'izađe tu 
i tamo kao pobjednik, kako će onda on pokazati 
svoju hrabrost i kako će razviti svoje sposobnosti? 
No dobro, mi smo sami ti junaci svoje egzisten- 
cije i, na sreću, često smo u opasnostima. Bez su- 
mnje, nije to lako ni ugodno doživljavati poniženja, 
gubitke nizati na gubitke. Ali tu nije kraj. Još, još 
naprijed! Strpljivost! Zar nam nije dosta često već 
potvrđeno da nakon muke i kalvarije uvijek slijedi 
uskrsnuće i uzašašće?! Za Krista se to zbilo na istom 
brdu, na Maslinskoj gori. Tamo je započela njego- 
va muka, tamo je započela i njegova slava — uza- 
šašćem u nebo. Ne zaboravimo toga nikada, napose 
ne kad nas pritisnu muke i kušnje. Svaka tuga je 

privremena, prolazna, a onda jednom će doći ko- 
načan dan pobjede, slave... 

Zašto sam molio, a nisam bio uslišan? Bog, koji 
ti je nadahnuo da moliš, i koji te je po molitvi ojačao 
u kušnji, nije ti možda dao ono što si ti onaj čas 
molio, da ti poslije dade nešto mnogo važnije i vre- 
dnije. — Zašto sam bolestan i slab? — Zato da me 
po toj kušnji pripravi za vječno zdravlje. — Zašto 
se moram žalostiti zbog onih koje volim? Zašto me 
je život rastavio od onih s kojima sam bio tako ti- 
jesno povezan po krvi i ljubavi? Zato da mi jed- 
nom vječni sastanak bude slađi, radosniji, dublji, 
jer ću biti svjestan da nas više ništa ne može odi- 
jeliti. 

Bog dobro zna što nama treba i što će nam pri- 
skrbiti veću slavu, veću pobjedu. Stoga prepustimo 
Njemu da nas vodi prema cilju, kao što Mu se pre- 
pustio i Isus, pa je eto doživio ovaj divan triumf, 
kojemu se i mi ovdje na zemlji radujemo. 


Borimo se za taj sretan svršetak 


Budimo svjesni da je ovdje na zemlji svaka ra- 
dost i svaka veza samo privremena. Djeca moraju 
i te kako znati da se ne mogu nadati da će uvijek 
imati uza se svoje roditelje. Isto tako ni roditelji ne 
mogu biti uvijek uz svoju djecu ikoliko god oni že- 
ljeli. Pa ni muž uz ženu, ni žena uz muža. I to vri- 
jedi za sve one koji se vole. Ima samo jedno mje- 
sto konačnog i trajnog sastanka bez rastanka, ali to 
mjesto nije ovdje na zemlji. Ono je tamo kamo je 
na današnji dan uzašao Krist — u nebu. Stoga sve 
učinimo da tamo sretno stignemo i da se svi tamo 
zajedno u Kristu i Bogu nađemo ujedinjeni! 

I što se tiče naših dobara. Znaj da sve što po- 


* sjeduješ imaš samo za kratak čas. Da, i to prolazi. 


Jednog ćeš dana ostaviti i novac i njive i kuću i 
auto i televizor i sve ono što te je ovdje privlačilo. 
Sa sobom ćeš ponijeti samo ono duhovno blago što 

si ga skupljao žrtvama, molitvama, trpljenjem, po- 
niženjima, dobrim djelima. 

Budimo svjesni: sve što želimo zadržati samo 
za sebe, i to svojim vlastitim silama, propast će nam 
u rukama. Nikakva sila neće nam moći to zadržati. 
No ako želimo jednog dana nešto dobiti, danas to 
velikodušno prikažimo Bogu. Bog sam od nas traži 
da ulažemo u njegovu banku, da kod njega osigu- 
ravamo svoj život i svoju sreću. A ito činimo onda, 
kad se potpuno predamo u Božje ruke, kad se da- 
demo voditi Božjom providnošću. 

Kod svake mise svećenik uzima od nas kruh i 
vino da prikaže Bogu, da žrtvuje. Eto malo kruha 
od truda naše zemlje i naših ruku, naš dar koji 
predstavlja nas, naš život, i koji po tom prikaza- 
nju prelazi u drugi svijet, Božji, posvećuje ga, pre- 
tvara ga u »živi Kruh« koji je u stanju davati život, 
jer je sam Život. I tako od toga započima i naš 
vječni život. 

Kod svake mise nešto malo od ovoga svijeta, od 
ove zemlje ulazi na nebo. Kod svake mise pozvani 
smo da se uzdignemo: »Gore srcal«, da se malo dig- 
nemo od zemlje, da se malo od nje oslobodimo. 
Svaka misa kao da nas podsjeća i na Kristovo i na 
naše uzašašće. Kristovo se tajanstveno obnavlja, 
naše se svakom misom sve više povećava. 

»Gdje je tvoje blago, ondje je i tvoje srce.« Ako 
nam je, uistinu, stalo do neba, mi ćemo već sada 
biti mislima, srcem i dušom u nebu. To nam želi i 
današnji blagdan Gospodinova uzašašća u nebo. 

eli nam reći: Brinite se za sretan zemaljski svr- 
šetak, da vam bude to ujedno i početak vječne sre- 
će u Božjem zagrljaju. Mjesto nas tamo već čeka. 
Gospodin nam ga je pripravio. Sad samo čeka naš 
konačni dolazak. 

Molimo često riječima, kojima je sveti Ivan za- 
vršio svoje Otkrivenje: »Dođi, Gospodine Isuse« 
(Otkr 22, 20)! Ili molitvom današnje svete mise: 

»Podaj, molimo, Svemogući Bože, da mi koji vje- 
rujemo da je tvoj Jedinorođenac, naš Otkupitelj 
uzašao na nebesa, i sami budemo duhom uvijek u 
nebeskim stvarima!« 


Pročitaj: Djela Apostolska 1, 1—11. 
Pastoralna — Konstitucija  »Gaudium et 
spes« o Crkvi u suvremenom svijetu, br. 
45. 
Dogmatska Konstitucija o božanskoj ob- 
javi, br. 17. 

VIHOR, OGANJ, GOVOR 


Duhovi 


Tri su osobe u Bogu: Otac, Sin i Duh Sveti. Otac 
nam se očitovao po stvaranju. Njega upoznajemo po 
njegovim djelima, po stvorenjima. No, On nije ob- 
javio samo sebe, nego i svoga Sina. Njega nam je 
objavio kad nam Ga je u divnom liku djeteta spu- 
stio među nas, tako da je u Njemu i sam Bog postao 
svima vidljiv. 

Tu je još netko treći, Onaj, po našem shvaćanju 
najnevidljiviji, ali u stvari isto tako stvaran kao 
Otac i Sin. To je Duh Sveti, koji od Oca i Sina ne- 
prestano ishodi i koji s neba na zemlju neprestano 
silazi na ljudske sinove. 

L Kad se prvi put Duh Sveti spustio nad Kristove 
učenike, nastao je šum kao da puše silan vihor. Nad 
svakim apostolom pojavio se ognjeni jezik, te su 
svi počeli govoriti tako da su ih razumjeli svi ljudi, 
koji su se tada skupili u Jeruzalemu, kao da govore 
njihovim jezikom. Prvi put, eto, poslije Babilonske 
kule našao se zajednički jezik. O kako bi i nama 
danas bio potreban takav zajednički jezik! 

Promotrimo pobliže ova tri znaka Duha Sveto- 
ga: vihor, oganj, zajednički jezik! 


Vihor 


h Duh Sveti zgodno je simboliziran vihorom što 
juri zrakom tako da mu nijedna ljudska moć nije 
kadra propisivati ni put ni smjer. Vihor slijedi svoj 
vlastiti zakon, ne pozna zapreka, ne pozna drugih 
zakona... 

Tako jena prve Duhove nešto posve novo, posve 
neshvatljivo iznenada ispunilo čitavo biće Kristo- 
vih učenika, Čitav jedan svijet starih zakona, sta- 

rih ceremonija, starih običaja, starih mišljenja sur- 
vao se u ponor pod snagom vihora odozgo. 

Novi ljudi, novi ideali, novi osjećaji, novi po- 
gledi, nova ljubav — počeli su osvajati ljudska sr- 
ca brzinom vihora. 

Prvi Duhovi nisu bili i posljednji. Od toga dana 
Duh Sveti neprestano silazi na sinove ljudske. Uvi- 
jek ima ljudi na koje Duh Sveti posebnom snagom 
silazi i u njima stvara čudesa. Svako stoljeće bo- 
gato je ljudima duha koji, ili smjelo poput proro- 
ka, ili bezazleno poput djece, ali uvijek slobodno 
poput vihora gaze zlo i utiru put dobru. 

Zamislimo se u povijesnu činjenicu: šačica ga- 
lilejskih ribara prvi put nastupa pred svijetom — 
na Duhove. Ta šačica u svakom pogledu izgleda 
malena: malena brojem, malena znanjem, malena 
uplivom, malena snagom, malena posjedom. Skro- 
mnije se uopće ne može početi nego što su oni po- 
čeli. A ipak im se ništa nije moglo oprijeti. Oni su 
izazvali jedan preokret koji je vidio kako se drugi 
preokreti rađaju i umiru. Izazvali su preokret koji 
još i danas pokreće milijune. Preokret koji je za 
kratko vrijeme poveo svijet k novoj kulturi, k no- 
vim idealima, k novim spoznajama uma i srca. Je- 
dini je taj preokret nadživio sve druge preokrete 
i dopro do nas i ostat će i poslije nas. 

Tako je uvijek: kamo Duh Sveti silazi i gdje 
On djeluje, tu On i pobjeđuje. Ne može ga smesti 
nikakva sila, pa makar dolazila iz paklenskih du- 
bina, jer je i pakao samo sluga Trojedinoga. Što- 
više: Duh raste kao i vihor, kad naiđe na otpor, na 
nerazumnost, zloću i sitničavost ljudi. On se ne 
može nikada sputati, kao što se može sputati ma- 
terija. Uza sve opiranje ljudi se ne mogu tom Du- 
hu oduprijeti. Na koncu Duh dolazi do izražaja, do 
priznanja prije ili kasnije i među nama ljudima na 
zemlji gdje se čini da svime odlučuje masa, broj i 
težina. Duh Božji uvijek odnosi konačnu pobjedu, 

bilo da se radilo o pravdi, bilo o istini, bilo o lju- 
bavi. 

Tko je povezan s tim Božjim Duhom, taj nosi 
u svojim grudima orkan, vihor, koji lomi suhe 
grane, a raznosi klice božanskog života i ubacuje 
ih u srca svih ljudi dobre volje. 


Oganj 


Na prve Duhove nastao je vihor i pokazali su 
se ognjeni jezici nad apostolima. Kao što je vihor 
zgodan simbol Duha Svetoga, isto je tako i oganj. 
Ali ne oganj koji uništava i razara, nego kao oganj 
koji je veliki dobročinitelj čovječanstva, kao bla- 
gotvorna snaga koja nas iz studeni, tmine i ukoče- 
nosti izvodi u svijet topline, svjetla, kretanja i ži- 
vota. 

U stvorenom svijetu nema znaka osim ognja ko- 
ji bi nam zornije predočio ljubav, pa i Božju lju- 
bav, sa svojom toplinom, svjetlošću i prodornom 
snagom. Zato je oganj zgodan simbol Duha Sveto- 
ga. A Duh Sveti je prauzor i praizvor svake lju- 
bavi. Što je god u stvorenom svijetu ljubavi, to je 
tek kap iz vječnog mora Božje ljubavi, to je tek 
iskra božanske Baklje koja vječno bukti. Sva ze- 
maljska ljubav nije ništa drugo nego samo topli 
dašak s neba. Pa kad taj dašak na zemlji zna biti 
tako topao i ta iskra tako žarka i ta kap tako silna, 
Što će biti kad nas u nebu ispuni more ognja Bo- 
žje Ljubavi! Kamo sreće kad nas te misli ne bi ni- 
kada napuštale. Raj bi već bio na zemlji. Ne bismo 
na nj morali čekati tek poslije smrti. 

Ljubav spaja tri Božanske Osobe, zašto ne bi 
mogla spojiti i sve ove milijarde ljudi na zemlji?! 
Lijubav spaja i stvara. Ništa nema stvaralačkog bez 
nje. Nijedan um, nijedna mudrost, nijedna volja, 
nijedan genij ne bi ništa proizveo da nema ljubavi, 
tog ognja, tog goriva, koje sve stavlja u pogon. Što 

bismo u materijalnom svijetu bez ognja, što bismo 
u duhovnom svijetu bez ljubavi? 

Stvaralačkom Duhu Božjem vlastito je da dje- 
luje oko sebe preobilno i prebogato, kako je u na- 
ravi ognja da sve prožima oko sebe. I kad je takav 
vatreni Duh sišao na apostole nisu oni mogli šu- 
tjeti, iako su im ljudi branili govoriti. Oni protiv- 
nicima odgovaraju: »Mi ne možemo ne govoriti o 
onome što smo čuli i vidjeli«. »Više se valja poko- 
ravati Bogu nego ljudima!« 

Čovjek se ne može dosta načuditi toj nagloj pro- 
mjeni koja je od slabića i kukavica Velikog petka 
učinila junake Duhova. Zar nije nečuveno: za pe- 
deset dana od kukavica postati junaci?! Pa ipak je 
istina. Apostoli su naši prvoborci koji na prve Du- 
hove postaju spremni žrtvovati svu životnu snagu 
za velikodušna djela koja im inače ne bi mogao 
nametnuti nitko osim velike neograničene ljubavi 
što je počela ključati u njima... Taj isti Duh, Bo- 
žji Oganj neprestano silazi na tolike sinove ljudske 
i čini slična čudesa kao na prve Duhove. I u nama 
će izvesti slična čudesa, samo ako nađe u nama 
spremno srce da primi njegovu milost, njegov o- 
ganj... 


Govor 


Kristova riječ: »Duh je voljan, ali je tijelo sla- 
bo«, nigdje se tako ne vidi kao u tih 50 dana od 
Velikog petka do Duhova, i nigdje se tako ne oči- 
tuje kao na Petru. Upravo Petar, koji se na Veliki 
petak pokazao najvećim slabićem među svim apo- 
stolima, prvi neustrašivo nastupa da održi svoj prvi 
papinski govor. I tog običnog galilejskog ribara slu- 
šaju razni narodi: Židovi, Grci, Rimljani, Arapi. 
Djela Apostolska spominju kojih desetak naroda. 
Petar govori svojim materinskim jezikom u ara- 
mejskom marječju, a svaki ga od skupljenih ljudi 
razumije na svom vlastitom jeziku. Pa kako su bili 
6 »Blagdanska jutarnja zvona« 81 


jedno u razumijevanju govora onog velikog dana 
prvih Duhova, tako postadoše jedno u ljubavi koja 
sve razumije. Postadoše i ostadoše jedno srce i je- 
dna duša. To je bio službeni rođendan Kristove 
Crkve. 

Po sebi je jezik divan instrumenat ljudskog uma. 
Posve je pravo da volimo svaki svoj jezik koji nas 
ie majka naučila. No na nesreću, ljudi imaju mnogo 
jezika, i samo se teško i mučno između sebe spo- 
razumijevaju. Ali, kad bi bio i samo jedan jedini 
jezik na cijelom svijetu, teško da bismo se i onda 
posve razumjeli, jer za razumijevanje nije dosta 
samo isti jezik. Potrebno je da ga još prožima duh: 
duh razumijevanja, duh volje za razumijevanje. A 
to je samo duh ljubavi, Duh Božji, Duh Sveti. Lju- 
di, koji ga imaju, razumiju se i onda kad ne govore 
istim materinskim jezikom. A koji nemaju tog Bo- 
žjeg Duha, ne razumiju se ni onda kad ih je čak 
i ista majka rodila... 

Lijepo je da čovječanstvo čezne da bude jedno 
srce i jedna duša. Ali toga neće postići bez Duha 
Božjega, koji jedini sjedinjuje ljudske duhove. Duh 
Sveti, koji je jedina veza Božanstva, može biti i je- 
dina veza čovječanstva. 

Na kraju zavapimo Duhu Svetom: Duše Sveti, 
giđi i na nas u vihoru koji čisti obzorje, u ognju 
koji oživljava mrtvilo, u riječi koja smiruje i uje- 
dinjuje srca! A mi mu širom otvorimo i dušu i srce 
i razum i volju, da nas posve prožme i preobrazi u 
prave Kristove učenike, koji se neće bojati boriti 
se i raditi za Božje kraljevstvo ovdje na zemlji! 
Budimo uvjereni da će se onda i na nama ponoviti 
tajna prvih Duhova... 


Pročitaj: Evanđelje: Iv 14, 16—26; 16, 5—15. 
Djela Apostolska: 2, 1—27. 
Dogmatska Konstitucija »Lumen Genti- 
um« o Crkvi, br, 4. 
Dekret o apostolatu laika, br. 3. 

NAJVEĆA TAJNA NAŠE VJERE“ 


Presveto Trojstvo 


. Tajna Presvetog Trojstva vrhunac je taj Š 
vjere. Najveći umovi kršćanstva oMi o 
tom tajnom, ali svima je tajna ostala i dalje tajma. 
Stoga nemojmo ni mi o njoj apstraktno mozgati, tj. 
ispitivati kakav je Bog u sebi, nego se radije zau- 
stavimo na konkretnom pitanju kako se Bog obja- 
vljuje u povijesti spasenja od početka do kraja! 

s; Proučavajući Bibliju od prvih stranica, tu po- 
vijest izabranog Božjeg naroda, pa onda povijest 
Krista u Evanđelju i povijest Crkve, tog novog Bo- 
žjeg naroda, otkrivamo da se Bog postepeno obja- 
vljivao. Malo pomalo izlaze na pozornicu tri Osobe: 
najprije Otac, zatim Sin, i napokon Duh Sveti Da 
o fee bilo kakva zastranjenja, pođimo i mi 
> edin em u promatranju te najveće tajne 


Otac 


.Proučavajmo povijest spasenja onako U 
odigrala i još se odigrava. U toj "povijesti KE 
na pozornicu prvi izlazi Otac. Bog je otac. I kad to 
kažemo, pomislimo: Da, Bog je malo otac kao moj 
vlastiti otac. Ali sada treba to gledati obratno: naš 
naime, zemaljski otac jest malo otac, sličan je malo 
onom Ocu čija je slika i na čiju je sliku bio stvo- 
ren, Onome koji mu je naložio, usadio da svojoj 
s dima očinsku ljubav. sla 

ema is e stvari stvorene su na slik iki 
stvari. Originali su gore, kopije su dola koka 
ske stvari možemo razumjeti samo ako ih stavlja- 
mo u vezu, ako ih uspoređujemo s božanskim uzo- 
rom, originalom. Tako Krist gleda svijet: roditelje 
očeve, majke, i govori: Čudnovato je da vi, koji ste 

i, znate biti dobri svojoj djeci. To je u vaša srca 
seki u svojoj dobroti moj Otac. To je pa i 
duboka sličnost. Ali vi niste još dosta očevi. » o) 
ne pozna Oca osim onoga kome to objavi Pime i 

To je živa istima: naši očevi samo su o 
toliko puta i »neprilike« Onoga od kojega do azi 
svako očinstvo na zemlji i na nebu. Oni su, i. 
najbolju volju, malo očevi, čak sui dosta različi ti. 
To su poslovni ljudi, kao onaj Amerikanac koji je 
u čekaonici rodilišta, rješavajući svoje službene po- 
slovne spise, čekao da mu žena rodi. Kad su mu ja 
vili: »Sin je!« on je hladno, službeno dobacio: »Pi- 
tajte ga što želi!« To su ljudi koji na koncu osa 
traže sebe, pripadaju sebi i svojim sklonostima. Sa- 
mo Otac na nebesima nije takav. Kao Otac on se 
sav daje i savršeno predaje Sinu. »Sve što je tvoje 
moje je — govori Krist — i sve što je moje tvoje 
je.« Njegov je život u tome da se Rane 
ruje, njegov jedini cilj da se potpuno predaje. a 
je, pak, na zemlji već lijepo biti otac u pen smi- 
slu, tj. velikodušno se darivati drugome, kako neće 
biti božanski lijepo biti Otac Onome koji je »sav 
Otac« i »samo Otac«, jer je otac svih otaca, jer sa- 
mo kod njega ništa nema od sebičnosti, od traženja 
samog sebe, jer je sasvim sami dar i darivanje i 
sviđanje u Drugome s Kojim je sve i sve dijeli, osim 
svoje osobe. 

Sin ; x 

Upravo zbog toga taj Otac ima savršenog ina, 
jer < je sve darovao. Njegov je Sin o nkai 
njega. Otac i Sin bh rene se natječu tko će 

a više nadvisiti u darivanju. 

SI Da bolje shvatimo kakvog Oca imamo na jod 
dosta ije spomenuti kako je dao nkd nane : 
cijele Biblije proglašena ova rečenica: »lako je zo 

(Otac) ljubio svijet da je dao svoga Jedinoro <: : 

da ne propadne ni jedan koji vjeruje u njega, neg 

da ima vječni život.« Ta rečenica je u Engleskoj 
tiskana kao posebna knjiga na 900 jezika. Na te 
riječi nadovezuje Apostol: »Kad nam je dao svoga 
Sina, što nam onda neće dati?« Eto, Otac nam daje 
svoga Sina, i Sin nam se daje kao Očev dar. 

Tajna je Trojstva da nije Bog samo Otac, nego 
je Bog i Sin. Otac sebe ljubi nesebično, i u toj ne- 
sebičnosti jednostavno se izlijeva i tako oblikuje 
čistu vjernu sliku samog sebe: Bog od Boga, Svje- 
tlo od Svjetla, pravi Bog od pravoga Boga, jednak 
Ocu. I on iz ljubavi prema Ocu i prema nama po- 
staje sličan i nama ljudima. On Bog Sin postaje i 
Bog-Čovjek, A to postaje zato da i mi postanemo 
»sinovi Božji«. I to uz koju cijenu? Uz cijenu da 
Prihvati jasle, križ i oltar. I sve to čini da proslavi 
Oca i da nas spasi. Nevidljivi Bog po Kristu je po- 
stao vidljivi Bog. On je onaj koji je Oca objavio. 
On propovijeda i neumorno navješćuje slavu Onoga 
koji mu je sve darovao. Zorno nam je pokazao što 
je Otac zaslužio i što N jegov Sin za njega čini: »Ne- 
ka svijet zna da ja ljubim svoga Oca i da obdrža- 
vam zapovijedi koje mi je Otac dao...« 

Nitko nije tako otac kao što je to Bog, ali da li 
je ikad itko bio tako sin kao što je to Krist?! Tu 
doista vrijedi doslovno naša poslovica: Kakav Otac, 
takav Sin! 


Duh Sveti 


Tajna Trojstva: Otac je Bog, Sin je Bog, Duh 
Sveti je Bog, pa ipak nisu tri Boga, nego samo je- 
dan. Jedan je Bog u tri osobe. Da, to je teško shva- 
titi. Ta istina je kao i tajna križa Židovima sabla- 
2 Grcima ludost, a nama nedokučiva Božja Mu- 

rost. 

No, kako da shvatimo Treću Božansku Osobu? 
Da shvatimo nešto i od toga, sjetimo se kako su ze- 
maljske stvarnosti slika nebeskih stvarnosti. Gore 
su originali, dolje su kopije. Što na zemlji najviše 

ljude povezuje? Zar mije to ljubav?! Ona je naj- 
čvršća veza između muža i žene, između roditelja 
i djece, između prijatelja. Što Oca i Sina na nebu 
najdublje povezuje? Nije li ljubav? Ali ta njihova 
uzajamna ljubav tako je velika, tako iscrpna da se 
uosobljuje u Trećoj Božanskoj Osobi. Lijepo kažu 
stari: Duh Sveti 'je poljubac Oca i Sina. Prema to- 
me, najdublja bit Duha Svetoga jest ljubav. I sve 
njegovo djelovanje kao Boga nije ništa drugo nego 
ljubav, djelotvorna ljubav Oca i Sina. 

A kako je ljubav temelj svakog jedinstva, i Duh 
Sveti je jedini pravi začetnik svakog pravog traj- 
nog jedinstva, svakog prijateljstva, svakog razumi- 
jevanja, svakog velikodušnog darivanja, predanja. 
Stoga tko god želi u svom srcu nositi pravu ljubav, 
Božju ljubav, mora biti ispunjen Duhom Svetim. 
Koliko sam ja ispunjen Duhom Svetim? 


Presveto Trojstvo u našem životu 


Presveto Trojstvo nije se objavilo samo u povi- 
jesti spasenja općenito, nego se ono trajno nasta- 
nilo u nama samima. Sam Krist nam to kaže: »Tko 
ljubi mene, držat će moju riječ, i moj će Otac lju- 
biti njega, i k njemu ćemo doći i u njega ćemo se 
nastaniti... A Utješitelj, Duh Sveti, kojega će Otac 
poslati u moje ime, on će vas naučiti svemu i na- 
pomenut će vam sve što sam vam rekao (Iv 14, 23 
i 26)«. 

Presveto Trojstvo mastanilo se u nama već na 
dan našega krštenja, kad smo postali djeca Božja 
i baštinici Kraljevstva nebeskoga. Ono povećava 
svoju tajanstvenu prisutnost svakim činom ljubavi 
što ga pobudimo, svakim našim kajanjem, svakim 
našim predanjem. U svakoj svetoj ispovijedi milo- 
sni život u nama se ili ponovo budi ili se dalje ra- 
zvija; svakom dostojno primljenom svetom pričešću 
mi bivamo sve više hram živoga Boga. I sve ono 
dobro i sav onaj žar ljubavi prema bližnjemu, i sva- 

ka spremnost na žrtvu, odricanje, primanje križa 
i svaka ljubav prema molitvi pojačava tu našu po- 
vezanost s Presvetim Trojstvom. A_i prisutnost 
Presvetog Trojstva u nama olakšava nam provo- 
đenje pravog kršćanskog života, oduševljava nas za 
uzvišene ideale, potiče nas na velika djela... 

i Želimo li, dakle, da nam Otac bude u što većoj 
mjeri otac, izvor života, da nam Sin bude naš brat 
po kojemu primamo plodove  posinaštva, Božjeg 
djetinjstva, da nam Duh Sveti bude izvor jedinstva 
ljubavi, predanja, njegujmo onda u svojoj duši Sve 
više i sve brižnije milosni život! Samo tako ćemo 
konkretno uroniti u tajnu Presvetog Trojstva i iz 
nje crpsti snagu za sav svoj život i za konačnu 
ustrajnost u dobru, koja će nas napokon dovesti do 
vječnog zagrljaja Presvetog Trojstva u nebu. 


Pročitaj: Evanđelje: Mt 28, 16—20. 
Dogmatska Konstitucija o Crkvi, br. 3—4. 


Dek She rit . 
nai o misijskoj djelatnosti Crkve, br. 

MARIJA NAM DONOSI ISUSA 
KRALJA MIRA 


31. svibnja 


Bez Marije nema Isusa 


Po Isusu Kristu Bog je postao bliz svim ljudi- 
ma, on je Emanuel, Bog s nama. A Isus nam je ot- 
krio veliku i utješnu istinu da je Bog naš Otac. 
Otkrio nam je i to koliko smo od Boga ljubljeni, 
kad nam je rekao ove uzvišene riječi: »Tako je 
Bog ljubio svijet, da je predao svoga jedinorođe- 
nog Sina da nijedan koji vjeruje u njega ne pogine, 
nego da ima život vječni (Iv 3, 16)!« U tim riječima 
krije se glavni motiv Kristova utjelovljenja. 

Krist nam je približio Boga svojim utjelovlje- 
njem, ali on sam nam je darovan po Mariji. Stara 
je izreka: »Po Mariji ik Isusu!« Ona je i danas i te 
kako na mjestu, kad neki od modernih teologa ot- 
voreno govore: »Meni ne treba nikoga, pa ni Mari- 
je, kad idem Kristu.« Međutim, može li se Krista 
naći drugim putem osim onim kojeg je odredio sam 
Bog?! Neka se nitko ne da zavarati da će drugim, 
boljim putem doći do Boga osim onim kojim je 
Bog stigao k nama. Dobro upamtimo: tko god nam 
počne govoriti, pa i s nekom samo uzdržljivošću 
o Mariji, budimo uvjereni da je to krivi prorok, da 
nije poslan od Boga! 

Mesija i njegova majka već su od prvih stranica 
Biblije zajedno najavljivani. U Protoevanđelju Bog 
nam, nakon pada prvih ljudi u raju zemaljskom, 
javlja: »Zmijo, neprijateljstvo ću staviti između te- 
be i potomstva tvojega i Žene i potomka njezina. 
On će ti satrti glavu...« Poslije tijekom vjekova 
Bog najavljuje narod, pleme i koljeno odakle će 
doći Mesija, da na kraju navijesti čak i njegovu 

majku: »Djevica će zatrudnjeti i roditi Sina i dat 
će mu ime Emanuel.« 

No, kad ne bismo o Mariji znali mišta drugo, 
nego ono što nam je ostavio evanđelist Luka u svo- 
me Evanđelju, već bi to bilo dosta da uvidimo kako 
je Marija, uza sve to što je tako jednostavna, pri- 
rodna, tiha, diskretna, fina i nenametljiva, ipak ta- 
ko velika, uzvišena, da se pred njom čovjek osjeti 
malenim, ali i velikim, kad pomisli na to da je ta 
Božja Majka ujedno i naša majka. 

Evanđeoske podatke o Mariji zabilježio je samo 
Luka. On je po zanimanju bio liječnik, pa je bolje 
nego drugi shvatio važnost Marijina materinstva u 
ulozi spasenja svijeta. Njemu nije izmakla sva za- 
mašitost Marijina susreta s rođakinjom Elizabetom. 
Tu su se susrele dvije majke i dvoje njihove još 
nerođene djece. Marija, Majka utjelovljenog Boga, 
i Elizabeta, majka Mesijinog Preteče, zatim utje- 
lovljeni Bog sa svojim Pretečom. Marija pozdravlja 
Elizabetu, a ova napunjena Duhom Svetim odgova- 
ra proročanskim pozdravom. U Mariji je prepoznala 
Majku svoga Boga. Na takvu pohvalu Marija kliče 
Bogu, koji ju je uzvisio tako visoko da je postala 
donositeljicom utjelovljenog Boga ljudima. Iz sadr- 
žaja Marijinog hvalospjeva, koji se tom zgodom vi- 
nuo prema nebesima, jasno se vidi da je ona i sa- 
vršeno dobro shvatila svoju ulogu u Božjem planu 
otkupljenja svijeta. 


Majka Kralja mira 


Evađelje Lukino o Marijinu pohodu Elizabeti 
kroz vijekove je pokazivalo Crkvi gdje će u svojim 
najvećim kušnjama i nevoljama maći pomoć. Mari- 
ja, koja donosi Krista svijetu, uvijek je spremna da 
priskoči s njime u naručju u pomoć tamo gdje naj- 
više treba. To nam potvrđuje crkvena povijest. Spo- 
menimo samo jedan od brojnih primjera, onaj koji 

je bio povod da se u liturgij 

giju uvede poseba: - 

dan na Marijina Elizabeti«! = nie 
. stoljeću Crkvom je drmala velik j 

S jeć a olu 
slična današnjoj. Papa Urban VI. gledajući sve s 
pomisli u tim teškim časovima na Mariju, kako je 
Loan une Priskočila u pomoć svojoj rođa- 
in Elizabeti. Čvrsto uvjeren da će ona isto tako 
pomoći i cijeloj Crkvi, odlučuje da se u svem kr- 
a svijetu slavi taj čin Marijine materinske 
a nm SI A odan »Pohoda Marijina Eli- 

za . Međutim, taj je papa umro prije nego š 
je ta njegova naredba mogla biti sea ije <a 


je u djelo proveo njegov nasljednik, papa Bonifa- | 


cije IX. godine 1389., negdi ij 
s gdje u j 
SE vladao kralj Stjepan rije peć € ova 
Da je čašćenje »Pohoda Marijina Elizabeti 
ia ag mir, smirenje Crkvi, vidimo iz ed 
enog u starim svećenički ijari 
Aaaa im brevijarima u Šved- 


»Neka Tvoj Sin popravi svoj ji 
: ju razderanu haljinu! 
Neka samo jedan Pastir općeniti čuva Ziračiicu 
da x Tvoga Sina! 
Otjeraj daleko od kršćanskih krajeva seaita E: 


dika tad / neslogu! 
Udijeli našim danima radost trajnog miral« at 


Zar ne bi ta molitva i d i 

be anas bila suvremena? 
Krema. haljina je tu. Nemiri su tu. Nesloga iz 
E zar nam nije blizu i Marija? Kao što je po- 
hitila u pomoć rođakinji Elizabeti, ona će pohitjeti 
h e u pomoć, samo ako je zazovemo s pouzda- 
ase .kao što je u Kani rekla svome Sinu: »Ne- 
4 vina.«, tako će i sada reći: »Nemaju mira.« 
om oi i Tae su takve, da se ne možemo na 

r eu 4 : . 2 « pv g 
tik iru ez čuda. I to ni čovječanstvo, ni Cr- 

Sedamdesetih godina Š j 
# se prošlog stoljeća papa j 

Pijo IX. muku mučio zbog progona Crkve. ( A igi 

on sam morao bježati iz Rima i skloniti se u Gaetu. 
U toj velikoj stisci utekao se za pomoć Mariji. Go- 
spa ga nije ostavila neuslišana. U Rim se vratio na 
blagdan »Pohoda Marijina Elizabeti«. 

Što je danas potrebnije ne samo Crkvi, nego i 
cijelom čovječanstvu, nego mir! I tko danas ne bi 
htio mir? Samo luđaci potpiruju rat. Moderni ratovi 
međutim ne donose ni pobjedniku blagostanje, ne- 
go sve veće i veće nevolje. Pa ipak čovječanstvo ne 
živi u miru. Razdiru ga različite, međusobno protiv- 
ne ideologije, rivalstvo nadmoći, prastare pohlepe 
za tuđim teritorijima i ekonomski interesi, zatim 
borba između izrabljivača i izrabljivanih, onih koji 
imaju previše, i onih koji nemaju ništa... 

Ne žive u miru ni obitelji, veoma često podije- 
ljene oprečnim mišljenjima između roditelja i dje- 
ce, starijih i mlađih. Kolike nam rastave svjedoče 
da nema mira ni među onima, koji bi morali biti 
prema Božjem planu »samo jedno tijelo i jedno sr- 
ce«. Pa čak i redovničke zajednice i svećenički re- 
dovi proživljavaju pomanjkanje mira u srcima i u 
međusobnim odnosima. Taj nemir prodire i među 
one, koji bi morali biti čuvari mira i učitelji u 
Crkvi Božjoj. Nemir je ušao u sve od vrha do dna: 
i u čovječanstvo, i u pojedine narode, i u Crkvu 
Božju. 

A zašto se sve to zbiva? Zato što zaboravljamo 
da nam mir može doći jedino od Krista, da je Krist 
izvor pravoga mira, što više, da je on sam Mir. No 
mir Kristov pretpostavlja najprije red u odnosu 
prema Bogu, a onda i u odnosu prema bližnjemu, 
kako nas uči Kristovo Evanđelje. 


Marija je uzor mira 
Ugledajmo se u Mariju, taj uzor mira! Pogle- 
dajmo kako nam je Luka opisuje u svome Evan- 
đelju! Kako su njezini odnosi s Bogom savršeni. 
Bog od nje traži veliku stvar, želi je dići na čast 

božanskog materinstva, ali spojenu s najvećim 
žrtvama. Uz čast božanskog materinstva Bog je po- 
ziva i na to da po žrtvi bude suotkupiteljica svije- 
ta. Marija tu Božju Ponudu prima posve smireno. 
Razmišlja o tome što joj anđeo govori, i tek onda 
Posve smireno odgovara: »Evg službenice Gospod- 
nje, neka mi bude po riječi tvojoj!« I u smirenosti 
srca i duše ona pod svoje srce prima Boga Otku- 
Pitelja, daruje mu tijelo. I tako od sada ona u sebi 
nosi i mir i Boga mira, 

Kakvi su Marijini odnosi prema bližnjemu? Čim 
je čula da je njezina rođakinja Elizabeta u starosti 
postala majkom, smjesta, žurno odlazi k njoj da 
joj bude pri ruci, i to puna tri mjeseca, sve do ro- 
đenja Ivana Krstitelja. Marija je uistinu prava 
utjelovljena ljubav na djelu. Tu svoju vrlinu ona 
će pokazivati kroz cijeli svoj život, Pa i u vječnosti 
u odnosu prema nama. 

Koliki su mir ti odnosi prema Bogu i bližnjemu 
unosili u Marijinu dušu i srce, pokazali su nam 
razni bolni časovi u njezinu životu. Ona ostaje mir- 
na i predana u Božju volju u času Josipove sum- 
nje, u nevoljama betlehemske noći, na bijegu u 
Egipat, u času rastanka sa svojim Sinom. Ni na 
samoj Golgoti sve patnje njezina Sina misu je mo- 
gle istrgnuti iz zagrljaja Božjeg mira, predanja u 
volju Božju. 

Stoga što i mi možemo drugo učiniti, nego da 
pođemo u Marijinu školu, pa da tu naučimo kako 
se moramo odnositi prema Bogu i prema bližnje- 
mu. Jer, koliko više sredimo te svoje odnose i ko- 
liko se više budemo dali voditi od Kristova Evan- 
đelja, toliko više ćemo pomoći da se u svijet po- 
novo vrati toliko žuđeni mir. 

Marija, koja je pod svojim srcem donijela ra- 
dost i mir Elizabeti i njezinu sinu Ivanu, i danas 
je spremna obnoviti taj pohod nama. Molimo je: 
Marijo, donesi i nama Isusa, Kralja mira! Kraljice 

: s , sol : 
mira, moli za nas sada i na den pz a ja 
.. g . . . š : ss i e jim , S 
ljice mira, izmoli mir Pa ioo : I ed 
i ij i e molimo mi, čij 
narodima, svijetu i Crkvi! To : para 
želj i j ' evali anđeli na 
su srca željna mira, o kojem su pj eli na 
tel hd kia poljanama: »Slava ren na visini i 
na zemlji mir ljudima dobre volje!« 
itaj: Evanđelje: Lk 1, 39—55. R " 
pre: Dogmatska Konstitucija o Crkvi, broj 61. 
t 57. 

TAJNA VJERE 
Tijelovo ika Pape 


AV “je la 6 ta“: zubi Ljude df 


Vai cl Pie LU. =a 
Euharistija je tajna vjere 


Iza najveće tajne neba, Presvetog Trojstva, do- 


lazi po redu svetkovanja najveća tajna zemlje, Eu-.: 


iak e I se božanstvo, u Euha- 
JI sašrilo se i čovještvo, ali nije se sakrila lju 
a ma od WE od EDS U + 
ovjekom gdj 
ke koncentrirala dos te 
te Podi ka rm »Krist, koji je umro 
,» koji sjedi s desne st 
ka dla nas« (Rim 8,34). No, Krist meni C 
o e. KoBu nego je i među nama do iMa 
gd Lan Bog koji je posvudašnji, nego i 
ča PA JE i Bog. Euharistija je u središtu 
Pe nisa crkvene liturgijske godine. Sv 
aan M ije om crkvene godine mi slavimo Eu. 
aj : =a o Br po kojem se neprestano 
Jeta sak Rd, muce i uzašašće Spasitelja svi- 
toga se ne treba ni j 
: ni najmanje čuditi 
m | j je čudit ' 
dna ana Velikog četvrtka Pile ee ja 
ke: nov. Jenje Euharistije posebnim blagda- 
no a je tajna svih naših dana, središte deo 
e e neprestano sakuplja Božji narod. # aa 
prestaje ponavljati | pa a a o 
kojoj ću blagovati pash 


riječi: »Gdje je dvorana u 
u sa svojim učenicima?« 


Euharistija je sakramenat mijenjanja 


Na zadnjoj večeri ist j 

z i Krist je uzeo u ruke k i 
khao hdi ša ga a zatim vino i ima 
ri oOju krv. Nad kruhom je i hrle 
či: »Ovo je moje tijelo! mv 
a j jelol« Nad vinom: »Ovo je mo- 


ja krvi« I onda je dao istu vlast učenicima: »Ovo 
činite meni na spomen!« To znači: Što sam ja uči- 
nio, činite i vi: mijenjajte, pretvarajte kruh u moje 
tijelo, vino u moju krv! 

A koja je svrha toga mijenjanja? Za naš život 
potrebna nam je hrana i piće, koji će se pretvo- 
riti pomoću naših probavnih organa u naše tijelo, 
obnoviti naše sile. 

U svrhunaravnom životu dolazi do posve dru- 
gačije asimilacije. Božanska hrana, Kristovo tijelo 
pod prilikama kruha, i božansko piće pod prilika- 
ma vina, ne pretvara se u nas, nego nas sve više 
pretvara, transformira u Krista, ali ne tako da bi 
na taj način razaralo našu osobnost. Kako se to 
zbiva, to je za nas tajna. Ali, svakako nakon svake 
svete pričesti u nama raste božanski život, sličnost 
s Kristom, sve veće jedinstvo s njim. Krist nas na 
taj način transformira toliko da od nas, bića bije- 
de i smrti, sve više postajemo bića života i slave. 
Sam je Isus rekao: »Zaista, zaista vam kažem: Ako 
ne jedete tijela Sina čovječjega i ne pijete njegove 
krvi, nemate života u sebi. Tko jede moje tijelo 
i pije moju krv, ima život vječni, i ja ću ga uskri- 
siti u posljednji dan. Jer je moje tijelo pravo jelo 
i moja krv pravo piće. Tko jede moje tijelo i pije 
moju krv ostaje u meni i ja u njemu. Kao što me- 
ne posla živi Otac, i ja živim radi Oca, taka će i 
onaj, koji jede mene, živjeti radi mene« (Iv 6, 
53—57). 

Tko, dakle, blaguje tijelo i krv Kristovu, on se 
sam asimilira, ulazi u novu intimnost s Kristom, 
pripušten je u »društvo« Oca i Sina i Duha Svetoga, 
sudjeluje u božanskom životu, pobožanstvenjuje 
se. 


Euharistija je znak jedinstva 


Kad se pričešćujem u živoj vjeri, ja se sve više 
sjedinjujem ne samo s Kristom Glavom, nego po 

Kristu Glavi sjedinjujem se sve više i s njegovim 
udovima: sve više dajem sebe i njemu Glavi i nje- 
govim tajanstvenim udovima. 

Bog stvoritelj ostvaruje životno jedinstvo, moć- 
no i čudesno u unutrašnjosti svakog bića, svakog 
stvorenja — cvijeta, biljke, Ptice, životinje i čovje- 
ka. Kod njega naročito zbog njegove duhovne stra- 
ne. Bog otkupitelj oko križa i oko oltara s Duhom 
Svetim ujedinjuje sve vjerne u jedno tijelo, svoje 
tajanstveno Tijelo, i u jedan narod, onaj vječnog 
Saveza, u jednu zgradu, Crkvu, taj Božji hram. 

Ujedinjuje ljude u sebi i sa sobom pomoću vla- 
Stitog božanskog života. U njemu i s njime može- 
mo ujediniti ljude uza sve razlike kultura, jezika 
i klasa. U njemu, s njime i po njemu, barem ako 
nismo mlaki, možemo se jedino ljubiti, upoznavati, 
prepoznavati, sporazumijevati, međusobno se po- 
magati, jedni drugima objavljivati Pravo poslanje 
i preodređenje. 

Odlazeći od mise, kao samo po sebi se razumije 
da moram biti opskrbljen djelotvornom ljubavlju, 
praktičnom ljubavlju Isusa Krista i Vertikalno pre- 
ma nebu i horizontalno prema ljudima na zemlji. 
Inače bih bio izdajica Euharistije, kao što bih to 
bio i onda kad bih odbio da se pustim da me ona 
transformira. Jer Euharistija je u najuzvišenijim 
značenju sakramenat »centriranja« kao i »transfor- 
Miranja«. Ona mi pomaže da pravo usmjerim svo- 
je srce i svoj život i prema izvršenju prve Božje 
zapovijedi i prema ispunjenju druge, koja je prvoj 
jednaka: »Ljubi Gospodina Boga svoga svim srcem 
svojim i svom dušom svojom i svim umom svojim 
i svom snagom svojom, a bližnjega svoga kao sa- 

. moga sebe!« 


Euharistija je žrtva 


»Izabrani narod Božji« imao je savez s Bogom, 
i taj savez je po Božjoj zapovijedi utvrđivao ne- 

prestanim žrtvama. Žrtve je prinosio i od njih je 
blagovao. I mi u Novom savezu moramo utvrđivati 
tu vezu s Bogom po neprestanoj žrtvi, Kristovoj 
žrtvi na križu koja se obnavlja na tajanstveni na- 
čin u svakoj svetoj misi. Mi zajedno sa svećenikom 
Ocu prikazujemo Njegova Sina Isusa Krista. Ali po 
izričitoj Kristovoj zapovijedi mi ujedno od te sve- 
te Kristove žrtve blagujemo i postajemo na osje- 
tan način dionicima tog Saveza po toj pričesti. I 
onda sve više osjećamo u sebi da i mi moramo po- 
stati žive žrtve koje se svaki dan u svome životu 
prikazujemo Ocu po Kristu. L : 
Euharistija nas uči da je jedino pravi put do 
Boga put Isusa Krista, a taj je put bio Križni put, 
put potpunog žrtvovanja za Božje interese. I tako 
nam, eto, Euharistija postaje ujedno i škola žrtve 
i snaga da možemo prihvatiti žrtvu u svom životu 
i po njoj sve više da postanemo slični Kristu Otku- 
Ditelju. ual Bi i 
Pođimo, dakle, u tu školu vjere, sjedinjenja, pre- 
danja i žrtve i budimo uvjereni da ćemo u sebi 
oblikovati iz dana u dan sve više Krista, tako da 
ćemo na kraju moći reći sa svetim Pavlom: »Ne 
živim više ja nego u meni živi Krist!« 
Pročitaj: Evanđelje: Iv 6, 23—71; Lk 22, 14—23. 
Dogmatska Konst, o Crkvi, br. 11. £ 
Pastoralna Konstitucija o Crkvi u svijetu, 
br. 38. 

GLE OVO SRCE! 


Petak poslije tijelovske osmine 


Objava Srca Isusova 


Povjesnički blagdan Srca Isusova, istina, usta- 
novljen je iza Isusova ukazanja svetoj Margareti 
Mariji Alacoque u Paray-le-Monialu u Francuskoj. 
Ali ta viđenja nisu stvorila pobožnost Srca Isuso- 
va. Ona počinje onoga časa kad je to Srce zaku- 
calo pod Srcem Djevice Majke. Gospa je bila prva 
štovateljica toga Srca. Poslije nje posebno se ističe 
Isusov apostol miljenik — Ivan, koji je na zadnjoj 
večeri smio nasloniti svoju glavu na grudi svoga 
Učitelja, i koji je bio svjedokom kad je vojnik na 
Golgoti otvorio Gospodnji bok. Iza njega se onda 
nižu bezbrojni štovatelji i ljubitelji Srca Isusova. 

Kada je Isus, pokazujući na svoj otvoreni bok, 
rekao svetoj Margareti. »Gle ovo Srce, koje je to- 
liko ljubilo ljude...« on je time učinio samo jed- 
no: svratio je pažnju ljudi na ono, što je u kršćan- 
stvu najdublje, najoriginalnije i najutješnije. Time 
je on sažeo sve, što je za vrijeme svoga života na 
zemlji učio riječima, poukama, govorima. U tome 
je sažeto sve, što je za nas učinio od Jaslica do Gro- 
ba. Njegova rana na Srcu kao da nam govori: »Gle- 
dajte, koliko sam vas ljubio! Za uzvrat ljubite i 
vi mene!« 


»Ja sam ljubav« 


To je nešto posve izvanredno, što se nikada ni- 
gdje prije Isusa Krista nije čulo. U prošlosti, u sto- 
ljećima, u kojima je Bog pripravljao dolazak Isusa 
Krista, Bog je govorio preko proroka: »Ja sam 
Stvoritelj, klanjajte mi se! Ja sam Gospodin, štuj- 
te me! Ja sam vrhovni Vladar, pokoravajte mi se! 
Ja sam pravedni Sudac, bojte me se!« 

No, kad je Bog postao čovjekom, više nisu tre- 
bali govoriti proroci. Sada govori On sam. Iako 
nije opozvao nijednu od izjava, što ih je izrekao 
preko proroka, iako i u Novom zavjetu ostaje On 
Stvoritelj, Gospodin i Sudac, On je rekao jednu 
veliku riječ, koju su, doduše, mogli naslućivati i u 
Starom zavjetu, ali je u Novom zavjetu svečano i 
glasno izrečena: »Ja sam Ljubav.« Ja vas ljubim, 
i dao sam vam neoborive dokaze svoje ljubavi, o 
kojoj se ne može sumnjati. Postao sam jednim od 
vas. Prebivao sam među vama, i to kao siromah. 
Zasluživao sam svoj svagdanji kruh u znoju svoga 
lica. Osjećao sam stvarni pravi umor, a da nisam 
imao gdje bih se pošteno odmorio. Plakao sam, kao 
što i vi plačete: nad smrću prijatelja, nad propašću 
svoga naroda. Trpio sam, kao što svaki od vas trpi. 
Strah od onoga, što će sutra doći, i mene je i te 
kako morio u Getsemaniju. Očekivao sam smrt, ko- 
ju nitko rado ne čeka, onu vašu ljudsku, odbojnu 
smrt. Došla je, i to bučno i krvavo. Predao sam joj 
se kao plijen. Ona nije ustuknula. Pograbila me. — 
Da, ja sam se za vas rodio, za vas radio, za vas tr- 
Pio i za vas umro. To su moji dokazi ljubavi. 

Hoćete li veće dokaze? Nisu vam bile dosta jas- 
lice, nije vam bila dosta Kalvarija, nije vam dosta 
križ? Evo vam Srce! »Gle ovo Srce, koje je toliko 
ljubilo ljude!« 

Kako je kod vas ljudi srce jedan simbol, i to 
najizrazitiji, znak najdirljivije ljubavi, vi govorite, 
kada želite pokazati pravu dobrotu kojeg čovjeka, 
njegovu požrtvovnost, njegovu velikodušnost, vi 
tada govorite o »jednom velikom srcu«. Upravo ta- 
ko i ja, kad vam želim razjasniti, rastumačiti svoj 
postupak prema vama, sve ono što sam za vas uči- 
nio od Jaslica do Križa, onda vam ne mogu to zor- 
nije i jedrije pokazati nego da vam pokažem svoje 
SRCE. »Gle ovo Srce, koje je toliko ljubilo ljude!« 

Odgovor na Božju ljubav 


To svjetlo, koje rasvjetljuje sve istine naše vje- 
re, treba da osvijetli i sve naše vladanje, sve naše 
držanje, treba da prožme sav naš kršćanski život. 
Oduvijek, čak i u Starom zavjetu, koji se nazivlje 
Zakonom straha, gromova i munja, Zakonom Boga 
Vojska, sve su zapovijedi bile sažete u prvoj, i za- 
pravo jedinoj zapovijedi: »Ljubi Gospodina Boga 
svoga!« 

No, kakav sjaj zadobi odjednom taj nalog, kada 
se Bog pokaza kao Ljubav, i to bezgranična, kad se 
pojavi u jednom ograničenom ljudskom Srcu! Bog, 
posve savršen, neizmjerno ljubezan, kad nam se 
objavi pod likom čovječjeg Srca, kao da prestaje 
zapovijedati i počinje nas zaklinjati kao kakav pro- 
sjak, da mu poklonimo malo ljubavi. 

Videći Bog da nema prave ljubavi, ako je iz- 
nuđena zapovijeđu, sakriva svoju svemogućnost, 
prekriva svoje veličanstvo, koje zastrašuje. On zna 
da bi jednim činom svoje svemoguće volje mogao 
prisiliti sve ljude, da se pred njim bace ničice, da 
mu se na silu poklone. No on toga neće. On želi da 
mu ljudi služe slobodno, bez ikakve prisile. Zato, 
dok smo mi .u stanju slobodnog odlučivanja, Bog 
sve upotrebljava da ne bi ni najmanje povrijedio 
mašu slobodu. On je toliko obazriv, da će radije 
pustiti, da on bude povrijeđen i prezren, nego da 
trpi čovjekova sloboda. On je čovjeku jednom taj 
dar slobode dao, i neće ga nikada više oduzeti. 

On stoji na vratima našega srca i kuca, kako 
nas uvjerava učenik ljubavi, sveti Ivan apostol, ko- 
jije na Večeri ljubavi slušao kucaje Kristova Srca. 
Zapisao ih je u knjizi Otkrivenja. 

Što za Boga znači ljubiti čovjeka. Znači: doći na 
njegova vrata kao prosjak, i tu čekati uza svu čo- 
vjekovu ravnodušnost i nerazumijevanje, i uza sve 
njegovo odbijanje. 

Dramatično je to i tragično da Bog traži auten- 
tičnu ljubav, tj. ljubav, koja je slobodno darovana, 
a ne pod silu zadobivena. Tragično je što neki lju- 
di neće ni milom ni silom da ljube Boga. Kad bi 
on htio upotrijebiti silu, napunio bi i crkve i ne- 
besa. On, međutim, neće ni u crkvi ni u nebu ro- 
bova, nego slobodne ljude, sinove. 

Nemojmo mi biti tako nezahvalni! I kad Krist 
nama rekne, pokazujući na svoje Srce: »Gle ovo 
Srce, koje te je ljubilo do skrajnjih granica!« znaj- 
mo odgovoriti iskreno i oduševljeno: »Evo, Gospo- 
dine, darujem Ti svoje srce! Ono je, doduše, puno 
bijede i slaboća, ali uza sve to ono Te želi ljubiti. 
Ti ga, Gospodine, napuni, obogati ga, zagrij ga svo- 
jim plamenom, ojačaj ga svojom snagom, da Ti na- 
pokon uzmogne odgovarati na Tvoju ljubav... 


Pročitaj: Evanđelje: Iv 19, 31—37; Lk 15, 1—32. 

BOŽJE SRCE 


Blagdan Srca Isusova 


Ugrijmo svoje srce! 


Blagdan Srca Isusova redovito se slavi u mje- 
secu lipnju, tom mjesecu sunca i topline. Ima u to- 
me neka simbolika. Na našem suncu grijemo svoje 
tijelo koje je sito zime i studeni. Ali potrebno nam 
je da ugrijemo i svoje srce na suncu Srca Isusova, 
jer i ono je željno topline ljubavi. Da ugrijemo ti- 
jelo, dosta je stati na suncu, ali da ugrijemo srce, 
potrebno je:da uđemo u srce, i to ne u bilo čije 
srce, nego baš u Srce utjelovljenog Sina Božjega. 

Čašćenje Srca Isusova ima zadaću da nas pri- 
vede na izvor svega. Ono nam želi pomoći obnoviti 
srce po Srcu. Iako se radi o srcu, ipak je to najmu- 
ževnija od svih pobožnosti: bez sladunjavosti, bez 
sentimentalnosti, bez suvišnih suza, bez lažnih je- 
caja. Pobožnost Srcu Isusovu traži da uđemo u se- 
be, u svoju nutrinu, u srce, u središte koje sve po- 
kreće. To je prava obnova srca po Srcu, ljudskog 
srca po Srcu utjelovljenog Boga. 

Svako doba ima svojih zabluda. Moderna je za- 
bluda — površnost. Živimo u svijetu reklame i pro- 
pagande, rekorda i miseva, blefiranja i zasljeplji- 
vanja — jednom riječju: u vijeku plitkosti. 

Tempo života i povijesti dobiva vrtoglavu brzi- 
nu. Tako je čovjeku sve teže barem se za koji čas 
otrgnuti od vanjskog svijeta, stati, zamisliti se, vra- 
titi se — k sebi, ući u se, u svoje vlastito srce. 

Kao što životinja živi posve izručena vanjskim 
silama i okolnostima prirode — tako je i današnji 
čovjek prisiljen vječno živjeti izvan sebe. U tome 
je korijen zla, uzrok materijalizacije života i po- 
četak poživinčenja čovjeka. Sve je u njemu na pe- 
riferiji, u plitkosti i površnosti. 

Objava Srca Isusova upravo u naše doba ide za 
tim da nas same vrati k nama samima i k Bogu. 
Kako? Ne tim da se svaki dan mole litanije Srca 
Isusova ili prebire zlatna krunica ili obavi posveta 
Srcu Isusovu ili održi devetnica, osmina, trodnev- 
nica ili što slično s nekoliko propovijedi o Srcu Isu- 
sovu. Nego tim da uđemo u se, u svoje srce, i tu 
u srcu susretnemo se s Bogom — sučelice srcem 
u Srce. Obnova srca po Srcu. 


Bog nam dolazi sa svojim Srcem 


U vremenu, kad su ljudi postali bez srca, dolazi 
Bog sa svojim Srcem, da slušajući kucaje njegova 
božanskog Srca pročistimo kucaje svoga ljudskog 
srca i prema Bogu i prema bližnjemu. 

A gdje možemo prisluškivati kucaje Kristova 
Srca? U Evanđelju! Dobro, ali u Evanđelju nema 
puno riječi o »Srcu«. Čak ni tamo gdje bismo naj- 
više očekivali. Tamo, naime, gdje učenik ljubavi 
Ivan, posebno opisuje kako je to Srce probodeno. 
Evanđelist kao namjerno izbjegava riječ »Srce«. Iz- 
ričito piše: »Probodoše mu bok i poteče krv i voda.« 

U cijelom Evanđelju nema puno riječi o Srcu. 
Zašto? Jednostavno zato, jer je cijelo Evanđelje pu- 
no Srca. Zar na svakoj strani i u svakom retku 
Evanđelja ne nalazimo Srce? Zar ispod svakog slo- 
va u Evanđelju ne čujemo kucaje Srca? Zar cijelo 
Evanđelje nije povijest jednog Srca?! Bilo da uzvi- 
kuje: »Jao vama, bogataši! Jao vama, licemjeri! Jao 
vama, po kojima dolazi sablazan!« Bilo da osam 
puta u obrnutom smjeru uzvikne: »Blago vama, 
koji ste siromašni u duhu, koji ste čista srca, koji 
ste progonjeni, koji žeđate pravde...« »Gdje je 
blago tvoje tu je i srce tvojel« — Svejedno: bilo 
jedno, bilo drugo: izmjega govori Srce i kad pri- 
jeti i kad obećaje. Iz punine srca usta govore. 

Bilo da Krist govori o Ocu: »Ja i moj Otac jed- 
no smo.« — Bilo da govori o Majci — sad u Kani, 

sad u hramu, sad po križem... U oba slučaja iz 
Kristova Srca plamte vatrometi ljubavi: sad prema 
Ocu, sad prema Majci. 

Bilo da plače nad grobom svoga prijatelja La- 
zara, bilo da plače nad Jeruzalemom, tim grobom 
svoga naroda, — u oba slučaja plače Kristovo Srce 
bolno i nježno, familijarno i nacionalno. 

Zmao je plakati, ali nikad nije izustio riječ oča- 
ja. Znao se veseliti, ali nikada da bi izgubio vlast 
nad sobom. Zna se raznježiti i milovati djecu, a 
zna prihvatiti i za bič da igtjera iz hrama trgovce. 
Zna za blage i milosrdne riječi prema grješnicima, 
bludnicama, carinicima, ali zna i za oštre riječi pre- 
ma starozavjetnim svećenicima i vođama narod- 
nim. Znao je ljubiti prijatelje kao nijedan prijatelj 
na svijetu, ali i neprijatelje kao nitko prije njega 
niti itko više iza njega. 

Prelistamo li cijelo Evanđelje, prisiljeni smo re- 
ći: Krist je sav Srce. Krist je samo Srce. Osjećajan 
do krajnjih granica, ali nikad preko granice. Ima 
u sebi vulkansku snagu, ali tako obuzdanu da je 
izgledalo. kao da njim ravna djetinja ruka. Krist 
je savršen Čovjek — Čovjek Srca. Nježnog kao 
u majke, jakog kao u junaka. O tom govori cijelo 
Evanđelje. Zato evanđelisti ne spominju posebno 
riječ »Srce«, pa čak ni najmiliji mu učenik Ivan, 
koji je jedini od ljudi imao povlasticu: prisluški- 
vati kucaje tog velikog Srca. Krist je sav Srce. I 
kad evanđelisti govore i pišu o Kristu, govore i pi- 
šu o Srcu. 

Kod Hčiderina čitamo: »Kako mrzim sve bar- 
bare, ikoji si umišljaju da su mudri, ali oni više ne- 
maju srca!« — No da li čovjek uopće može biti bez 
srca? Smiješno je i pomisliti da u nama nema onog 
mišića koji tjera krv po tijelu. No srce nije samo 
pumpa za krv, nije samo krvni zdenac u našim 
prsima, ne, ne, srce je nepresušivi izvor za sve što 
je veliko, lijepo i jako u čovjeku. Sva veličina i sva 

jakost, sva ljepota i sva uzvišenost mora biti pro- 
žeta srcem, polirana srcem, prelivena srcem, lju- 
bavlju srca, požrtvovnošću srca, oduševljenjem sr- 
ca i vjernošću srea. Čudesan je organ srce: ono je 
ujedno i tjelesni organ i duhovni orkan. 

Onaj, koji nema srca, jest barbarin. I samo ne- 
bo zna kako mnogo takvih barbara ide zemljom. 
Ljudi bez srca samo su strojevi za zbrajanje, ljudi 
bez srca samo su motori za energiju. Barbari su 
— kako veli Holderin — iako imaju anđeoski ra- 
zum, iako imaju volju jaku poput granita, barbari 
su, ako nemaju srca. Srce čini čovjeka čovjekom. 
Ali ne gamo čovjeka, nego Srce čini i Boga — Čo- 
vjekom i Bogom. Ši 

Evanđelje nam o tome govori preko četvorice 
evanđelista. A u naše dane progovorilo nam je i 
samo Srce preko svete Margarete Marije Alacoque, 
s nakanom da postanemo ljudi srca, ljudi po Srcu 
Božjem. 


U školi srca 


Često se čuje kako je odgoj današnjeg čovjeka 
jednostran. Isključivo se odgaja razum i volja. Ra- 
zum u školama, volja u kasarnama. Posvećuje se i 
velika briga tijelu. Noge se vježbaju na nogomet- 
nim stadionima, mišice na gimnastičkim spravama, 
oči u streljačkim družinama, uši u koncertnim dvo- 
ranama. A srce, gdje se odgaja ono? Tko još i mis- 
li na srce? Kristova Crkva. 

Ona nas zove cijeli mjesec lipanj svake godine 
u školu srca. Lekcija je kratka: »Isuse, blaga i po- 
nizna srca, učini srce naše po Srcu svome!« Tu je- 
dan jedini učitelj — Isus Krist, koji uvijek daje 
istu lekciju: »Učite od mene, jer sam blaga i po- 
nizna srca!« 

A što ljudi rade? Polaze razne škole bez srca, 
mimoilaze Kristovu školu srca. Prolaze kroz život 
bez srca. Zato nisu sretni. Čovjek, iako mu je ra- 

zum bogat znanjem kao kakav leksikon, iako mu 
volja funkcionira poput najmodernijeg robota, čo- 
vjek čeličnih mišica, brzih nogu, sjajnog vida i do- 
brog sluha, ali bez srca, nije potpun čovjek. On je 
kljast, sakat, siromah, bogalj. 

No, ne smijemo naprečac osuditi čovjeka, napo- 
se ne današnjeg, iza kojeg stoje dva rata, a nije 
prestao strah od trećeg — da je postao bešćutan, 
bez srca. Pomislimo što je morao proživjeti u dva 
zadnja rata, gdje se nije tako demonski razaralo 
nijedan grad ni nijednu utvrdu, 'kao što se raza- 
ralo ljudsko srce. 

Na povratku iz rata, inače dobar i pametan čo- 
vjek, reče gorku istinu: »Na mene više ne može 
ništa djelovati, pa ni sama smrt.« — I na licu mu 
se pokaže strahovita bol, ne samo zbog toga što mu 
je rat uništio roditelje i kuću, nego što mu je uni- 
štio i vlastito srce. Tko da tome čovjeku predbaci 
bešćutnost? Nitko tko je išta proživio od strahota 
koje su bjesnile iznad naših glava, nitko tko ima 
imalo srca. 

Pa što da činimo s tako bešćutnim ljudima? Pri- 
stupimo k njima ljudski, s puno srca! Ta oni su 
izgubili najveće blago — svoje srce! Najprije ih 
nagovarajmo da uđu u se! Tu u grudima nije još 
posve prazno. Još mogu naći svoje srce. Zatim, ne- 
ka pogledaju oko sebe. Tu među ljudima nije sve 
bezosjećajno. Još ima ljudi u ikojima će naći srca. 
Inače bismo već hodali četveronoške. Na koncu ne- 
ka dignu oči: iznad vlastitih grudi i iznad svih lju- 
di jedno je biće, koje nije drugo nego samo Srce, i 
koje govori: »Gle ovo Srce, koje toliko ljubi ljude!« 

O kako je dobro znati da ima jedno Srce, koje 
me neće nikada napustiti i kad me sve drugo na 
svijetu ostavi! O kako je dobro osjetiti da postoji 
Ljubav, koja liječi sve rane, suši sve suze! Pod 
utjecajem zraka toga Srca, kao pod toplim zraka- 

ma lipanjskog sunca, može svako ljudsko srce po- 
stati toplo, osjećajno i čisto. 

Svi slomljenog srca dođite amo! Svi ledenog sr- 
ca, svi kamenog srca zavapimo u jedan glas: »Stvo- 
ri u meni novo srce, o Bože! Srce, koje će biti otvo- 
reno za Tebe i za bližnjega! Učini srce naše po Srcu 
svome!« Gospodine, obnovi srca po — Srcu! 


Pročitaj: Evanđelje: Mt 18, 12—14; Lk 7, 36—50; 10, 
25—37; Iv 8, 1—11; 15, 9—17. 


107 


MARIJINO DJEVIČANSKO SRCE 


Subota poslije blagdana Srca Isusova 


Kad je riječ o pobožnosti prema Srcu Mariji- 
nu, onda to Srce možemo promatrati pod raznim 
vidicima. Ovaj put ćemo to Srce promatrati pod 
vidom djevičanstva. U početku te pobožnosti opće- 
nito je prevladavao čak i naziv »prečisto Srce Ma- 
rijino«, dok je u posljednje vrijeme sve više počeo 
preuzimati maha naziv »bezgrješno Srce Marijino«. 


Temelj Marijina djevičanstva 
Sva kršćanska tradicija od prvih početaka kr- 
šćanstva s Marijinim imenom nerazdruživo pove- 
zuje ime Djevice. Cijela tradicija Mariju je pro- 
matrala kao djevicu, i to djevicu ne samo tijelom, 
nego i duhom i srcem. Ona je bila djevica u pot- 
punom smislu te riječi, najsavršeniji ideal djevice. 
Pokušajmo malo zaviriti u to djevičansko Srce! 
No, iako to činimo s najvećim djetinjim poštova- 
njem, zar ne pokušavamo previše kad želimo ne 
samo približiti se tom Srcu, nego i zaviriti u to sve- 
tište? Zar nisu tu tajne, koje je Djevica sakrivala 
svakom ljudskom oku? Ipak, budući da Marija pri- 
pada svima nama, njezino djevičanstvo jest opće 
dobro Crkve. ; 
Marijino djevičanstvo ima posve pozitivan zna- 
,iyčaj. Ono je prije svega djevičanstvo ljubavi. Ona 
“je upoznala Boga, njegovu ljepotu i beskrajnu do- 
brotu. I od početka htjela je ljubiti samo njega, 
i to cijelim svojim srcem, cijelom dušom, svim svo- 
jim silama. Za nju je živjeti značilo: ljubiti Boga. 
I koliko je raslo njezino Srce, toliko je rasla i nje- 
zina ljubav. Nikad se ništa nije uvuklo u njezino 
Srce što ne bi pripadalo Bogu. Pad kad je sveti 
Franjo Saleški mogao govoriti: »Kad bih znao da 

“jeu mom srcu samo jedna žilica koja ne ljubi Bo- 


ga, ja bih je iščupao«, što istom možemo reći o Ma- 
riji?! Njezina je ljubav bila tako savršena, da je 
isključivala svaku drugu ljubav. 

Da bolje shvatimo što je bila djevičanska Ma- 
rijina ljubav, usporedimo je s čistom ljubavlju za- 
ručnice, koja je sva obuzeta žarom ljubavi prema 
idealnom zaručniku! Ona ga ljubi svom svojom mo- 
ći, u njemu usredotočuje sve svoje osjećaje. Njezina 
ljubav isključuje svaku drugu ljubav. Njezino srce 
jednostavno ne može pripadati drugome, jer već 
pripada onome koga ljubi. To je samo blijeda slika 
Marijine ljubavi prema Bogu. 

Djevičanske duše razumjet će lako taj osjećaj, 
samo ako duboko uđu u svoje vlastito srce. Istina, 
za mnoge je prvi korak k djevičanstvu bio odvrat- 
nost od svake stvorene ljubavi; osjećaj da tu nema 
ništa što bi moglo zadovoljiti težnje njihova srca. 
Ali na dnu tog osjećaja ima nešto pozitivno. Jer, 
odakle dolazi ta odbojnost od svake stvorene lju- 
bavi, ako ne odatle što je nestvorena ljubav svjes- 
no ili nesvjesno već obilježila njihovo srce? 

Najvjerniju sliku o Marijinoj djevičanskoj lju- 
bavi objašnjuju nam one duše, koje su bile od naj- 
ranijeg djetinjstva zahvaćene božanskom ljubavlju, 
i koje nikad misu ni sanjale o drugom osim o Bo- 
gu, i koje nisu ni slutile da se može ljubiti koga 
drugoga osim Boga. 

Kad se dogodilo da je koja od Marijinih prija- 
teljica ili drugarica sklopila zaruke, ili kad je ona 
vidjela mlade zaručnike kako se vole svježinom 
prve ljubavi, to je za nju bio samo jači poticaj da 
pripada samo svome nebeskom Zaručniku, i nje- 
zinu je radost povećavala sve veća svijest, koja joj 
je otkrivala da samo Boga svoga ljubi. 

Djevičanska Majka 


Marija je ostala djevica i onda kad je postala 
majkom. Tada su se u njezinu Srcu udružile i sto- 
pile dvije ljubavi: djevičanska i majčinska ljubav 
postale su samo jedan plameni žar. 

Djevičanska se ljubav razlikuje od majčinske. 
U čemu je ta razlika? Pogledajmo je pa ćemo ot- 
kriti nove vidike u Marijinu djevičanskom Srcu! 

Majčinska ljubav usredotočuje sve osjećaje srca 
na muža i djecu. Suzuje ih, dakle, na svoju obitelj 
tako da je po riječima svetog Pavla ona kao razdi- 
jeljena, razdvojena, pa joj je potreban velik napor 
da svoje osjećaje upravi i 'k Bogu. Isto je tako is 
ljubavlju prema ljudima izvan njezine obitelji. Lju- 
beći svoga muža i svoju djecu i kršćanska žena zna 
dobro da tako suzuje svoje srce. Ona bi ga morala 
preodgojiti da nastavi ljubiti kao prije sve one ko- 
jima je potrebna njezina ljubav, da se zanima za 
velike stvari, za koje je prije stupanja u brak ku- 
calo njezino srce. ' 

Dok je majčinska ljubav sužena na jednu obi- 
telj, djevičanska ljubav je otvorena. Kršćanska 
djevica, koja ima uistinu djevičansko srce, usredo- 
točujući sve svoje osjećaje na Boga, od njega do- 
biva kao dar povećanu moć ljubavi. Bog joj daruje 
milost da joj srce postaje veliko i široko. Djevičan- 
sko srce. u intimnom dodiru s Bogom poprima ne- 
što od zanosa Božjeg Srca, koje ljubi sve i ne is- 
ključuje nikoga. Ono je spremno priteći u pomoć 
svakoj ljudskoj bijedi, spremno je posvetiti se sva- 
koj plemenitoj stvari, svagdje će se naći gdje može 
činiti dobro. . 

Takvo je bilo djevičansko Srce Marijino. Kao 
Majka Isusova Marija je već bila i majka svih lju- 
di, i sve je obuhvatila svojom majčinskom ljubav- 
lju. Ali da to mogne ostvariti, toj njenoj majčin- 
skoj ljubavi priskočila je u pomoć njezina djevi- 

“ čanska ljubav. Ta ljubav otvorila je njezino Srce 


svim onima koje je Bog toliko ljubio da je za njih 
dao svoga jedinorođenog Sina. Tako su se te dvije 
ljubavi skladno ujedinile i stvorile veliko srce, ko- 
je obuhvaća cijeli svijet, sve Božje interese, sve in- 
terese duša, cijelo nebo i cijelu zemlju. 

Djevičanska je ljubav dala Marijinu majčin- 
skom Srcu neizrecivu snagu. Ljubav majke i žene 
zna biti jaka i nesavladiva, do skrajnosti smiona i 
strpljiva, ali samo u svome djelokrugu. Djevičan- 
ska ljubav, usredotočena u Bogu, dobiva u Bogu 
elan, snagu, junaštvo mučeništva. Sjetimo se samo 
kršćanskih djevica i mučenica bilo kojeg razdoblja 
crkvene povijesti! 

Videći Marija kako je Bog nju djevicu izabrao 
da bude majkom njegova Sina, Otkupitelja svije- 
ta, i kako je upotrijebio svoju svemoć da izvede 
ovo čudo: Djevicu Majku, shvatila je koliko Bog 
ljubi djevičanstvo. I odmah od početka ona postaje 
uzor tolikim dušama, da su se mogle odlučiti za taj 
uzvišeni put djevičanstva. 

Danas, kad je tjelesna požuda toliko zavladala 
svijetom i posve zarobila toliko duša i srdaca, Ma- 
rijin primjer čistoće, djevičanstva, nevinosti, silno 
je potreban u borbi protiv toga zla. Stoga je po- 
trebno osobito među mladeži širiti i njegovati po- 
božnost prema presvetoj Djevici Mariji, da ih nje- 
zina krepost očara, oduševi i privuče, te ih potak- 
ne na čist i neporočan život. Iskustvo je već toliko 
puta potvrdilo da se u Marijinoj školi odgajaju 
najbolje mlade duše. Povedimo ih, dakle, u tu ško- 
lu! A i sami pođimo k Mariji i Majci, k njezinu dje- 
vičanskom Srcu! 


Pročitaj: Evanđelje: Lk 1, 26—38. 
Dogmatska Konstitucija o Crkvi, br, 57. 

APOSTOL PETAR 
29. lipnja 


Iskaznica 


Zatražimo danas osobnu iskaznicu od muža, ko- 
ji je u povijesti postigao najveću karijeru! Što u 
toj iskaznici čitamo? Ime: Šimun. — Otac: Jona. 
— Rodno mjesto: Betsaida na Tiberijadskom jeze- 
ru. — Od braće mu znamo Andriju. — Po zanima- 
nju je ribar. Oženjen je. Naučio je pisati, ali osim 
ribarske prakse nema drugih škola. — Po vjeri je 
oduševljeni Izraelac. — Po narodnosti Židov od 
glave do pete. No, to je samo prva strana Petrove 
iskaznice. Tako se mogao predstaviti taj mišičavi 
galilejski ribar, sav zagorio od sunca, kad ga je 
pogledao jednog dana Prorok iz Nazareta. 


Sudbonosni susret 


Kad je Isus ugledao Šimuna, kojega mu je do- 
veo brat Andrija, duboko je zavirio u tu dušu i re- 
kao: »Ti si Šimun, sin Jonin. Od sada ćeš se zvati 
Kefa, tj. Stijenal« Krist je u tome čovjeku našao 
kapetana za svoju lađu, a Petar je u Kristu našao 
svoju luku. 

Onoga dana kad je Marijin Sin Šimunu promi- 
jenio ime, osjetio je Šimun tada po prvi put da se 
ispod pješčanih naslaga u njemu nešto jače i upor- 
nije javlja. Što? Bila je to Stijena-Kefa-Petar! To je 
bio početak duge preobrazbe, koja će od nestalne na_ 
ravi stvoriti hridinu, na kojoj će Krist sagraditi 
svoju Crkvu. 

Kad je jednoga jutra Krist iza noćne molitve si- 
šao s brda i prvi puta službeno prozvao svoje iza- 
brane, svoje apostole, dvanaestoricu, Petrovo je 
ime odjeknulo prvo. I s toga časnoga prvoga mje- 
sta nikad se više neće izgubiti. 

U Kristovoj školi 


Dolazi prava formacija uz Krista, formacija sr- 
ca uz Srce. Kakve se sve scene izmjenjuju u toj 
školi uma i srca, u tom novicijatu, u toj ideologiji, 
na tom trogodišnjem pastoralnom tečaju! Petar je 
znao hvatati ribu, a Krist ga sada uči kako se hva- 
taju ljudi. Prvi zamah mreže, koja se zove milost, 
morao je zgrabiti Petra samoga. Nije to bilo lako. 
Temperamenat iskrenoga i žustroga Galilejca bio 
je stalno napet i nervozan, nestalan i uzbudljiv po- 
put površine jezera, na kojem je provodio najveći 
dio svoga života. Petar je prije svega morao svla- 
dati vjetrovitu ćud i betonirati pjeskovito tlo. 

Živi prizori govore rječito kako je Bog postu- 
pao s tim zvanjem. Kuša mu vjeru kad ga u noći 
zove na nestalne valove. Ali mu i kudi slabu vje- 
ru kad u nevolji sav očajan zatraži pomoć: »To- 
nem!« — No i hvali mu vjeru kad ga kod Ceza- 
reje Filipove u zanosu priznaje Božjim Sinom: 
»Blago tebi, Šimune, jer ti to nije objavilo tijelo i 
krv, nego moj nebeski Otac!« Krist mu tog časa 
obećaje prvenstvo i otkriva tajnu Očevih misli u 
Petrovoj duši. 

Kako nas zbunjuje Petrov karakter, pun kon- 
trasta, tako nas zbunjuje i Kristov postupak prema 
tom učeniku. Iza kako mu je obećao prvenstvo me- 
đu apostolima, naziva ga, kako nije nikoga nazvao, 
pa čak ni izdajicu Judu, naziva ga sotonom. »Od- 
lazi, sotono, od mene!« A zašto? Što je Petar uči- 
nio? Nije shvatio otajstvo križa, Kristove muke, pa 
je pokušao Krista odgovoriti da ne trpi: »Daleko 
to bilo od tebe, Gospodine!« 

Kontrasti se redaju u Petrovu životu jedan za 
drugim. U Kafarnaumu predvodi vjerne, koji ne 
napuštaju Krista nakon njegova nečuvenog obeća- 
nja da će im dati svoje tijelo za jelo i svoju krv 
za piće. Za mnoge je taj Kristov govor bio tvrd i 

počeli su ga ostavljati. Petar zaustavlja povorku 
bjegunaca od Učitelja i veli: »Ostajemo uz tebe, jer 
ti imaš riječi vječnog života.« 

No, u Jeruzalemu radi posve obratno. Tu on 
predvodi one koji bježe od Krista, kad je bio uhva- 
ćen i svezan od neprijatelja. Čudno! Malo prije to- 
ga trgnuo je mač i nasrnuo na slugu velikog sve- 
ćenika, kome bi odsjekao i glavu, da se ovaj nije 
maknuo. Sad, međutim, bježi glavom bez obzira... 
Eto, takav je Petar! 

Petar nam je tako ljudski bliz i simpatičan u 
svim svojim kontrastima: dok čezne da ostane za- 
uvijek u sjaju Tabora; i dok gleda čudo na Jairo- 
voj kćeri; i dok Isusa nagovara gotovo uzrujano 
kod ozdravljenja žene od krvotoka: »Otpusti jel!«, 
i dok razgoni djecu, koja se tiskaju oko Isusa; i dok 


postavlja originalna pitanja Isusu, a on mu origi-. 


nalno odgovara. On pita Isusa da li on neke stvari 
govori svima ili samo njima, apostolima? Koliko 
puta smije oprostiti svome bratu, koji ga je uvri- 
iedio, kao da je teško uvrijediti sangvinika, tako 
krvava pod kožom! Onda pita: Što će dobiti, kad je 
tako odlučno pošao za siromašnim Isusom? Kad će 
doći ta zanimljiva propast svijeta? On je doista kao 
jedan od nas: run znatiželje i naglosti! 


Vrhunac formacije 


Vrhunac Petrove formacije — vrhunac je Isuso- 
va života. Tada je Petar morao položiti ispit zrelo- 
sti, ispit vjernosti, ispit jakosti. Pa kako je Petar 
prošao? Odlično, — ali s popravkom! Tri puta je 
pao, kako je dug i širok. 

Učitelj ga šalje da pripravi Pashu. Napose ga 
poučava dok pere noge, da ga ne svlada sotona. 
Nad Petrom izgovara svoj božanski egzorcizam, ka- 
ko bi se utvrdila njegova vjera. 

Kakav je bio učinak? Evo, u vrtu Petar najprije 
spava, a prije se kleo i zaklinjao da će s njime i u 
smrt. Petrovo spavanje rastužilo je Isusa: dok ne- 
prijatelji bdiju, prijatelji spavaju. Zatim, pred ru- 
ljom neprestano brani Isusa, pa čak i krv prolije- 
va. Time je još jače rastužio Učitelja, koji ga je pred 
svima prekorio: »Metni svoj mač u korice, jer tko 
se mača laća, od mača će i poginuti!« 

Petar iz jedne pogrješke srće u drugu, i to sve 
veću i veću. Nespretno Isusa brani, neoprezno ga 
slijedi, sam ulazi u zamku — i jao! — pred bijed- 
nom ispitnom komisijom hramskih slugu i dvorskih 
sluškinja — propada na ispitu. Javno se odriče sve 
svoje formacije, svog života, i više nego života, — 
odriče se Isusova poznanstva i blizine, njegova pri- 
jateljstva i vjernosti... Katastrofa! — I pjev pi- 
jetla podsjećat će ga na taj trenutak dok bude živ. 
I kad god pijetao bude pjevao, Petar će ponovo pla- 
kati. Predaja priča da su na Petrovu licu bile kao 
dvije brazde, što su mu ih suze izorale... 

Juda je pao i nije popravio svoj grijeh, jer sam 
to nije htio. Radije je izabrao smrt — samoubojstvo. 
Petar je pao tri puta, ali ne odbija popravak. Pri- 
pravljao se na nj tri strašna dana — do Uskrsa. Da 
nije imao izvrsnu Učiteljicu, Mariju, Isusovu žalo- 
snu Majku, sumnjam da bi Petar prošao na po- 
pravku. Gospa mu je davala prvoklasne pouke. Iza 
Gospe bile su žene prve, koje su ga ohrabrile. One 
su prije muškaraca saznale za Kristovo uskrsnuće. 
To su i zaslužile, jer su se za vrijeme Isusove muke 
bolje ponijele nego muškarci. Od njih je Petar prvi 
puta čuo kako uskrsnuli Isus svima sve oprašta. 
»Idite, recite učenicima... napose Petru!« 

Petar žuri do groba, i kasnije mu se nasamo uka- 
zao Isus. Ocjena je bila odlično i zauvijek ispra- 
vljena. Prizor na Galilejskom jezeru bio je svje- 
dokom prvog izbora — pape. Na trostruko i javno 

pitanje: »Šimune, ljubiš li me više nego ostali?« 
pokraj tiberijadske vode svojim suzama pere on 
svu svoju slabost i muca potresen: »Gospodine, ti 
znaš da te ljubim.« 

Sad mu Isus može mirno otkriti buduće dane... 
dane teškog života, velikog svjedočanstva, patnje i 
nasilne smrti na križu. 

Trebalo je još samo dočekati žarke Duhove. Ta- 
da Petar pokazuje svima u što ga je prekovao Božji 
Sin i prekalio Božji Duh. Petar započinje zastupati 
interese neba pred nevjernim svijetom. Prvi njegov 
papinski govor »urbi et orbi« vuče mrežom bijele 
milosti u lađu Kristove Crkve ulov od tri tisuće 
duša. 

Za Petra više kao da ne postoji strah. Makar će 
nagaziti na koješta, on se neće uplašiti. U ime Isu- 
sovo diže hromoga, ali za to isto ime odmah ide u 
tamnicu. U dva navrata govori pred nemoćnim ži- 
dovskim velikim vijećem. da se više treba pokora- 
vati Bogu nego ljudima. Šibe ga neće ustrašiti, pri- 
jetnje ga ne mogu ušutkati. Papinskom slobodom i 
čudesnim karizmama vodi svoje stado. Dok mu sje- 
na liječi bolesnike, on u isto vrijeme prema nepi- 
sanom kanonskom pravu kažnjava smrću lažljivce 
Ananiju i Safiru. Kamo god krene, prate ga obra- 
ćenja i čudesa. 

Gospodin vodi njegove korake i prosvjetljuje 
njegov duh. Viđenje na krovu jedne kuće u Ceza- 
reji odlučno zaokreće krmu Petrove lađe. Petar 
shvaća da Crkva Kristova nije neka židovska sekta, 
nego majka svih naroda. Otvara dvokrilna vrata: i 
za Židove i za pogane, da se ta vrata više nikad ne 
zatvore. 

Iza Pavlove opomene u Antiohiji, još bolje shva- 
ća da je Bog iskazao pomilovanje svima. Inače je 
njegov odnos prema Pavlu divan od časa, kad si 

dadoše desnice, do trenutka, kad budu u carskom 
Rimu zajedno žrtvovali svoj život za Krista. 

.Na prvom saboru u Jeruzalemu Crkva postaje 
svijesna svoga svjetskog poslanja,a Petar svoga pa- 
pinskog autoriteta. On predvodi rasprave, on odre- 
đuje glavne točke programa, on madzire kako će se 
sve izvesti. 

', Bog Petra ne samo da čudesno vodi, nego ga i 
štiti. Znamo kako ga je anđeo izveo iz Herodova za- 
tvora. Taj ga anđeo neće napuštati sve do posljed- 
njih minuta... Kada je Petar krenuo iz Jeruzale- 
ma — svejedno kamo: da li u Samariju, ili prema 
Siriji, ili prema Italiji — nosio je sa sobom Blagu 
vijest Učiteljevu i ljubav prema svim ljudima. Ku- 
da je prolazio, na koga je sve naišao, koga je sve 


. obratio, nije nam poznato. I konačno postalo je svi- 


ma jasno i poznato da je stigao u Rim, i u toj car- 
skoj prij estolnici podigao je svoje prijestolje za svo- 
ju neumrlu dinastiju papa. Tu je i svojom krvlju 


: zapečatio svoju vjernost i ljubav prema svome Uči- 
.telju, koji je prema njemu bio tako velikodušan, 


milosrdan i dobar, te od njega, običnog galilejskog 
ribara učinio drugog Krista među ljudima... 
Pročitaj: Evanđelje: Mt 4, 18—22; Mk 1, 14—20; Mt 
16, 13—20; Iv 21, 1—25. 


a ou Konstitucija o Crkvi, br. 19., 

APOSTOL PAVAO 
29. lipnja 


Posuda izabrana 

Želimo li znati ukratko sadržaj jednog od naj- 
bogatijih ljudskih života, sadržaj života apostola 
Pavla, dosta su nam dvije riječi. Da, samo dvije 
riječi, ali te je riječi o njemu izrekao sam Sin Bo- 
žji. Krist je o njemu rekao Ananiji: »On mi je po- 
suda izabrana.« . 

Crkva se 25. siječnja zahvalno spominje uzbud- 
ljivog prizora prvog velikog obraćenja. U velikom 
Pavlovu životopisu Holzner piše: »To je bio Pavlov 
uskrsni doživljaj. Divan dvoboj između Stvoritelja 
i njegova stvorenja. Bog je veliki lovac i bira sebi 
svoj plijen među najjačima. Čini se da ga kristo- 
fori, junaci, koji se predaju samo najjačemu, još 
najviše zanimaju, još najviše privlače. Tu bijeg ne 
pomaže. Ostaje samo jedan izbor: ili se predati ili 
se iskrvariti.« $ 

Pavao se predao, ali je krv i dalje tekla. Prošao 
je kroz tunel, kroz mrak očiju i duha, da se nađe 
na svijetloj visini milosti. Duboko uvjeren da tu 
nema priviđenja ni varke, kako je zlobno tvrdio 
Renan, jedan od najvećih otpadnika; uvjeren da se 
ne radi o kompleksu i traumi, što su napominjali 
psihoanalitičari; uvjeren da to nije rasplet jedne 
obične ljudske krize, koja je tobože probila kroz 
suze i kasnije prekovana u fanatizam tjerala nje- 


govu narav na neopisive vratolomije — Pavao je 
znao da je taj čas pred vratima Damaska bio čas 
pomilovanja. 


Poziv. Milost. Nečija Ljubav. Dočekao je u za- 
sjedi Krist kao lovac. Dočekao ga je u pravi čas, 

na pravome mjestu, na najbolji način. Tu se zbio 
taj sudbonosni zaokret, što ga je preodredio Bog. 

Ispravna duša mladog revnitelja, farizeja vjerna 
zakonu i predajama otaca, bila je u jednom naletu 
i bljesku slomljena, prosvijetljena i preporođena. 
Čuje glas i riječ s neba, riječ iz jednog srca, upe- 
rena u njegovo nemirno i nezadovoljno srce. Shva- 
tio je da je netko jači i bolji od njega, i da ga on 
zove u svoju neopozivu službu. Shvatio je da on 
s njime ima nepregledne nakane, da mu sprema ži- 
votni put. 

Tako je pukao jaz u Pavlovu životu: jaz između 
života bez Krista i života u Kristu. Kolika je to spo- 
znaja i kakva je to stvarnost! Pavao je do smrti ži- 
vio samo od nje, a isto tako od nje živi i po smrti. 
Zelena oaza Damaska donijela je u tu vatrenu du- 
šu, u to ražareno srce, u tai dinamični život — pu- 
ninu. Bog mu je otkrio samog sebe, Bog je pohodio 
njega — nedonošče — kako je sam sebe nazivao. 
Bog mu je objavio Veselu vijest i protumačio mu 
kao nikomu drugomu tajnu, skrivenu od vjekova u 
Bogu. Bog mu je objavio točno svoj plan. Njegovo 
polje djelovanja bit će kulturni sredozemni bazen. 
Tu će on susresti mnoge sudbine. Odatle će on ba- 
citi u tamu budućih vjekova radost za sva srca, ko- 
ja budu čekala... 

Za nas, Kristove sljedbenike, to je veoma dir- 
ljivo i nešto napose poučno. I nas je dočekao naš 
Bog. I nama je priredio naš Damask. Progovorio je 
sličnim riječima i gotovo istim povjerljivim nagla- 
skom. Sve nas je zaželio učiniti izabranim posuda- 
ma... Samo, da li smo mi pali pred vratima svoga 
Damaska na zemlju i rekli poput Pavla: »Gospodi- 
ne, što želiš da činim?« I kad nam je blistava milost 
progovorila, uputila nas, rekla nam za kršćanski, 
savršeni život pojedine detalje — nismo li kobno 
uzmakli? 

U meni živi Krist 

Za Pavla je ovaj blagi dan bio početak najra- 
dosnije novosti. Tu započe integralna misija velikog 
apostola, izgradnja njegova značaja, njegov trium- 
falni pohod u vlastitu savjest i u tuđi svijet. Sav je 
pun Krista. »Živim, ali ne više ja, nego u meni živi 
Krist.« I toga Krista on želi prenijeti, životvorno 
staviti u svaki život. »Ovo naime u sebi mislite, što 
je u Kristu Isusu!« S Isusom on ne zna za granice 
na kopnu, ni za opasnosti na moru, ni za zapreke 
u srcu. Međaši su mu jasni: Život Crkve — Otaj- 
stvenog Krista; volja Božja; nadahnuća Duha. Sve- 
jedno mu je gdje se nalazi, kakvu publiku ima pred 
sobom, kojoj klasi govori, kakve ljude obraća. Nje- 
gov dom je Antiohija kao i Jeruzalem, Cezareja kao 
i Efez, Filipi kao i Atena, Korint kao i Pafos, Malta 
kao i Rim... 

Prijatelja ima svuda gdje Bog ima djece. Nje- 
gova su djeca svuda gdje se rađaju prijatelji Kri- 
stovi. Ne žali on ni tjelesnog truda, ni duševnih 
muka, samo da sve predobije za Krista. Krist je 
sve. Sve izvan Krista je blato. I samog sebe cijeni 
prema milosti. Ljubav mu je vrhunac: bez nje bi 
bio praporac koji zveči i mjed koja ječi, tj. ništa. 
Sva mu je spoznaja Raspeti Krist. S njime udara 
na svu ljudsku ludost, koja se smatra mudrom. Nje- 
ga, Pavla, zanima samo posljednja završnica i ishod 
života. U svemu tome morali bismo biti slični nje- 
mu. 
Da, i naš bi Damask morao otkriti duhu te naj- 
potresnije istine. I nas bi morali baš zanimati ti 
najveći problemi. I kad Pavla pogledamo kao apo- 
stola, koji je već u prvom času, kad je primio ob- 
javu svoje službe, odgovorio na poziv, opet misli- 
mo mi na same sebe. To njegovo, inače pošteno, 
farizejsko sree doznaje da može prerasti uski krug 
židovstva, male interese svoje sekte i dotrajale pre- 

daje otaca. Pred očima planuše nepregledni obzori 
Kristova mističnog opstanka na svijetu. Krist ga 
sudbonosno veže uza se. Baca na njegova ramena 
dio briga za sama sebe. Predaje mu na brigu tolike 
sudbine. 

Ta misao da je Bog na zemlji započeo rasti i da 
je on, Pavao, odgovoran za njegov tajanstveni po- 
rast u dušama, ne da mu više otpočinuti. »Ljubav 
nas Kristova tjera.« Postao je apostol sveobuhvat- 
nog Krista. Sve je uradio da i drugima donese mi- 
lost, od koje je sam živio. Ukoliko je završio svoj 
zemaljski život prije nego što je mogao prebaciti 
svjedočanstvo o Kristu »sve do kraja zemlje«, to se 
je na vrijeme okrenuo za pomoćnicima i prijatelji- 
ma, s kojima će Krist unaprijed moći računati. Iza 
Timoteja i Tita, Epafre i Sile, ljubljenog liječnika 
Luke i prijatelja Akvile... mislio je i na naše re- 
dove, na sve redove, koji će posvećeni služiti naj- 
većoj tajni. : 

Zahvaljujemo Bogu na dan Pavlova obraćenja 
za milost njegova, ali i našega poziva. Dobro je da 
pred vratima Damaska padnemo i mi s Pavlom na 
zemlju, te u duši doživimo isti prizor. Dobro je da 
postanemo slijepi za prolazno, kako bismo ugledali 
besmrtno. Dobro je da se povučemo u pustinju i ti- 
šinu, gdje se čuju najdublje tajne, odakle se javlja 
najuvjerljivije svjedočanstvo o Isusu Kristu. Za- 
hvalimo Kristu što je od Pavla progonitelja učinio 
Pavla apostola! Pavao toga nikad nije mogao zabo- 
raviti, mi ćemo se toga trajno sjećati. I za nas je 
Damask polazna točka prema vječnom  Jeruzale- 
mu... Pavao je tamo stigao na dan svoje muče- 
ničke smrti, kad je 29. lipnja 67. godine položio 
svoj vrat pod krvnički mač na Apijevoj cesti u Ri- 
mu. Tamo ćemo i mi stići na dan svoje smrti, ako 

i nasu životu bude neprestano poticala ljubav pre- 
ma Kristu, i ako budemo i mi mogli reći s Pavlom: 
»Živim, ali ne više ja, nego u meni živi Krist!« 
Pročitaj: Djela Apostolska: 9, 1—30; Druga posl. 
Korinćanima, 11, 1—33; 12, 1—13. 


122 


GOSPIN DAR 
16. srpnja: Karmelska Gospa 


Kratak povijesni osvrt 


Riječ Karmel već se spominje u Starom zavjetu. 
To je gora u Palestini, nedaleko Ezdrelonske doline, 
prema moru. U toj je gori prorok Ilija pogubio po- 
klonike idola Baala. Iz te iste gore vidio je prorok 
Ilija kako se iz mora diže malen oblak, veličine 
šake, ali koji je navijestio toliko potrebnu kišu na- 
kon duge suše i tako spasio narod od gladi. 

Sveti Oci vide u tom oblaku sliku Majke Božje. 
Izraelci su ostavili jedinoga pravoga Boga i počeli 
služiti idolima. Slijedila je kazna. Nastala je suša 
i glad. Bog pripušta na svijet mnoga zla da ljudi 
osjete kako je gorko ostaviti svoga Stvoritelja i ka- 
ko je štetno zabaciti Božji zakon. Ispočetka može to 
izgledati zamamno i udobno, ali prije ili kasnije 
nakon kiselog voća utrnu zubi i onda čovjek i ne- 
svjesno traži pomoć odozgo. I kao što je Izraelcima 
u Ilijino vrijeme došao blagoslov odozgo, s gore 
Karmela, isto tako cijelom svijetu, istočno od Kar- 
mela, iz nedalekog Nazareta stigla je pomoć. Tu se 
pojavila Marija, neznatna djevica, slična malenom 
oblaku. No, ona nije u sebi krila ni munje ni gro- 
move, nego samog Božjega Sina, koji će donijeti 
kišu milosti i blagoslova svim ljudima dobre volje. 

Na istoj gori Karmelu živio je i prorok Elizej, 
učenik proroka. Ilije, s mnoštvom svojih učenika 
pustinjaka. Tako je od pamtivijeka gora Karmel 
bila mjesto molitve, pokore i blagoslova. Pa kako 
u Starom, tako je i u Novom zavjetu Karmel ostao 
mjesto molitve. Uvijek je tu bilo ljudi koji su tra- 
žili Boga u samoći. 

U XII. stoljeću, godine 1156. Berthold iz Kalabri- 

je, jedan od vođa u križarskim ratovima za oslobo- 
đenje Svete zemlje, zavjetova se kod obrane Antio- 
hije da će ostaviti svijet i živjeti pustinjačkim ži- 
votom, ako Bog ne pripusti da grad padne u ruke 
neprijatelju. I grad je bio sačuvan. Nakon toga 
Berthold je s još desetoricom drugova došao na go- 
ru Karmel. Svaki je sebi sagradio kolibu. A između 
tih koliba zajednički su podigli crkvicu u čast Go- 
spi. Sami su sebe nazivali Marijinom braćom. I ta- 
ko je, eto, nastala prva bratovština Karmelske Go- 
spe. 
. Zašto su ti nekadašnji ratnici, a sada pokornici, 
izabrali Gospu za svoju gospodaricu i zašto su se 
posve posvetili njezinoj službi? Odgovor je jedno- 
stavan. Tim ljudima sa željeznim oklopima i te- 
škim štitovima, dugim kopljima i ubojitim buzdo- 
vanima čitav je svijet postao pust i tuđ. Siti su svi- 
jeta i pustolovina, a gladni su Boga i željni mira. 
Zato svoje tijelo drže u zaptu, jer se jedino tako 
nalazi Bog i mir. Kad se, naime, buntovno tijelo 
pokorom ukroti, onda se lako nađe Bog. No ipak ti 
ljudi sačuvali su nježno srce. I trebaju ga nekome 
predati. A kome? Nemojmo zaboraviti, to su bila 
djeca srednjeg vijeka, vijeka plemića i vitezova, 
kojima je najveća čast bila služiti plemkinjama i 
kraljicama. Berthold i njegovi drugovi odrekli su 
se svijeta. Odrekli su se i plemkinja i kraljica, ali 
im je srce i dalje ostalo junačko, plemenito i nje- 
žno. Ono se ne odriče ljubavi. Ono mora uvijek ne- 
koga ljubiti. Ostavljaju svijet, ali ne ostavljaju ide- 
ju da i dalje služe, ali ne više kojojgod ikraljici, ne- 
g0 najplemenitijoj ženi, najljepšoj i najvećoj kra- 
ljici — Mariji. I Gospa im je bila ono što jei nama 
danas, Život, Slast i Ufanje. 

Prirodna ljepota gore Karmela stalno ih je utvr- 
đivala u ljubavi prema Mariji, koju Pjesma nad pje- 

smama uspoređuje s krasotama Karmela. Sva pri- 
roda kao da je u malom dala gori Karmelu ono što 
je u prirodi najljepše, a razasuto po širokom svi- 
jetu. Tako je i s te strane ta gora slika Marije, u 
koju je Bog slio sve što se može naći i lijepo i čisto 
u stvorenjima. 

Tako je, eto, prirodna ljepota Karmela stalno 
Bertholda i njegove drugove dizala k nebu — k 
Mariji. 

U toj tihoj i veličanstvenoj prirodi nastao je no- 
vi red, nova redovnička zajednica, red Gospe od 
Karmela, karmelićani, kojima je glavna zadaća da 
po svem svijetu Šire slavu Marijinu. I tako se do- 
godilo nešto slično kao u Starom zavjetu. Onda se 
tu pojavio nakon duge suše mali oblak i donio bla- 
goslovljenu kišu. A u Novom zavjetu s gore Kar- 
mela raširio se mali Karmelićanski red, jedan od 
najstarijih i najstrožih redova u Crkvi, po svojim 
samostanima, nazvanim Karmelima, po cijelom svi- 
jetu da svijetu donosi Božji blagoslov. 

To je jedan od najstarijih redova u Crkvi, ali 
je još uvijek svjež, mlad i nov. Evo za to potvrde! 
U jednom od Karmela, u onom u Lisieuxu u Fran- 
cuskoj, rascvjetao se ponajljepši cvijet ne samo 
karmelskog reda, nego i cijele Crkve. To je sveta 
Mala Terezija, dijete našega vremena. 

A i kod nas postoje dva takva ženska Karmela: 
u Brezovici nedaleko Zagreba, i u Jušićima u Istri. 
To je mjesto molitve, pokore i mira. A postoji i mu- 
ški Karmel u Remetama blizu Zagreba. 


Karmelski škapular : 

Marija nije nikad nikome ostala dužna, Za naj- 
manje usluge vraća ona velikim kamatima. Primjer 
za to imamo upravo u karmelskom redu. 

U svojoj maloj sobici u Cambridgu 16. srpnja 
1251. zaronio je blaženi Šimun Stock u razma- 

tranje o Mariji. Za to vrijeme ukazala mu se Go- 
spa i pokazala mu škapular i kazala: »Uzmi ovaj 
škapular svojega reda! Tko ga bude imao na sebi 
u smrtnom času, bit će sačuvan od paklenog ognja«. 
I evo prošlo je od tog događaja preko 700 godina. 
I kroz to vrijeme Marija je nebrojene milosti podi- 
jelila tolikim dušama. Kolike od njih imaju svoj 
spas zahvaliti baš Gospinu škapularu. 

No, Gospi nije bilo ni to dosta. Ona je obećala 
papi Ivanu XXII. da će pod određenim uvjetima oni 
koji budu nosili taj Škapular dostojno, ako budu 
osuđeni na čistilište poslije smrti, iz tog mjesta mu- 
ka izaći prve subote nakon svoje smrti i da će ih 
Ona sama povesti u vječnu slavu. 

Uvjeti da postignemo ta obećanja, osobito su- 
botnu povlasticu, jesu ovi: treba biti primljen u 
bratovštinu Karmelskog škapulara po svećeniku 
koji je za to ovlašten. Škapular treba nositi stalno. 
Mjesto platnenog škapulara može se nositi i ška- 
pularska medaljica, blagoslovljena od svećenika, ali 
kod samog primanja mora biti položen platneni ška- 
pular. Zatim treba čuvati stalešku čistoću. Treba 
moliti Mali časoslov u čast Gospi, a usto treba još 
uzdržavati se od mesa srijedom, petkom i subotom 
svaki tjedan. Časoslov i nemrs može svaki ovla- 
šteni svećenik promijeniti u koje drugo pobožno 
djelo. 

Bog i Crkva zapečatili su svojim pečatom te ve- 
like povlastice škapulara. Bog je dosta puta i ču- 
desnim načinom potvrdio ta obećanja. A Crkva ih 
je obdarila još i bogatim oprostima. Članovi Bra- 
tovštine Karmelskog škapulara postaju dionicima 
svih molitava i pobožnih djela cijelog karmelskog 
reda i cijele bratovštine. A sve to nije baš mala 
stvar. 

Stavimo se i mi pod Gospino okrilje 


Zar da i mi ne prihvatimo tu Majčinu ruku da 
nas povede kroz sve opasnosti ovog života prema 
sretnoj vječnosti?! Evo Marija pruža svakome svo- 
ju ruku pomoćnicu, svoj škapular. Uzmimo taj znak 
spasenja i obrane u pogibeljima! 

Ne kažemo da Marija neće zaštićivati one koji 
ne nose karmelskog škapulara. Nego kažemo da će 
one koji ga pobožno nose posebno zaštićivati, kako 
je obećala. Ne kažemo ni to da nema prave pobož- 
nosti prema Gospi bez škapulara, nego kažemo da 
nema škapulara bez prave pobožnosti prema Mariji. 
Jer, ako se tko nada u Marijinu pomoć, a ne živi 
kao kršćanin, a kamoli kao dijete Marijino, a uzda 
se u samo nošenje škapulara, to je onda upao u 
praznovjerje. Škapular je Marijin vidljivi znak pri- 
padnosti Mariji, ali on traži od nas i nutarnje ras- 
položenje da i u srcu budemo Gospini. Onda ćemo 
s pravom moći reći s prorokom Izaijom: »Duša se 
moja raduje u Gospodinu, jer me je obukao u ha- 
ljinu spasenja« (Iz 61, 10). 

SVETA ANA 
26. srpnja 


Zavjet 


Povijest, koja debelim slovima bilježi imena dr- 
žavnika, vojskovođa, kraljeva i careva, nije nam 
zapisala imena svete Ane. Čak ni u svetim knjiga- 
ma ni Starog ni Novog zavjeta ne nalazimo ništa 
o toj ženi. Tek pobožna kršćanska predaja sačuva- 
la nam je imena roditelja Majke Božje: imena sve- 
te Ane i svetog Joakima. 

U mladim godinama Bog im nije dao djece. Tek 
u poodmaklim godinama izmolili su u Boga dijete, 
koje će biti ne samo divan dar sretnim roditeljima, 
nego i cijelom svijetu. I to bi bilo posve dosta da 
svetu Anu proslavimo kako treba, kad bismo samo 
spomenuli da je majka Majke Božje. 

Što treba dalje opisivati kako je tekao život sve- 
te Ane, kad to možemo saznati samo ako pogledamo 
na bilo koju pravu kršćansku majku. 

No kod svete Ane treba posebno spomenu nje 
zin zavjet. Ona se, naime, zavjetovala Bogu: ako Jo] 
pokloni dijete, da će ga ona Njemu posvetiti. Tako 
je i bilo. Koliko god je svetoj Ani kao majci bila 
mila njezina kćerka Marija, jer je bila sva njezina 
radost, utjeha njezine starosti i vidljivi dokaz da 
je Bog nije zaboravio, ona ipak ostaje vjerna svo- 
me zavjetu. Nesebično, kako to samo majke znadu, 
vraća ona Bogu Božje. Odvodi svoju malu Mariju 
u hram i tu je posvećuje Bogu, da mu u hramu slu- 
ŽE. 

Ona se, dakle, odriče svojih majčinskih prava, 
da njezino dijete pripada samo njoj i uskom obi- 
teljskom krugu. Darujući ga Bogu, predaje ga obi- 
telji cijelog ljudskog roda. Ona se zadovoljava sa- 

mo time da je može koji puta pohoditi u hramu i u 
skrovitosti svoga srca radovati se, kako njezino di- 
jete »napreduje u dobi, mudrosti i milosti pred Bo- 
gom i pred ljudima«. Sve su njezine misli, svi nje- 
zini osjećaji bili usmjereni prema Jeruzalemu, gdje 
je njezina Marija »služila Gospodinu u postu i mo- 
litvi« i spremala se, makar to i nije ni slutila, za 
svoju uzvišenu životnu zadaću, jedinstvenu u povi- 
jesti čovječanstva... 

Kad je životna zadaća svete Ane bila dovršena, 
pozvao ju je Bog k sebi, da primi nagradu i da iz 
nebesa motri veliku čast, koju je namijenio njezi- 
noj kćeri: da će postati Majkom Božjom, i tako naj- 
veća proslava svoje majke... 


Uzor majkama 


Ne znamo mnogo o svetoj Ani, ali što znamo, 
dosta je da je uzmemo za uzor svih majki, kojima 
je Bog dao djece, zatim onih, koje su poput nje na 
čudesan način izmolile od Boga dijete, onda onih 
žena, kojima Bog nije nikako dao djece, i napokon 
onih, od kojih Bog traži da koje od svoje djece ve- 
likodušno posvete duhovnom staležu. 

Sveta je Ana u prvom redu uzor svim majka- 
ma u odgoju djece. Da li je bilo koje dijete bilo 
tako odgojeno, kao što je bila mala Marija?! Ana 
je to svoje dijete od prvih dana njegova života od- 
gajala za Boga: govorila je djetetu o Bogu, govorila 
je mnogo i Bogu o svome djetetu, i nije prošao dan, 
a da ona ne bi svome djetetu sklopila ruke na mo- 
litvu. I što je majka sijala u Marijino djetinje srce, 
to je kasnije donijelo stostruki rod... 

Naš narod kaže: »Kakva majka, takva kći.« Po- 
gledamo li Aninu kćerku Mariju, onda možemo bo- 
lje upoznati i bogatstvo Anine duše i srca. Ona je 
morala biti veoma tijesno povezana s Bogom i u 
Božjim očima sigurno je nađena kao dostojna da 
9 »Blagdanska jutarnja zvona« 129 


ika Majke Sina Božjega. Da to nije samo 
ie“ ša nE GEAnniH možemo zaključiti iz a 
nice da ju je Bog najprije stavio < nika ra- 
tivši joj radost materinstva u njezinim mla . 
dinama, a onda, kad je po ljudsku svaka nada bila 
izgubljena, on uslišava njezinu prošnju i 2 joj 
dijete u njezinim poodmaklim godinama. VA bo 
možemo zaključiti da se Ana žarko molila a Be 
te, ali predajući se potpuno u ruke Božje. : PE 
nije mogao ostati hladan na takvo predanje i takvu 

2. E . . 
e. je, dakle, najprije odgojila svoje s: i du- 
šu, svoj razum i volju, da onda bude sposo ian 
veliku zadaću, da . iona i izgradi srce i du- 
Š zum i volju svoga djeteta. Ma 
de: Svojim eni ao Ana uči sve tjelesne i duhov- 
ne majke, da će samo toliko: moći izvršiti svoj ve- 
liki poziv majke i odgojiteljice, koliko prije toga 
budu izgradile same sebe. Zašto je danas tolika m a- 
dež u krizi? U velikoj mjeri zato što im njihove 
majke nisu dale duhovno blago svoga srca, a nisu 
im dale stoga što ni same to blago ne poslednji. 
Preuzele su na sebe tešku dužnost materinstva bilo 
tjelesnog, bilo srala ku bilo jednog i drugog, a da 
e nisu na to pripravile. ' 

a: Svaka, za ikoja stupa u brak, mo- 
rala bi se temeljito duhovno pripraviti na poziv 
materinstva. Drugim riječima: mora u sebi izgra- 
diti potpunu kršćanku. — I svaka djevojka ili žena, 
koja se želi posvetiti njezi djece kao dra kra 
njegovateljica ili učiteljica, mora najprije ispuniti 
svoje srce i dušu Bogom, jer inače neće imati sno 
uspjeha u svome radu, barem ne trajnijeg uspjeha. 


Zahvalnost našim majkama 
inj jk: j Majke, bit će 
Dok se spominjemo majke najveće ike, bit 
dobro da sb GH od nas sjeti svoje vlastite majke 

i svega onoga što je od nje u životu primio. Osobito, 
ako nam je ona bila prvi putokaz prema duhovnim 
vrednotama, ako nam je pokazivala put prema 
vječnom cilju, prema Bogu, ako nam je sklapala 
ruke na molitvu, ako je u našim krizama za nas 
pred Bogom klečala i molila... 

Francuski propovjednik Bossuet lijepo je rekao: 
»Sve su veličine čovječanstva odnjihane na kolje- 
nima majke.« A sveti Augustin izjavljuje: »Sve, što 
jesam, dugujem svojoj majci.« 

Kako se možemo odužiti svojim majkama za sve 
primljene darove? N ajbolje ćemo to učiniti, da mo- 
limo za svoje majke, ako su još žive, da im Gospo- 
din dade snage za sve životne Poteškoće, križeve i 
kušnje, ali i da im zasladi njihove dane našom is- 
krenom požrtvovnom ljubavlju i našom vjernošću 
Pos poukama iz naših dječjih i mladenačkih 

ana. 

Ako je kome majka već umrla, ništa bolje ne 
može za nju učiniti, nego da za nju prikazuje mo- 
litve, svete mise i Pričesti, kako bi što prije mogla 
ugledati sveto Božje lice i uživati vječnu slavu. 


Pomozimo majkama 


Naše su majke mnogo učinile za nas. Ali u tome 
su im više ili manje pomagali i drugi. I što je koja 
majka dobivala više pomoći, to je i više mogla uči- 
niti za odgoj svoga djeteta. Koliko puta je netko 
drugi na nas pazio, dok je naša majka morala oba- 
Viti koji posao. I da je ona nedjeljom mogla u er- 
kvu na svetu misu, u tom su ioj pomagali drugi 
brinući se za nas kroz to vrijeme. I još tolike druge 
usluge iskazivali su joj, samo da bude što sposob- 
nija za naš odgoj. 

Danas je velik problem mladih majki tko će im 
pomoći u odgoju djece. Koliko puta ne mogu poći 
i mjesecima ma svetu misu i na svete sakramente 

samo zato, što im nema tko pripaziti na dijete. A 
majka, koja rijetko ide u crkvu i rijetko prima sa- 
kramente, nikad neće tako odgojiti dijete, kao ona, 
koja se jača na tom duhovnom izvoru milosti. Zbog 
istog problema mnoge se žene 'boje imati više djece. 
A to je samo ma štetu naroda i Crkve. Zar, dakle, 
ne bi susjeda susjedi mogla iskazati takvu uslugu, 
da joj pripazi na dijete u takvim slučajevima? A i 
djevojke bi u tome mogle mnogo učiniti, kad bi se 
ponudile kojoj mladoj majci, da joj pomognu u ku- 
ći, da joj učine koju uslugu izvan kuće, da se malo 
pozabave s djetetom, kako bi se majka mogla, mo- 
žda, malo odmoriti... 

Eto, tako ćemo pokazati da cijenimo materin- 
stvo, a time ćemo i te kako odati počast svojim vla- 
stitim majkama i bolje ćemo shvatiti što su one za 
nas učinile. 

Još jedna stvar. Nikada nemojmo s prezirom 
gledati na majku s više djece, kao ni na majku, ko- 
ja pod srcem nosi novi život! Pokažimo prema nji- 
ma što više poštovanja i uslužnosti. .. 

Pred majkom najveće Majke učinimo konkretne 
odluke za svoj budući život, ali i ispitajmo svoju 
savjest za prošlost: mlade majke, kako su se pri- 
pravile za svoj veliki poziv; duhovne majke, kako 
obavljaju svoju odgojiteljsku zadaću; svi mi ostali, 
kako cijenimo žrtve svoje majke i što činimo da 
pomognemo drugim majkama. A svetu Anu moli- 
mo da nam pomogne u toj obnovi! Obnovimo li se 
iskreno, od toga će brzo imati koristi naš narod i 
cijela sveta Crkva. A imat ćemo koristi i mi sami, 
jer ćemo izvršiti jednu svoju životnu zadaću, koju 
nam je Bog namijenio. 

Pročitaj: Pastoralna Konstitucija o Crkvi u svijetu, 


br. 48. 
Deklaracija o kršćanskom odgoju, br. 3. 

PUTOVI SVETOG IGNACIJA LOJOLE 
31. srpnja 


Zanesena otkrićima, Evropa XVI. stoljeća ostva- 
rila je osvjedočenje: 1. da svijet rimskog imperija 
nije ispunio cijeli svemir; 2. da joj učitelji srednje- 
vjekovnog kršćanstva nisu pružili svu istinu o čo- 
vjeku; 3. da je došlo vrijeme da se izađe iz geta; i 
4, da se otvore vrata intelektualnim, kulturnim, 
umjetničkim i prirodnim bogatstvima cijele zemlje. 
Ta Zemlja, od sada poznata kao okrugla, na kojoj 
otkrivaju nove kontinente i nova mora; ta Zemlja, 
tako stara i puna bogatstva i blaga još iz predkr- 
šćanskog doba, zanosi humaniste... 

Vođena od vođa, koji nisu uvijek bili dobri pa- 
stiri, Crkva se u to vrijeme nalazi u punoj krizi, 
Najprije muku muči kako da se odijeli od »civili- 
zacije« koja je na umoru, od one civilizacije koju 
je ona odnjihala, odgojila, oblikovala, i u koju se 
kao utjelovila. Zatim i nutarnji udarac: kršćanstvo 
je, naime, razdirano ne samo od vanjskih, nego i od 
nutarnjih kriza, što su ih izazvale razne »reforme« 
i »protureforme«. I izvana i iznutra sve je zašlo u 
krizu. To je, bez sumnje, bilo jedno od najtežih 
razdoblja Crkve. 

Da se obrani od tolikih sila razaranja, Crkva 
se, na žalost, najprije utekla sili. Veliki broj, da ne 
reknemo većina, uzdao se u »svjetovnu moć«, kao 
da će ona moći »spasiti Spasitelja«, tj. Crkvu. I 
zbog toga se kaos još pogoršao... 

Ipak, čuvajmo se da ne iskrivimo pojam Crkve 
pretjerujući i pojednostavljujući stvari i događaje, 
pokušavajući donijeti zaključak: »Crkva XVI. sto- 
ljeća bila je samo to.« I u tim okolnostima i kriza- 
ma ona je bila »tajanstveno tijelo Kristovo«, i On 

kao dobri pastir ne gubi s vida svoje ovce, bile one 
dobre ili zle. On tiho, neprimjetljivo radi u intim- 
nosti srca, pripravlja ljude za sutra. Nije pretjerano 
ako ustvrdimo da je od tih ljudi bio jedan i Igna- 
cije Lojola, i to jedan od najistaknutijih... 

Pogledajmo i vidjet ćemo ga kako prelazi iz kr- 
šćanstva srednjega vijeka u kršćanstvo novoga vi- 
jeka! Pogledajmo njegov put, što ga je morao pro- 
ći! I taj put nije bio slučajan: on je povijesno oči- 
tovanje jednog putopisa, nutarnjeg svakom čovje- 
ku, putopisa iz kraljevstva zemaljskog u kraljev- 
stvo koje nije od ovoga svijeta; to je putopis od 
partikularizma do »katolicizma.« 


Početak, polazak 


Na početku nalazimo Iniga de Loyola da je pre- 
više časnik, previše Bask, vitez sa zakašnjenjem 
jednog preživjelog vremena: on se oduševljava za 
nešto što ne samo da prolazi, nego što je već prošlo. 

No da reknemo svu istinu: on je čovjek izuzet- 
nog kova, silne muževne snage, hrabar do nerazbo- 
ritosti, a uz to bučan u lovu za užicima. Ipak taj 
heroj avanturističkih romana nije primitivan. On 
je pun intuicije i finoće, veoma je oštrouman, ali i 
nemilosrdan. Ambiciozan je, ali tako da zna izabra- 
ti svoje putove. Očituje snagu karaktera čak i u 
manama, kad gazi običaje, kada se ne zadovoljava 
ustaljenim navikama. Ima dušu otkrivača — ta živi 
u doba otkrića! — čovjeka koji trči za novotarija- 
ma, ali i čovjeka koji posjeduje energiju za akciju. 
Ukratko: jaka, bogata narav. On je ponosan zbog 
svoje krvi, zbog svoje kaste, ponosan na dostojan- 
stvo čovjeka. U svojim »Duhovnim vježbama« ka- 
snije, kad je prešao od naravi na nadnarav, u raz- 
matranju o »Kristovu kraljevstvu« neprestano će 
ponavljati kako možemo služiti Kristu jedino, ako 
se zbilja pokažemo ljudima... Ne možeš biti sve- 

tac, ako nisi čovjek... To znači: treba graditi od 
temelja, ane od vrha... 

Moramo priznati: Inigo nije simpatične naravi. 
On malo zastrašuje, pa nam se nameće pitanje: Da 
li ga je moguće slijediti? Jer previše naglašivati to 
»biti čovjek«, neće li nas dovesti do toga da posta- 
nemo »nečovječni«; previše ovozemaljski, a prema- 
lo usmjereni prema nadzemaljskom... 


Inigo se zaputio... 


Može li se Ignacija uopće voljeti? Može! Netko 
ga veoma voli, ljubi. I to, ne ma tkogod, nego sam 
Bog. Bog, koji odlučuje da osvoji tog čovjeka za 
sebe. On je probio tvrđavu Ignacijeva srca. Vidjet 
ćemo kako sva Ignacijeva oružja jedno za drugim 
ispadaju mu iz ruku. Upravo, kao nekoć i Petar, 
prepun sebe, htijući hodati po površini jezera, mo- 
rao je tonuti, da nauči u kome mu je snaga, tj. u 
Kristu. 

Bog, koji je uvijek govorio ljudima služeći se 
događajima iz povijesti, dao je Ignaciju priliku da 
se njih dvojica sastanu pod bedemima tvrđave 
Pampelone. Zahvaljujući točnom pogotku francus- 
kog topnika, taj nemirni Bask postao je nepokretan 
za dulje vrijeme, a za cijeli život invalid, hrom čo- 
vjek, koji je ipak počeo bolje hodati, nego dok je 
imao zdrave noge, no sada isključivo Božjim pu- 
tovima. 

U samoći dvorca Lojola, njegova neobuzdanost 
za akcijama okreće se u sne, u sanje. Malo pomalo 
otkriva da napokon ima dušu... To je kudikamo 
važnije otkriće nego Kolumbovo otkriće Amerike, 
koje je bilo iste godine kad se Ignacije rodio, 1491. 

Kad nije mogao doživljavati razne avanture u 
stvarnosti, nastojao ih je doživljavati u mašti. Da 
utuče vrijeme kao bolesnik, on se baca na čitanje. 
Biblioteka dvorca nije bila baš bogata. Dvorac je 

obilovao oružjem, ali ne knjigama. Tu se našlo tek 
nekoliko životopisa svetaca i život Isusov. Bolje i to 
nego ništa. Ignacije od dosade prevrće požutjele li- 
stove tih životopisa. Ali, i to je bilo dosta milosti 
Božjoj da ga uhvati. 

Ignacije pomalo otkrije kako njegovi sni i sa- 
njarenja imaju dvostruko lice. Svaki puta, kada bi 
sebe zamišljao kako izvodi junačka djela, kao što 
ih opisuju razni romani, osjeća da ga iza prvog za- 
nosa i oduševljenja obuzima neka melankolija. S 
druge strane, kada je sebe gledao kako stupa puto- 
vima Franje iz Asiza ili Dominika iz Španjolske, 
svaki puta je osjetio da ga zahvaća mirna radost, 
veseli mir. : 

Malo pomalo on počinje shvaćati da u njemu 
dva protivnika biju ogorčeniju bitku nego što je 
bila ona kod Pampelone. Čuje Božji glas, ali i glas 
Božjeg i svoga neprijatelja, koga će kasnije nazvati 
»neprijateljem ljudske naravi«. Kako po naravi ni- 
je znao oklijevati, i kako mu je bilo prirođeno uvi- 
jek i svagdje istaknuti se, sve svoje karte baca na 
Božju stranu. Kocka je pala. Ignacije odlučuje: »Za 
vazda ću biti Božji.« 

Kad je ispitivao razna stanja svoje duše, otkrio 
je tajnu, o kojoj kasnije govori u »pravilima za raz- 
likovanje duhova«. Ustanovio je da radost dolazi 
od Boga, tuga, jad i čemer od zlog duha. 

Kad se napokon predao Bogu, On ga vodi kuda 
hoće i kamo hoće. Vodi ga, kuda Inigo nikad nije 
nislutiodaćeići... 


Dugačak put 


Inigo poduzima zemaljski put, put koji ne po- 
stoji na zemljopisnoj karti, nego jedino u krivulji 
njegova nutarnjeg života. Zna svoju geografiju: 
Manreza, Palestina, Barcelona, Salamanka, Pariz, 
Rim. Doslovno, grad za gradom, komad po komad, 

Bog mu ruši bedeme. Treba da ide do gubitka, ili 
bolje, do dobitka, do davanja svog života. Već zdra- 
vlje njegova tijela samo je uspomena. Isto kao i pa- 
trijarha Jakob, koji se je borio s anđelom, pa ostao 
ranjen na boku, isto tako i Ignacije kao hrom izlazi 
iz Lojole. U Montserratu napušta s plemićkim bo- 
gatim odijelom i ugled i ponos svoje kaste. I to je 
bio samo početak. Isto tako i patnik Job, idući od 
jednog odreknuća do drugog, malo pomalo uputio 
se prema odlučnom susretu s Bogom. 

Evo ga u Manrezi, gdje odjeven kao najveći si- 
romah, prosjak, nasljeduje slavna pokornička, ju- 
načka djela, kako je to čitao u životu svetog Do- 
minika. Uzalud se trudi, ostaje još velik »gospo- 
din«. Još je Ignacije onaj koji se nije posve odre- 
kao zemlje. No Bog ne miješa junake ovog svijeta 
i svece. Ignacije, časnik, siguran za sebe i za svoje 
odluke, dobro oslonjen na svjetlo uravnoteženog 
duha, odjednom osjeća kako sve više koleba sva 
njegova sigurnost. Upoznaje svu tragiku skrupulo- 
znosti, čak i strah, koji ga je spopao zbog njegova 
duševnog stanja, te ga je uhvatila napast, koja ga 
je gonila na samoubojstvo. U to vrijeme poreme- 
ćeno je njegovo zdravlje. Pretjerane pokore pro- 
uzročile su mu bolest želuca, vjerojatno čir. Ta ga 
bolest nije ostavljala sve do smrti. U tim časovi- 
ma kušnje u Manrezi svaka ljudska pomoć bila je 
od njega daleko. Sam je. Ali ne sasvim. Usred tih 
bijeda imao je veliku objavu, viđenje o Presvetom 
Trojstvu i o načinu, kako sve stvari izlaze iz njega 
i kako se opet vraćaju k njemu. 

Nakon toga putuje Ignacije u Jeruzalem. Još i 
nakon viđenja on je vitez, plemić, koji čezne za 
avanturama, sada istina putem svetaca i križara. 
Trebalo je da pođe 1 na taj put, da tako dotuče i 
jednu od svojih zadnjih iluzija. Idući za Kristom u 
korak, stopu po stopu, počinje shvaćati da jedini 

Bog izvodi po nama i u nama junačka djela. Bog 
hoće samo to, da vršimo njegovu volju. Da li je Bo- 
žja volja u prošlosti? Inigo se mora odreći da živi 
u Palestini, u sjećanju .na Krista. On će naći Krista 
živa i prisutna u prisutnoj izranjenoj Crkvi. Na pu- 
tu natrag shvaća da Bog od njega traži da izađe iz 
svoje samoće i da se počne brinuti za druge. Jedan 
put završava, drugi započinje. Prvi je bio potreban, 
jer je bio priprava za drugi. 

To je Barcelona i Salamanka. Da uzmogne dati 
djelotvorno svjedočanstvo, spoznaje da se mora da- 
ti na studij. Ali kako? U poodmakloj dobi mora po- 
stati dijete. On sjeda u školske klupe, koje su za 
njega, odrasla čovjeka, premalene; sjeda da s dje- 
com uči gramatiku. Postaje dijete! Inigo, počevši 
od ništice, od sada je na pravom putu. No, sada 
mora požuriti hod. Najprije mora napustiti pretje- 
rane pokore, jer se studij ne može spojiti s iserplje- 
nim tijelom. Inkvizicija ga je oslobodila njegova 
prosjačkog odijela, koje je pobuđivalo čuđenje, kad 
mu je zabranila da se tako odijeva. U tom razdoblju 
iznad svega upoznao je što je to »noć duha«. Morao 
se odreći i svoga poimanja o Bogu, jer mu je slu- 
šanje učiteljevih predavanja ometalo duhovnu rev- 
nost. Od sada je morao Boga susretati u samom 
svom studiju. To je novi pogled na Boga, Ignaciju 
posve drugačiji nego što ga je on do tada poznavao. 
Taj novi pogled na Boga odveo ga je daleko od 
poimanja junaštva, koje se želi isticati, pokaziva- 
bis 

U Parizu Ignacije se strogo drži reda. On se tu 
vlada kao redoviti student na glasovitom sveučili- 
štu Sorboni. Tu je prema sebi milosrdniji, više je 
okrenut prema Bogu, više apostolski, ali bez eks- 
centričnosti. I to je čas gdje pristaje da iščezne, 
gdje regrutira svoje prve ozbiljne drugove, one s 
138 


kojima će vezati svoj život. S njim ih je bilo samo 
deset! 

Kao vrhovni vođa Družbe očituje svu svoju 
moć. Tu ga vidimo, rekli bismo: u svom elementu 
— potpuno predana apostolskim djelima koja treba 
izvesti pošto-poto, bez pridržaja predan Bogu, uži- 
vljen u događaje i u ljude, kao rijetko tko. Poslu- 
šan je do skrajnosti, tako da u njemu nema ništa 
od Iniga koji bi kušao Bogu označivati putove, po 
kojima neka ga vodi. Njegov život toga razdoblja 
mogao bi se sažeti u ovu izreku: »aktivan u kon- 
templaciji i kontemplativan u akciji.« 


Konac 


Što ostaje Ignaciju sada, kad je lišen svih svojih 
iluzija, svake patvorine, svega što je nebitno? 

Kroz njegov život provlači se jedna crvena nit 
već tamo od dvorca Lojole. To je »razlikovanje du- 
hova«. To razlikovanje duhova možemo nazvati 
procesom nutarnjih raspoloženja ili kritikom osje- 
ćaja. To nije, uostalom, drugo nego određen način 
kako rasvijetliti izbor. Ignacije, u stvari, odriče se 
svakog svog osobnog, vlastitog izbora, da može pri- 
grliti kao svoj onaj Božji izbor. Radi se, naime, o 
tome da možemo susresti Boga u svome konkret- 
nom životu na način da otkrijemo Božju volju kao 
najveće otkriće. Sigurno, takav postupak ne potje- 
če tek od Ignacija, nego je novost u tome što je on 
to uveo u duhovnost. On ide za tim da otkrije vo- 
lju Božju, i tome žrtvuje, ili barem podređuje sve 
druge načine, kako da uspostavi dodir, odnos s Bo- 
gom. Na taj način Ignacije oslobađa od ustaljenih 
norma duhovnog života ljude pune aktivnosti, lju- 
de Božje usred svijeta. Zađimo malo u pojedinosti! 

Do tada je vrijedilo načelo: želiš li naći Boga, 
raskrsti se sa svijetom! — Koji su bili željni pravog 
duhovnog života, povlačili su se u samostane »klo- 

štre«, ili barem praktički u »kombinirani način ži- 
vota«, tj. od vremena na vrijeme vraćati se u sa- 
moću iz svjetske buke. Ignacije, naprotiv, baca svo- 
je drugove na sve četiri strane svijeta kao da ih 
ima na tisuće, a na početku ih je bilo svega deset, 
a kad je umro bilo ih je tisuću. Nema više »klo- 
štara«. Jest, tu su zajednice, ali koje se poput ra- 
keta rasprsnu na sve strane. Ignacije želi da nje- 
govi duhovni sinovi žive pomiješani sa svijetom, a 
ne izolirani od svijeta svoga vremena. Ni odijelo 
neka ih ne čini izoliranima. Stoga se odijevaju kao 
vanjski svećenici određenog kraja i vremena. Jedi- 
na veza, koja će ih vezati sa zajednicom, jest po- 
slušnost. 

Do tada su mislili: želiš li naći Boga, moraš se 
uteći dugim molitvama u koru, dugim satima kon- 
templacije. Ignacije uči kako Boga moramo znati 
naći u svim stvarima, a ne samo u koru i kontem- 
placiji. I u poslovima, i u naporima, i u radostima 
koje izviru iz svagdanjeg apostolata treba znati su- 
sresti Boga. I to će biti građa, materijal za molit- 
vu... Sigurno, Ignacijev sat razmatranja traje 61 
minutu, vrijeme za molitvu mora biti pridržano i 
u prvom planu, i to za neophodno nužnu molitvu, 
ali ne radi molitve i kontemplacije kao takve, nego 
da omogući čovjeku kako bi bio kontemplativan u 
akciji. 

Do tada se Božji čovjek, pogotovo redovnik, mo- 
rao razlikovati i običajima, i stilom, i načinom mo- 
nastičkog života. Stil života Ignacijevih učenika bit 
će točno po mjeri kako traže potrebe apostolata. 
Vidjet ćemo oca Ricci-a kako se u Kini oblači kao 
mandarin, brat Goas putuje kao trgovac s karava- 
nama kroz pustinje. I bez kloštra, i bez zajednice, 
i bez mise. Međutim, uvijek ostaju redovnici, jer 
su razapeti volji Božjoj. 

U ovo vrijeme iza Koncila, ne bi nam bilo na 
odmet razmišljati o Ignaciju. Kao i u XVI. stolje- 
ću, i danas je na pomolu novi svijet. Ne budimo 
dekoncentrirani ni zaplašeni! Ignacije bez isprsiva- 
nja protiv ikoga pristupio je odvažno, ali samo s 
duhovnim oružjem, jer je iz dana u dan gubio sva 
druga oružja. Pokraj inkvizicije, protiv koje nije 
mogao ništa, i koje je često puta bio žrtva, on po- 
bjeđuje postepeno i ustrajno samo zato, što se znao 
potpuno podložiti volji Božjoj. I da li je onda ču- 
dno da ga je ta ista volja Božja dovela da misli i 
radi, ne protiv svijeta, ne mimo svijeta, ne ni po- 
kraj svijeta, nego u svijetu. Tako je on već u XVI. 
stoljeću pronašao poziv Crkve: da bude srce svije- 
ta, točno ono, do čega dolazi u XX. stoljeću II. Va- 
tikanski koncil. A kao što je Ignacije bio dalekovi- 
dan, tako je svatko, tko se posve preda Bogu, jer 
je Bog dalekovidan... 

ŽENA OGRNUTA SUNCEM 
15. kolovoza: Velika Gospa 


3 U jeku kulta tijela blagdanom Gospina uznese- 
nja u nebo Crkva nam želi pokazati kult tijela u 
ispravnom smislu. Usred ljeta, kad su praznici u 

' jeku, gdje se toliko ulaže brige i novca u njegu ti- 
jela, Gospin blagdan Uznesenja želi nam pokazati 
pravu vrijednost tijela. Taj blagdan jasno nam po- 
kazuje što čeka i našu dušu i tijelo poslije ovog 
zemaljskog života. 

Da si lakše predočimo što znači Gospino uzne- 
senje u nebo, dobro će nam poslužiti Gospina uka- 
zanja u Fatimi 1917. godine. 


Sjajnija od sunca 


A Nešto neobično doživjela su djeca Franjo, Lu- 
cija i Hijacinta dok su čuvali ovce u Irijskoj kot- 
lini nedaleko Fatime. Opazili su oko podne 183. svib- 
nja bljesak iz vedra neba. Nakon toga učestali su 
bljeskovi, koji su sve više pokazivali put prema 
jednom drvetu usred Irijske kotline. Napokon su 
djeca nad tim drvetom opazila izvanredno lijepu 
Bospođu. Obučena je bila u bijelo odijelo, a lice joj 
je bilo sjajnije od sunca. Djeca su morala oboriti 
ili trti oči. To svjetlo širilo se i oko prikaze. Stoga 
su djeca prikazu i nazvala »Gospođa svjetla«. 

.Iz ovog viđenja naslućujemo što znači prosla- 
vljeno tijelo. Ono blista u sjaju kao samo svjetlo. 
Bog je svjetlo, i on daje da i njegovi odabranici 
budu dionici njegove slave i njegova svjetla. Krist 
je »Bog od Boga, Svjetlo od Svjetla«... Proslav- 
ljena tjelesa zadrže to svjetlo Kristovo... 

Krist je samo jednom za vrijeme svoga zemalj- 
skog života na Taboru u času preobraženja otkrio 

učenicima sjaj svoga tijela: Njegovo je lice bilo 
kao sunce, a odijelo kao snijeg. 

No on će to preobraženje, to proslavljeno tijelo 
pribaviti svima, koji ga ljube. »I pravednici će sja- 
ti kao sunce u Kraljevstvu svoga Oca« (Mt 13, 43). 
Njegova je Majka prva primila takvo proslavljeno 
tijelo. On ga je primio konačno kod svoga Uzašašća 
u nebo, a Ona kod svoga Uznesenja u nebo. A mi 
ćemo ga primiti na Sudnji dan, u času uskrsnuća 
tijela. 


Lijepa kao jutarnja zora 


O proslavljenom tijelu možemo još više reći. To 
je izvanredna ljepota, kakvu ne možemo naći ovdje 
na svijetu. U Pjesmi nad pjesmama opisuje se lje- 
pota »zaručnice« riječima: »Tko je ova koja dolazi 
kao što zora sviće, lijepa kao mjesec, sjajna kao 
sunce...2« A u Drugoj knjizi o Samuelu čitamo 
ovaj opis pravednika: »Tko vlada u strahu Božjem, 
taj je kao jutarnja svjetlost kad ograne sunce, ju- 
tro bez oblaka, na kojem se svjetluca zemaljska 
trava poslije kiše« (2 Sam 23, 3—4). 

Jutarnja, dakle, zora koliko toliko može nam 
poslužiti kao usporedba za onu nevidljivu ljepotu, 
koja čeka proslavljeno tijelo poslije uskrsnuća. 

Kad je riječ o ljepoti, onda treba reći da je te- 
ško naći čovjeka koji ne bi želio biti lijep. Pogle- 
dajmo malo oko sebe! Osobito blagdanima. Kako 
se ljudi znadu lijepo obući. Ima ih, koji više troše 
za odijela nego za jelo. 

No pogledajmo najljepšu na svijetu! S prosla- 
vljenom Gospom ne može se usporediti ni jedna 
druga ljepota. Na Sudnji dan svi mi očekujemo 
pravu i trajnu ljepotu. Sve što bi moglo ljepotu 
umanjiti ili oduzeti, tad će biti odstranjeno. Nestat 
će bolesti, starosti, patnje, povreda, umora, naka- 

znosti. Proslavljeno tijelo neće poznati ništa od to- 
ga. 

Predočimo sebi čovjeka, koji je cijeli život bio 
bogalj, čovjeka bez ruke ili noge, kako će se on ra- 
dovati na Sudnji dan, kad bude proslavljen u zdra- 
vom tijelu! Slijepi će tada gledati, gluhi će čuti... 
Stari i bolesni bit će ponovo mladi i zdravi. I to 
bez straha da će ikada izgubiti bilo mladost, bilo 
zdravlje, bilo ljepotu. Vječna mladost, vječno zdra- 
vlje, vječna bezbolnost. Jednom riječju: ljepota će 
nam biti svima darovana zajedno s uskrsnućem pro- 
slavljenog tijela. 

Gospa nije morala čekati Sudnji dan, da bude 
tijelom i dušom proslavljena. Ona je to primila pri- 
je svih nas, na dan svoga slavnog Uznesenja u nebo. 


Brže od mašte 


Još jednom pogledajmo Fatimsku Gospu! Nakon 
što se objavila djeci i s njima razgovarala, nestala 
je ispred njihovih očiju, vratila se u nebo. Djeca 
pričaju da je odletjela. Nije maknula ni rukama ni 
nogama, nego je sve više i više letjela u visine, dok 
nije iščezla u suncu. 

Danas se natječu i oni na Istoku i oni na Zapa- 
du —ito s kakvim troškovima! — da »osvoje« sve- 
mir. Međutim uspijevaju da se tek malo zavrte po 
svemiru. A da to mognu ostvariti, potrebne su im 
jake rakete, za koje nitko pravo ne zna koliko su 
stajale novaca i života. Da li su Mariji kod uzne- 
senja trebale ikakve rakete? Ni govora! Krist je 
svoju Majku božanskom svojom snagom uzeo u ne- 
bo. 

Sada bolje shvaćamo pokretljivost proslavljenih 
tjelesa. Što to znači? Mi smo ovdje na toj našoj 
zemlji i te kako pokretljivi u raznim svojim aktiv- 
nostima. No, proslavljena tjelesa kudikamo su po- 
kretljivija. Imaju brzinu i pokretnost nebeskih du- 

hova. Ona su brza kao naša misao. Više ih ne spu- 
tava privlačna sila teže. Ne smeta im ni bilo kakva 
težina. Jest, već je u tehnici uspjelo svladati silu 
teže. Ali sve je to veoma slaba slika pokretljivosti 
i brzine i lakoće u kretanju proslavljenih tjelesa. 

Ono, što je Gospa dočekala na dan svoga uzne- 
senja na nebo, to ćemo i mi primiti na Sudnji dan. 
I naša će tjelesa primiti sve te odlike. Stoga, sla- 
veći blagdan Gospina uznesenja u nebo, mi se sje- 
ćamo i svoje buduće slave za koju se ovdje na ze- 
mlji borimo, žrivujemo, radimo i molimo. 


Opravdanost dogme Gospina uznesenja 


Kada je Pijo XII. proglasio dogmu »Uznesenja 
Marijina u nebo«, neki su se nelijepo izražavali: 
»Čemu to sada? To je potpuno suvišno! Pa na kon- 
cu: odakle to znamo, jer u Svetom pismu ništa ne 
piše?!« ' 

Ti nepozvani kritičari zaboravljaju da je cijelo 
kršćanstvo oduvijek tu istinu vjerovalo. No, zar 
Duh Sveti ne živi i ne djeluje u Crkvi? Taj Duh 
živi i ima vremena. On polako, postepeno odvija 
Objavu pred očima vjernika. 

Nemojmo se ništa čuditi što Crkva uči tu istinu 
o Marijinoj proslavi! Tko pozna Marijin život i zna 
Njezino veliko značenje za čovječanstvo, taj može 
nešto reći i o plodu i savršenstvu toga života. 

Dobro nam je poznato da je čovjek tek onda čo- 


= vjek, kad posjeduje dušu i tijelo. Iz toga izvire dru- 


ga činjenica: da je čovjek potpun, dovršen, da je 
postigao svoj konačni cilj, kada duševno i tjelesno 
uskrsne. Zbog toga je Crkva od početka uvijek go- 
vorila o uskrsnuću tijela, kad god bi bilo govora o 
blaženstvu cijelog čovjeka. 

Krist je uskrsnuo u svome tijelu i time zajam- 
čio mogućnost uskrsnuća i svakom drugom ljud- 
skom tijelu. 

O Gospi znamo da je Ona savršeno i potpuno 
otkupljena, da je već od prvog časa svog opstanka 
bila puma milosti. Stoga možemo lako razumjeti 
vjersku istinu, što je Crkva od nas traži vjerovati, 
da je ta jedinstvena Žena zbog svojih povlastica i 
poziva na poseban način proslavljena prije svih 
drugih stvorenja: da je tijelom i dušom uznesena 
na nebo. 


Što to znači za nas? 

Što vrijedi za Mariju, vrijedi i za nas. U Njezi- 
noj slavi slavimo zajedno i veličinu svakog čovjeka, 
kako ju je zamislio dobri i milosrdni Bog za sve 
nas. A to nam ujedno pokazuje da ljudsko tijelo 
nije nešto prokleto, nego nešto što valja spasavati 
pod svaku cijenu. 

Uznesenje Marijino u nebo jasno nam govori da 
i nas čeka nebo, gdje će Bog »otrti svaku suzu s 
naših očiju, i gdje više neće biti žalosti, jauka ni 
boli. Tada onaj, koji sjedi na prijestolju, govori: 
»Gle, sve činim novo!« — Stoga, gore srca! Dignimo 
ih prema nebu, gdje nas već čeka Srce naše Maj- 
ke... 


Pročitaj: Dogmatska Konstitucija o Crkvi, br. 59. 
i 62. 

»BLAŽENOM ĆE ME ZVATI SVI 
NARASTAJI!« 


8. rujna: Mala Gospa 


Nad kolijevkom svakog djeteta može se posta- 
viti pitanje što su ga postavljali rođaci i susjedi nad 
kolijevkom svetog Ivana Krstitelja: »Što će biti ovo 
dijete?« Postavimo li to isto pitanje i nad kolijev- 
kom ovog djeteta, čiji rođendan danas slavimo, on- 
da ćemo od njega samog dobiti odgovor. Kad je po- 
odrasla i silom Duha Svetoga postala majkom Sina 
Božjega, kod svoga susreta s rođakinjom Elizabe- 
tom rekla je Ona o sebi ove proročanske riječi: 
»Blaženom će me zvati svi naraštaji.« Drugim ri- 
ječima, to danas nejako dijete, ta Mala Gospa po- 
stat će jednom Velika Gospa. Da su se te njezine 
riječi obistinile, o tome nam govori cijela povijest 
Kristove Crkve do naših dana. 


Štovanje Gospe kroz povijest 


Kao što je Mala Marija rasla i sve više posta- 
jala Velika Gospa, tako je raslo i njezino štovanje. 
Rodilo se već u apostolsko vrijeme, već za njezina 
života. Zar ne čitamo u Djelima Apostolskim, u toj 
prvoj povijesti Crkve, da su se apostoli iza Isusova 
uzačašća na nebo okupili oko Marije u dvorani pos- 
ljednje večere i s njom zajedno ostali u molitvi de- 
vet dana čekajući silazak Duha Svetoga? To što- 
vanje Gospe raslo je kroz sva stoljeća, kao što je 
rasla i Mala Marija iza svoga rođenja. Čak i danas 
ono sve više raste. Neka nitko ne misli da će što- 
vanje Gospe jenjavati zbog ovog ili onog razloga 
koji se mogu pojaviti. 

Prvotno Gospino štovanje dokazuju mnogobroj- 
ne stare slike i kipovi, proštenička mjesta, legende 

i pjesme, kojima je tadanji svijet htio izreći što 
osjeća prema Kristovoj i svojoj Majci. Već u četvr- 
tom stoljeću određuju se njezini blagdani. Na crk- 
venom saboru u Efezu najsvečanije se brani nje- 
zino božansko materinstvo i maslov koji nikad nije 
izgubila »Bogorodica«. 

Srednji vijek ne zaostaje za starim vijekom. 
Kao Gospini štovatelji nižu se razne redovničke 
družbe, koje svim silama promiču njezino štova- 
nje među pukom. Tu se posebno ističu redovnici 
cisterciti, premonstratenzi, dominikanci i franjev- 
ci. 

U to vrijeme najglasovitiji umjetnici upotrije- 
bili su svoje talente da što ljepše ocrtaju Marijin 
lik. Teško da će se ikad više stvarati slike poput 
onih fra Angelica ili Rafaela, iz kojih izbija sva 
milina Gospina. Hoće li se ikada više graditi onakve 
crkve kakve su sagrađene u to vrijeme u Gospinu 
čast? Ljubav prema Gospi bila je tolika, da više 
nisu znali kako bi je zvali. Nazivali su je: »Ti si 
cedar s Libana, Ti si cipresa sa Siona, Ti si zlatna 
kuća, toranj bjelokosni, ruža tajanstvena...« To 
su pravi Gospini trubaduri. 

U novom vijeku zaredala su mnogobrojna Go- 
spina svetišta, prošteništa. Možemo ih naći u sva- 
kom kutiću zemlje. U njih hodočaste nebrojena 
mnoštva, da tu pozdrave svoju nebesku Majku i 
da joj iznesu svoje potrebe, jer čvrsto vjeruju u 
njezinu moć pred Božjim prijestoljem. 

Tijekom stoljeća bilo je raznih načina Gospina 
štovanja, ali uvijek je sve vodila ista ljubav prema 
nebeskoj Majci. Neka, dakle, nikada nas ne smete 
način pobožnosti ljudi, koji su možda drukčiji od 
nas. Jedan živi južnjak drukčije će slaviti i štovati 
Gospu nego jedan hladni svjevernjak. Drukčije će 
to činiti dijete, a drukčije odrastao čovjek; drukčije 
naobražen nego priprost... Ali jedno je sigurno: 

svaki slavi Mariju, svaki joj želi iskazati ljubav, 
svaki je zove Majkom. 
Tko jednom shvati da je ona najdivnija ruža 


MMA: 


duhovnog života, najčišći cvijet duhovnoga prolje- 


neće smatrati pretjeranim, ako joj domahujemo sa 
svim cvijećem naših zemaljskih proljeća, ako nje- 
zinu sliku kitimo mnogobrojnim ljiljanima, ružama 
i drugim cvijećem tako raskošno kako samo mo- 
žemo. Nitko tko bude imao pred očima da je Gospa 
sama Božje djelo tako lijepo i milozvučno kao pje- 
sma o božanskoj ljubavi, neće smatrati neukusnim, 
ako njoj pjevamo srdačne pjesme koje samo zna- 
mo. 


Štujmo i mi svoju nebesku Majku! 


Nepreglednom nizu Gospinih štovatelja pridru- 
žimo se i mi! Nemojmo stajati po strani! Što zna- 
mo to ćemo joj pjevati, što osjećamo to ćemo joj 
govoriti, a ona će na nas svrnuti svoje milosrdne 
oči. I to će nam biti dosta, da ne sustanemo na 
putu ik njoj. 

Velika povorka Marijinih štovatelja, što već sto- 
ljećima traje, sliči povorci hodočasnika oko čudo- 
tvorne kapelice Gospe od Kavelearea u smrknu- 
tim jesenskim večerima. Tu se nalaze neugledni, 
siromašni, raščupani, prignuti ljudi. Mnogima je 
u vrtlogu života ugasla svijeća. Njihova pjesma 
zvuči u noć poderano i zaplašeno, tjerana naokolo 
vjetrom i kišom. Ali ipak tako je neizmjerno lije- 
po, dirljivo i potresno kad oni nemoćni ali ipak 
postojano jakim glasom pjevaju: »Mariju ljubiti, 
to uvijek želim.« Neka ta pjesma nikada ne ugasne 
ni na našim usnama ni u našem srcu! 

Blagdan Gospina rođenja pun je nade za nas. 
Nije li on označio zoru otkupljenja, jer je došla na 
svijet Ona, koja će nam darovati Otkupitelja? Me- 

siji treba majka. Eto te Majke! Pogledajmo je u 
kolijevci! Još nekoliko godina i kuenut će čas Na- 
vještenja, a devet mjeseci nakog toga eto i Kristova 
rođenja! Od toga vremena otkupljenje je osigura- 
no, jer zahvaljujući Mariji dobili smo Spasitelja. 
No, nikada se to ne bi ostvarilo, da nam prije toga 
nije darovana Mala Marija. Ona je u kolijevci is- 
tina Mala Marija, ali već tada mogli bismo je na- 
zvati Velikom Gospom poradi njezine zadaće koja 
ju je čekala. 

Blagdan Gospina rođenja za nas je blagdan Vje- 
re, jer nam doziva u pamet velike tajne kršćan- 
stva. To je i blagdan Nade, jer nam označuje bitne 
motive našeg pouzdanja. Ali je ujedno i blagdan 
Ljubavi, jer ta Mala Marija, što je u duhu proma- 
tramo u kolijevci uz Joakima i Anu, ima u sebi 
ne samo ljupkost sve druge djece, nego ona je sva 
lijepa u svrhunaravnom smislu, sveta u najpotpu- 
nijem smislu riječi, ona je buduća Majka ne samo 
utjelovljenoga Boga, nego po njemu i majka cije- 
loga ljudskoga roda, nova Eva, koja će popraviti 
nesreću prve Eve... 

Crkva slavi samo tri rođendana: Isusov, Mari- 
jin i Ivana Krstitelja. Isusov slavimo, jer je me- 
đu nas došao sam Bog u ljudskome liku, da nas 
tako spasi od vječne propasti i vrati nam izgublje- 
nu vječnu sreću. Ivanov rođendan slavimo, jer je 
on bio oslobođen od grijeha u krilu svoje majke 
Elizabete, kad ju je pohodila Marija noseći pod 
srcem Isusa. Marijin rođendan slavimo zato, jer je 
bila posvećena već od prvog časa svoga začeća i 
rodila se sva čista i sveta kao nijedno ljudsko dije- 
te prije ni poslije nje. Kod ostalih svetaca Crkva 
naziva »rođenjem« njihov ulazak u vječnu slavu 
i prigiblje koljena samo na grobu onih koji su na- 
kon ovog zemaljskog života tamo sretno stigli. Pred 

Malom Marijom možemo pokleknuti bez ustezanja 
već pred njezinom kolijevkom. 

Pokleknimo, dakle, pred tom kolijevkom i po- 
zdravimo svoju najveću dobročiniteljicu, pozdravi- 
mo svoju duhovnu Majku, posrednicu svih milosti, 
onu, za koju će nebeski Anđeo posvjedočiti da je 
»milosti puna« i da je »Gospodin s njom«! 

Pozdravimo je riječima himma iz malog časo- 
slova u čast njezina bezgrješnog začeća: 


Zdravo, rajska Kraljice, — Gospo zemnih stra- 
na! — Zdravo, zvijezdo danice, — Djevo odabrana! 

Zdravo, puna milosti, — Puna svjetla divna: — 
Hiti svijetu u pomoć, — Gospo milostivna! 

Oduvijek odabra te — Bog za Majku Sinu, — 
Po kom stvori ovaj svijet — I neba visinu. 

Višnji na te Zaručnik — Sasu milje svako, — 
Tužni prijestup Adamov — Nije te se tako. 

Sretno putem vodi nas, — A u smrtnoj grozi, 
— Mila Majko Marijo, — Grješne nas pomozi! 


Pročitaj: Dogmatska Konstitucija o Crkvi, br. 55. 

TAJNA KRIŽA 


14. rujna: Uzvišenje sv. Križa 


Kristova nauka o križu 


Krist nikad nije taktizirao s križem. Nikada ni- 
je ni pokušao bilo da prikrije bilo da zamagli pravi 
smisao svog učenja o križu, patnji i pokori kao o 
bitnom elementu kršćanskog i apostolskog života 
i kao o jedinom i nužnom putu sjedinjenja s njim 
i dioništva u njegovoj slavi. Bio je — danas bismo 
rekli — upravo grubo iskren kad god bi o tome 
govorio. Nimalo On ne uljepšava zakon križa. Voli 
jak izraz. Rabi drastične slike. Ide u detalje. Ne 
želi se igrati skrivača. Izlazi s otvorenim kartama. 

On je dobro poznavao ljudsku narav. Znao je 
gdje će kod ljudi naići na najogorčeniji otpor. U 
toj točki on je znao da nam je svima potrebna oz- 
biljna i tvrda lekcija. Trebala je i apostolima. I oni 
su bili ljudi, koji su bili više skloni da uživaju ne- 
go da trpe. Oni su iz Isusovih usta radije primali 
sve drugo, negoli. tu krutu i krvavu riječ: riječ o 
samozataji i križu. 


Pasivan otpor apostola 


Kad god je Isus govorio o križu, apostoli su na- 
stojali da se izvuku sa što manje gubitaka, što bi 
ih morao žrtvovati naravni, tjelesni čovjek. Na sva- 
ki su način nastojali što prije svratiti razgovor na 
druge stvari. Prave se kao da ni ne znaju o čemu 
se zapravo radi. Evanđelje kaže da nisu shvatili, 
da nisu razumjeli. Uplašeno se i tjeskobno povla- 
če. Silom hoće da ostanu u svojim slatkim iluzija- 
ma. Primjenjuju metodu pasivnog otpora. Ne traže 
objašnjenje, ne ulaze u raspravu. Od te teme bje- 
že glavom bez obzira. Čim osjete da bi križ ponovo 

mogao doći na red, traže 'izlaz za uzmicanje. Nasto- 
je ne čuti tih riječi, koje im toliko paraju srce i 
razdiru živce. Ili se s nekom mladenačkom naiv- 
mošću naprosto prebacuju preko tog neugodnog 
predmeta u svoje ambiciozne snove, kao ono što 
su to jednom učinili sinovi Zebedejevi, o kojima 
piše i Matej i Marko u svom Evanđelju. 

S njihove strane Kristov govor o križu svaki je 
put ostao bez komentara. Uvijek govori samo Isus, 
dok apostoli šute. To jasno vidimo kod evanđelista 
Luke, gdje Krist otvoreno govori o vatrenom kršte- 
nju kojim će biti kršten (Lk 12, 49—50), a gdje malo 
nakon toga drži svoj programatski govor o pokori 
(Lk 13, 1—5). I u klasičnom odlomku, što su ga za- 
bilježili i Matej 4 Marko i Luka (M4 10, 38 i 16, 24; 
Mk 8, 34 i 10, 32; Lik 9, 22; 14, 26 i 18, 31), kad im 
Isus govori o putu križa kao o glavnom preduvjetu 
da ga netko mogne nasljedovati ako se želi spa- 
siti. I kad je Isus otvoreno navijestio svoju muku 
svečano i odlučno, reagiranje je apostola ili grobna 
šutnja ili žalost. Matej piše: »I bilo im je veoma 
žao« (Mt 17, 21). Marko kaže: »A oni toga nisu ra- 
zumjeli i bojali su se da ga upitaju« (Mk 9, 30). 
I opet piše: »A oni su se čudili i idući za njim bo- 
jali su se« (Mk 10, 32). I Luka je slično zapisao: »A 
oni nisu razumjeli ove riječi i bila im je sakrivena, 
tako da je nisu shvatili. I bojali su se da ga zapitaju 
za ovu riječ« (Lk 9, 45 i 18, 34). 


Petrov otvoreni otpor 


Samo jedanput je jedan od apostola, najnemir- 
niji i najsangviničniji Petar, smogao snage da, ma- 
kar i u potaji, reagira otvoreno na Isusovu riječ o 
križu. No, njegova reakcija je bila izrazito nega- 
tivna. On se je križu opro i pokušao ga posve uklo- 
niti. »Daleko to od tebe, Gospodine!« Ali Isus ga je 
isto tako odlučno odbio. Ukorio ga je strože nego 


153 


što je to igdje drugdje u Evanđelju zabilježeno. Od- 
lučno mu je rekao: »Odlazi od mene, sotono! Ti si 
mi na sablazan, jer ne misliš na ono što je Božje, 
nego na ono što je ljudsko!« (Mt 16, 23). 

Petar se kasnije na putu u Getsemani sjetio 
ove lekcije. Pokušao je da se opredijeli za križ. 
»Gospodine, spreman sam s tobom poći i u tam- 
nicu i u smrt!« (Lk 22, 33). A za njim su se poveli 
i drugi apostoli, makar i manje odlučno od njega 
(Mt 26, 35). Samo kratko je trajalo to njihovo odu- 
ševljenje za križ. Čim je došlo do gužve u Getse- 
manskom vrtu, svi su opet pobjegli od križa. Raz- 
bježali su se i posakrivali od straha pred žrtvom. 
Liudsko je u njima bilo jače od božanskog. 

I mi radimo slično 

I s nama se nešto slično događa kao i s aposto- 
lima. Doslovce ih kopiramo u reakcijama pred taj- 
nom križa. Zaludu što je križ vječno pred na- 
ma na svakom oltaru, na svakoj crkvi, u na- 
šim kućama, možda ga kao ukras nosimo i oko 
vrata, Križ toliko puta spominjemo u liturgiji i u 
svojim molitvama, nosimo ga u ruci, ljubimo ga 
ustima, prigibamo pred njim koljena kad obavlja- 
mo pobožnost križnog puta, i kad u ruke uzmemo 
Evanđelje, na njegovim stranicama neprestano su- 
srećemo križ. No, koliko nam taj križ prodire do 
srca? On kao da nam još uvijek ostaje nešto stra- 
no, daleko, sablasno i puno sablazni. Na sve smo 
prije spremni, nego da u svom konkretnom životu 
zagrlimo iskreno taj znak našega spasenja. Radije 
ćemo raditi, bdjeti, umarati se do iznemoglosti. 
Svećenici će radije propovijedati, ispovijedati, pi- 
sati, katehizirati i sve druge poslove obavljati, ne- 
go primiti križ. Redovnici će biti spremni na sve 
Pothvate, ali prigrliti križ, trpjeti, biti raspet — 
samo to ne! Zdvojno se otimamo od svake pokore, 

od svake bolesti, od svake nesreće, od svakog po- 
miženja, od svake klevete, od svake oskudice, od 
svake osamljenosti, od svakog progona. Čim se 
Božji nož samo malo primakne našem srcu ili na- 
šem mesu, odmah gubimo srčanost, odmah nam 
klonu krila, odmah se uznemirimo, smrknemo, po- 
kunjimo, mrmljamo, bježimo, izmičemo i tužimo 
se. Gospodine, samo to ne! Na sve sam drugo spre- 
man, samo uzmi od mene taj križ, tu kušnju, tu 
patnju!... 

Da, svi smo mi veoma slični apostolima u borbi 
protiv križa. 


Bez križa nema kršćanina 

A ipak, križ je granica koju mora prekoračiti 
svaki od nas, ako hoće da bude kršćanin, a još više 
ako želi biti apostol. Krist nije odustao od svojih 
križnih zahtjeva ni pred Petrom, neće ni pred ma- 
ma. Želimo li zasvjedočiti njemu ljubav, reći će 
On i nama slično kao i Petru nakon svoga uskrsnu- 
ća, kad mu se objavio na Tiberijadskom jezeru: 
»Šimune Ivanov, ljubiš li me?« Odgovori mu: »Da, 
Gospodine, ti sve znaš, ti znaš da te ljubim.« Kaže 
mu Isus: »Pasi ovce moje, pasi janjce moje! Za- 
ista, zaista ti kažem: Kad si bio mlađi, pasao si se 
i hodio kud si htio. A kad ostariš, raširit ćeš svoje 
ruke, i drugi će te pasati i odvesti kamo ti nećeš«. 
A ovo reće pokazujući kakvom će smrću proslaviti 
Boga (Iv 21, 17—19). A sinovima Zebedejevim je 
rekao, kad su ga molili da smiju sjesti njemu s 
desne i s lijeve strane u njegovu kraljevstvu: »Mo- 
žete li piti čašu koju ću ja piti, ili se krstiti kršte- 
njem kojim ću se ja krstiti?« (Mk 10, 38). 

Istom nakon što su se poslije kalvarijske tra- 
gedije apostoli pomirili s križem i počeli spremno 
i veselo trpjeti sramotu radi Isusova imena, istom 
nakon što su stali gubiti glave i umirati na stra- 

tištima, njihova je evanđeoska propovijed postala 
uvjerljiva, neodoljiva, plodna. Onda, kada im križ 
više nije bio samo na ustima, nego kad im je bio 
upisan u dušu i urezan u živo tkivo njihova tijela, 
počeli su donositi obilne plodove. Sad su iz puna 
srca govorili više životom nego riječima: »S Kri- 
stom sam raspet na križ« (Gal 2, 19). 

Dok i mi ne počnemo umirati tijelu i dok ne 
legnemo barem mirno i predano, ako već ne mo- 
žemo veselo, na križ životne patnje, spremni na 
svaku žrtvu i na svaku kušnju, uvijek ćemo biti 
samo poluljudi, polukršćani, polusvećenici, polure- 
dovnici, Nismo postali jedno s Raspetim Kristom, 
jedinim izvorom posvećenja i otkupljenja. Nismo se 
još kako treba napili iz njegove velikosvećeničke 
čaše. Nismo još potpuno pošli za njim njegovim pu- 
tem. Uvijek će vrijediti Isusova riječ: »Tko hoće 
ići za mnom, neka se odreče sama sebe i neka uz- 
me na sebe svoj križ!« (Mk 8, 34). Samo iz srca 
koje je palo u zemlju i umrlo nižem čovjeku, niče 
bogati milosni rod. 

Križ je granična linija između mrtvog i živog 
kršiaistva, između zrelog | nezrelcs nasljedovenja 
Krista. Kao kršćanima velja nam se por se pomiriti s kri- 
žemi. Valja nam qriječi na stranu somozataje- Ba. 
“—Svakome je jasno da je križ teško prigrliti. Koji 
puta i krvavo teško. Nitko to ne niječe, a Krist naj- 
manje. Ali više nije nemoguće. Što je bilo nemo- 
guće prije Kalvarije, moguće je nakon kalvarijske 
drame. 

Stoga na blagdan Uzvišenja svetog Križa, kad 
nam Crkva pokazuje ne samo bolnu stranu križa 
nego i onu pobjedonosnu, odlučimo se za križ! Po- 
slanica Hebrejima poziva nas: »Izađimo k njemu, 
Isusu, i nosimo njegovu sramotu!« (Hebr 13, 13). 
Ii kliknimo s Tomom: »Idimo i mi i umrimo s 

njim!« (Iv 11, 16). A ako još nemamo toliko od- 
važnosti, molimo barem ponizno: »Oče, ako me ne 
može mimoići ova čaša muke da je ne pijem, neka 
bude volja tvoja!« (Mt 26, 42). Prigrlimo križ da 
budemo potpuni Isusovi učenici, potpuni kršća- 
ni. 


Pročitaj: Evanđelje: Iv 12, 20—33; Mt 10, 34—39; 
Poslanica Galaćanima: 2, 17—21. 
Dekret o misijama, br. 24. DA 
Pastoralna Konstitucija o Crkvi u svijetu, 
br. 22. 

ŽALOSNA GOSPA 


15. rujna 


Pravednik se kuša u nevolji 


Najsigurnije mjerilo da čovjek vidi koliko je 
jak i koliko je slab — jest bol. Stara je riječ: »Zla- 
to se kuša u vatri, a pravednik u kušnji.« Sve što 
je izabrano mora biti prokušano. Izabranici Božji, 
svi sveci, bili oni kanonizirani ili nekanonizirani, 
prošli su kroz vatru kušnje, osjetili su bol, žalost. 
Od tog zakona mije bila izuzeta ni Gospa. I ona 
je osjetila i te kako da je ova naša zemlja dolina 
suza. Dapače, nikada nikome od ljudi mije zemlja 
prouzročila toliko suza kao Majci Božjoj. Jer što 
jedna duša više ljubi Boga, to jače osjeća da je 
zemlja progonstvo. 

»Veliča duša moja Gospodina, jer mi učini velike 
stvaril« pjevala je ona prepuna sreće, kad ju je 
Bog obasipao darovima i neba i zemlje. No prema 
veličini darova i milosti i povlastica primila je na 
sebe svu gorčinu muka, patnja i boli. Ona je puna 
milosti, ali je ujedno i puna boli. 

Htjeti ljubiti Boga bez trpljenja čista je iluzi- 
ja. Ljubav bez žrtve je utvara. A žrtva bez ljubavi 
ie nemoguća. I koliko tko ljubi Boga najbolje se 
vidi u kušnjama i žrtvama. 

Marijin život na zemlji nije bio lak ni kao Dje- 
vici, ni kao Majci, ni kao Udovici: Između svih bol- 
nih događaja u njezinu životu neki posebno odska- 
ču: tri za vrijeme Isusova skrovitog života i četiri 
za vrijeme njegova javnog djelovanja. 


U skrovitom životu Isusovu 


Isusu je tek četrdeset dana, a već njegovu Maj- 
ku pogađa mač boli. Starac Šimun u jeruzalemskom 

hramu drži u rukama malog Isusa i pjeva hvalu 
Bogu, što je dočekao taj čas da vidi Mesiju. Vra- 
ćajući Dijete Majci progovara i njoj proročanske 
riječi: »Ovaj je određen na propast i na uskrsnuće 
mnogima u Izraelu, i za znak kojemu će se proti- 
viti. A tvoju će dušu probosti mač. Tako će se ot- 
kriti misli mnogih srdaca« (Lk 2, 34—35). 

Te riječi Marija nije nikada zaboravila. Majka 
je počela trpjeti davno prije Djeteta. I trpjet će 
još poslije njega. 

Brzo nakon tog Šimunovog proročanstva zapo- 
čeli su mačevi boli probadati Marijinu dušu. Eno, 
Josip joj usred noći javlja, budeći je od sna, da 
Herod namjerava ubiti malog Isusa i da anđeo Bož- 
ji traži da s Djetetom bježe u Egipat. Što je na tom 
bijegu moralo osjećati majčinsko srce Marijino? Ni- 
je li na svakom koraku strepila pred potjerom He- 
rodovih vojnika? A onda u tuđini osjetili su bijedu 
i neimaštinu tako da je bilo dana kad ona Majka 
nije imala što dati svom Djetetu jesti. A znamo 
da je za majku najbolnije kad gleda svoje dijete 
gladno, a nema mu što dati. Dala bi mu vlastite 
krvi radije nego da ga vidi gladnog. 

I nakon nekoliko tihih godina u Nazaretu opet 
se pojavljuje nova teška kušnja. 12-godišnji Isus 
hodočasti s roditeljima u hram u Jeruzalemu. To 
je bila velika radost i za Isusa i za njegove rodi- 
telje. Ali kako se je brzo i ta radost pretvorila u 
gorčinu! Vraćaju se hodočasnici kući. I sveta Obi- 
telj putuje prema tadašnjem običaju: muževi po- 
sebno, žene posebno, a dječaci ili naprijed zajedno 
ili uz oca ili uz majku. I tako je Gospa s Josipom 
tek nakon dan hoda opazila da su izgubili Isusa. 
Izgubili su Onoga, koga im je sam Bog povjerio da 
ga čuvaju. Kako je Mariji i Josipu bilo pri srcu? 
Ali Marija ne gubi nadu. Vraća se s bolom u srcu 
natrag u Jeruzalem i traži svoje Dijete na sve stra- 

ne, dok ga napokon nije treći dan našla u hramu. 
Što je kroz ta tri dana prepatilo njezino srce, ot- 
kriva nam ona njezina riječ: »Sinko, što si nam 
to učinio? Evo, otac tvoj i ja žalosni smo te traži- 
li!« KLk 2, 48). 

Osim ove tri žalosti sigurno je bilo i drugih, ali 
ove nam je evanđelist zapisao kao posebno bolne. 
No, u Isusovu javnom životu tih boli bilo je mnogo 
više. 


U Isusovu javnom životu 


Za vrijeme cijelog Isusova javnog života nizali 
su se mnogi mačevi boli koji su probadali Gospino 
Srce. Nisu li to bili: i rastanak sa Sinom i njegovo 
beskućništvo i skrajnje siromaštvo, zatim mržnja 
farizeja, književnika i saduceja, namjera Nazare- 
ćana da ga strmoglave s pećine, te nezahvalnost 
mnoštva... 

Ipak kao posebno bolne žalosti, koje su isproba- 
dale Marijino Srce, svakako su one što su se zbile 
na Veliki petak. Tu su se nizale jedna za drugom 
četiri žalosti: kad se s Isusom susrela na Križnom 
putu, kad je stajala pod križem na Kalvariji, kad 
je u svoje majčinsko krilo primila mrtvo tijelo svo- 
ga Sina izranjeno i ukočeno, te napokon kad su joj 
Sina položili u hladan grob. 

O svakom od tih mačeva možemo posebno na 
dugo i široko razmišljati i naći ćemo u njemu obi- 
lje grade da otkrijemo veličinu Marijine boli i bol- 
ne ljubavi. Uistinu je Marija »Žalosna Gospa«, Kra- 
ljica mučenika. 

Bol koju je tko kadar osjetiti za prijatelja, mje- 
ri se prema veličini ljubavi koju osjeća prema nje- 
mu. Mi imamo oca i majku i među njima dijelimo 
svoju ljubav. Isus je na zemlji imao samo Majku, 
i ona je imala samo Njega. Stoga ta njihova ljubav 
nije bila podijeljena. 

Zemaljske majke, ako hoće pametno ljubiti svo- 
juodjecu, moraju ih ljubiti u Bogu i radi Boga. Ma- 
rija, dok ljubi svoga Sina, u isti mah ljubi i svoga 
Boga u njemu. I tako njezina i naravna ljubav maj- 
ke i svrhunaravna ljubav stvora slila se u jednu 
ljubav — ljudskobožansku. ljubav. 

Njezinu ljubav sigurno povećava i uvjerenje 
uzvratne ljubavi. Njezin Sin nju ljubi više nego 
sve druge ljude skupa. Kad se, dakle, uzima sve 
to zajedno, onda lakše možemo shvatiti koliko je 
ta spoznaja povećavala Marijine boli. Stoga se s 
pravom na nju mogu primijeniti prorokove riječi: 
»O, vi svi, koji prolazite putem, recite ima li boli 
kao što je moja bol?!« »Velika je moja bol kao mo- 
re!« 


A za koga je Gospa trpjela? ' 
Pripovijeda se da je za pokolja u negdašnjoj 
Tesalonici, današnjem Solunu, iz svake obitelji mo- 
rao netko umrijeti. U amfiteatar stupa i neki otac 
sa svoja dva sina. Krvnik pita nesretnog oca: »Ko- 
jega daješ .da smaknemo?« Na to pitanje otac za- 
grli oba sina i bolno očajnički vrisne: »Što tražiš 
od nesretnog oca? Ako mi želiš jednoga od njih 
oduzeti; onda udaraj da sva trojica ovako zagrljeni 
izginemo!« Krvnik mahne mačem... o ren 
Kad se kasnije starac povratio k svijesti, ugle- 
dao je pred sobom mrtvog starijeg sina, a do njega 
stajaše mlađi plačući za svojim bratom. KR 
Nešto slično dogodilo se i na Golgoti. Tu bijaše 
Marija, do nje s jedne strane njezin božanski Sin, 
a s druge strane čitavo čovječanstvo. U oba slu- 
čaja trebala je velika žrtva: ili smrt Kristova ili 
smrt čovječanstva! Velika se borba vodila u Mariji- 
noj duši. Na Kalvariji borile su se u Marijinu srcu 
dvije ljubavi: ljubav prema Isusu-i ljubav prema 
čovječanstvu. Ili da žrtvuje svoga božanskog Je- 

dinca ili sve nas... Marija, Majka boli, više trpi 
na Kalvariji kao majka ljudi nego kao majka Isu- 
sova. U Betlehemu je Isusa rodila bez boli. Na Kal- 
variji Njega žrtvuje da nas u teškim porođajnim 
mukama rodi na život milosti. Žrtvovala je Jedinca 
da bude majka tisuću puta tisućama. 


Marija je naša utjeha 


Kad smo pred Žalosnom Gospom, osjećamo se 
kao pred majkom, kojoj možemo bez ikakve bojaz- 
ni povjeriti sve svoje jade: i male i velike, i vla- 
stite i opće: »Ti znadeš najbolje sve naše nevolje!« 

Pod Marijinim plaštem ima mjesta za svaku ne- 
volju, jer znamo da je Ona sama proživjela naj- 
teže nevolje i boli. Uvijek u životu radije ćemo po- 
tražiti utjehe u svojim bolima kod onih osoba koje 
su patile, negoli kod onih koje ne znaju što je pat- 
nja. 

Stoga, kad nas pohodi nevolja i kušnja, ute- 
cimo se k Mariji, Majci boli! Ujedno: se naučimo 
prosuđivati svoj život prema njezinu životu! Ako 
mi tvrdimo da smo Božji, to znači, da nam je Bož- 
jim putem ići, a to je križni put. Da je bilo što 
bolje i korisnije od trpljenja za ljudsko spasenje, 
onda bi sigurno to Krist pokazao i riječju i primje- 
rom, onda bi tim putem prvu poveo svoju Majku. 
Tko, dakle, od nas ima križeva, ima siguran zalog 
da će se spasiti, ako ustraje na svom križnom pu- 
tu, kao što je Marija ustrajala na križnom putu 
uz svoga Božanskog Sina. Križ vodi u nebo. Vodio 
je Isusa, vodio je Mariju, vodit će i nas. 

Stoga završimo riječima naše pučke pjesme: 


Zdravo budi, Kraljice! 
Zdravo, Majko sveta! 
Ti si naša nada sva, 
Ti si sunce svijeta! 

K tebi oči dižemo, 
Na pomoć nam budi, 
I privini svakog nas 
Na majčinske grudi! 


Hrabri nas smalaksale, 
Žalosne nas tješi, 

Teškim putem kreposti 
Korak nam pospješi! Amen. 


Pročitaj: Evanđelje: Lk 2, 22—35; 2, 40—52; Iv 19, 
25—42, : 
Dogmatska Konstitucija o Crkvi, broj 
57—938 i 61. 

SV. VINKO PAULSKI 


27. rujna 


Samrtni »Vjerujem« 


Vratimo se tri stoljeća unatrag! Skrenimo u Pa- 
riz, grad grijeha i svetosti! Stupimo u kuću »sve- 
tog Lazara«! Doživjet ćemo onaj potresni dan — 
26. rujna 1660. — koji je ovjekovječio ne samo tu 
nekadašnju bolnicu gubavaca, nego nadasve čovje- 
ka, koji ie toga dana u toj kući umro. Naći ćemo 
ga okružena njegovim duhovnim sinovima, laza- 
ristima, obučena u trošno odijelo, kako sjedi u svo- 
me starom naslonjaču. Rekli bismo da se nekud 
sprema, a prije polaska časkom se odmara. Pred 
njim stoji velečasni Dehorgny i upravlja starcu, 
koji sve teže diše, ozbiljna pitanja. 

Tko je taj starac? Zna ga sva Francuska. O nje- 
mu se govori i izvan granica Francuske. To je »go- 
spodin Vinko«. 

Dok slušamo pitanja gospodina Dehorgnya i 
Vinkove odgovore, doznajemo sve glavne tajne 
Vinkova života. 

Kroz 18 godina on se dva puta na dan priprav- 
ljao za ovaj presudni čas. Da nije tako radio, ne 
bi se sada pred najozbiljnijim ispitom tako blago 
smiješio. 

Slušajmo pitanja i odgovore na tom ispitu! 

»Da li vjerujete?« — počinje Dehorgny, i onda 
niže jedan članak Vjerovanja za drugim. 

»Vjerujem.« — odgovara gospodin Vinko. 

O, sada u 79. godini života vjeruje on sve mno- 
go prosvjetljenije i jače nego što je vjerovao kao 
dječak u svome Pouyu, jače nego onda dok je bio 


svinjar i osjetio zvanje... ., ili kad je, prodavši dva 
vola, pošao na nauke..., ili dok je učio svoju mr- 

šavu filozofiju i teologiju. Vjeruje jače nego što je 
vjerovao kao mladomisnik ne navršivši ni dvadeset 
godina. Jače, nego što je vjerovao za vrijeme svoje 
avanture u Tunisu..., ili nešto kasnije, za duhov- 
ne krize u Parizu, kad je — kako tvrde — primio 
na sebe i nosio nekoliko godina teret nevjere s du- 
še jednoga subrata svećenika, profesora sa Sorbo- 
ne. Vjeruje živo sve što je u Crkvi naučio, učio i 
branio... Što je štitio protiv polovičnih katolika, 
neukih svećenika, novotara, libertinaca... Što je 
naročito čuvao protiv janzenista, kojima se na smrt 
zamjerio, makar ih je — sjetimo se Saint Cyrana 
— toliko ljubio... Tu u naslonjaču osjeća da je 
pobijedio, da mu je život pobjeda vjere. 


Nema kome oprostiti 

Dehorgny nastavlja, zaokruživši očima preko 
Svih, što su se te čudne večeri okupili: »Hoćete li 
oprostiti svima, koji su Vas uvrijedili?« 

»Mene nikada nitko...« — i gospodin Vinko 
zašuti. Nadopunimo slobodno sami. Njega nije ni- 
kada nitko uvrijedio. Ni oni mali prijatelji i surad- 
nici, koji su se znali ljutiti i prigovarati; ni oni na 
dvoru, poput kardinala Mazarina i ostale dvorske 
gospode, koji su mu tako ustrajno kočili rad... 
Nitko! Zar je bio neosjetljiv na uvrede? Recimo ra- 
dije: bio je svet... 


Otac blagoslivlje 

Još jedno pitanje, ili točnije rečeno, jedna mol- 
ba. »Hoćete li blagosloviti svoju djecu? Vaša djeca 
mole blagoslov.« 

Svetac je slab i ne može odmah izreći najdraže 
riječi. Čim je svijest jače probila, gleda on u duhu 
svu svoju djecu. I onu oko sebe, i onu po svoj 
Francuskoj, i onu dalje, i onu u budućnosti, pa i 

ovu današnju generaciju, koja nastavlja njegovo 
djelo ljubavi. 

»Bog vas blagoslovio!« reče glasno. Groznica je 
popustila, znojenje ije prestalo, kao i bol u nozi, 
što ga je mučila od mladih dana. 

No Dehorgny uporno traži da se svetac nagne 
nad svako svoje djelo, da svako napose blagoslovi 
i preporuči Bogu. 

Vinko 4izreče svoj kratki »Dal«, svoj očinski 
»Da!« — Kako da ne blagoslovi »Gospođe kršćan- 
ske ljubavi«, svoje prve suradnice? Od one glaso- 
vite misijske propovijedi u Chattillonu 1617. godi- 
ne one su stalno uz njega. Pomagale su svom du- 
šom da se rode sva ostala Vinkova djela. A njih 
je toliko! ... Bez njih ne bi mogao otići siromasima, 
okupljati bijednike i bolesnike, brinuti se za bes- 
kućnike i ratne nevoljnike. One su skupljale da- 
rove za čitave pokrajine, organizirale pomoć u svim 
župama i postajama. 

Odmah dodaje blagoslov za svoje kćeri »Filles 
de la Charit€ — Kćeri milosrđa«, što ih je osnovao 
s onom čudesnom gospođom Lujzom de Marillac. 
Već gotovo trideset godina djeluju te djevice i maj- 
ke bijednika na najizloženijim mjestima nevolje i 
tuge. Zar bi bez njih mogao u 25 godina pokupiti 
gotovo 40.000 nahočadi? Kako bi se brinuo za tisu- 
će prosjaka? Tko bi danju i noću njegovao stotine 
bolesnika, i to onih neizlječivih? Da njih nema, ku- 
da bi on s duševno zaostalima? Htio je da se nađu 
svuda, gdje ima bijede. Njihov je samostan cijeli 
svijet. Njihova je klauzura čistoća srca i čistoća na- 
kane. Niihovi su zavjeti dar, a ne toliko obveza. 
Da, u njima je darovao Crkvi novi tip žena dobro- 
tvorki, koje mogu mirno na ulicu... u sve ljudsko 
blato... do dna ljudske odbačenosti... I tu mo- 
raju pomagati iz čiste ljubavi... 

Blagoslovio je i sve siromahe. Njih je silno lju- 
bio. Dao im je milijune livri, ali još više od novaca 
dao im je — svoje srce i sve svoje sile. Siromasi, 
koji će vazda biti uz nas na svijetu, bili su njegova 
glasovita »gospoda«. U njima je našao Isusa Krista, . 
njima je služio zbog Krista. Prije svakog socijal- 
nog modernog pokreta Vinko je postao socijalan. 
Zaorao je čistu i nesebičnu brazdu pažnje, brige 
i milosrđa. Nitko nije rječitije zagovarao niti dje- 
lom bolje pomagao svima, koje je naizgled napu- 
stilo i samo nebo. Vinko je shvatio da nebo dijeli 
kruh po nama. Da mi samo tako sebi i drugima 
pomažemo do neba... 

Blagoslovio je svoje galijaše, koje je ispovije- 
dao, tješio, oslobađao. — Blagoslovio je sve vanj- 
ske dobročinitelje, a tih ie, hvala Bogu, bilo dosta. 
Znamo da su obitelji Gondi i d' Aiguillon godina- 
ma davale svoje tisuće za Vinkove osnove. 


Blagoslov za svećenike 


Dehorgny još nije pustio starca Vinka na mi- 
ru. On je još tražio poseban blagoslov za sve sve- 
ćenike »Konferencija od utorka«. 

»Da!« — bio je Vinkov odgovor. I taj blagoslov 
pade ne samo na onih 200 svećenika i dvadesetak 
biskupa, kojima je svakog utorka ili Vinko sam, ili 
netko od njegovih najmilijih, jačao dušu. To je bio 
blagoslov za svaku reformu svećeničkog života, pa- 
meti, volje, planova, srca i rada. Blagoslov za sve 
koji su prošli kroz njegove duhovne vježbe. Za dra- 
ge bogoslove, kojima bi kroz četrnaest dana prije 
ređenja otkrivao i čudo znanja i radost patnje i vi- 
ziju uspjeha. Kolikim je svećenicima utro siguran 
put kroz život! I kolikim vjernicima preko takvih 
preporođenih svećenika! Da upitamo samo Bossue- 
ta, koji se hvalio Vinkovim savjetima i prijatelj- 
stvom... 

Napokon, posljednji i možda najbogatiji blago- 
slov podijelio je svojim dragim sinovima, svojim 
misionarima, svojim »Lazaristima«, djeci svetog La- 
zara. Godine 1625., kad je Vinko proživio kritične 
dane, rodila se njegova »predraga kongregacija mi- 
siohara«. Vinko je uvijek pritrčao tamo u pomoć, 
gdje je bijeda bila najveća. A u to vrijeme bila je 
tjelesna, duševna i moralna bijeda svećenika stra- 
hovito zabrinjavajuća... Kako da sada ne blago- 
slovi svoje najodanije, koji će njegov duh čuvati 
stoljećima... Ići će u sela prije nego u gradove, i 
to u ona najjadnija i najzapuštenija. Doći će k svi- 
ma, osobito k onima na rubu čovječanstva: neuki- 
ma, odbačenima. Propovijedat će prema čudesnoj 
»maloj metodi«, kako ih je učio Vinko. I živjet će 
prema onoj duhovnoj metodi, koja je još divnija i 
još jednostavnija. 

»Sve nas je Bog pozvao da radimo na jednom 
remek-djelu, jer je remek-djelo na tom svijetu od- 
gojiti dobre svećenike. Ne možete zamisliti ništa 
veće ni važnije.« Te svečeve riječi vrijede za sve 
nas kao i za njegove lazariste. 


Na cilju. 


Polako je svitao novi dan. Vinko se udarao u 
prsa na riječi Pokajanja. »Moj grijeh!« I kod toga 
je najviše mislio na mlake godine svoga svećeni- 
štva spočetka... na gdjekoji propust kasnije 
na nesavršenosti, koje bi za druge bile krepost... 
A svima se činilo kao da netko nevidljiv, a prisu- 
tan izgovara: »Oproštenje, odrješenje i otpuštenje 
tvojih grijeha...« I onda nastavlja: »Dođi, slugo 
dobri i vjerni...« — Veliki se Bog ne sjeća više 
Vinkovih slaboća, ali pamti za vječnost svečevu ne- 
iserpivu ljubav. 

U svome naslonjaču, odjeven, kao spreman za 
put, Vinko izrekne dvije posljednje riječi, ali samo 

jednu misao i želju: »Isuse, Isuse!« To je bio ugo- 
voreni znak. Na taj znak na zemlji se za nj zatvo- 
riše, a na nebu otvoriše vrata. 

Sveti Vinko je došao na svoj cilj, da odanle pra- 
ti i blagoslivlje svoje djelo na zemlji, i da nama . 
svijetli svojim primjerom i pomaže svojim zago- 
vorom. 

TRI POUKE SVETE MALE TEREZIJE 
1. listopada: Sv. Mala Terezija 


Godine 1964. na završetku »misijskog tjedna« u 
Lisieux-u govorio je nad grobom svete Male Tere- 
zije, zaštitnice misija, sam prefekt Kongregacije za 
evangelizaciju narod4, kardinal Agagianian. U tom 
svom govoru rekao je taj kardinal među ostalim i 
ove značajne riječi: »Izvucimo pouke o apostolskom 
duhu, što nam ih daje karmelićanka iz Lisieuxa. Ži- 
vot i spisi Male Terezije pružaju nam tri pouke: 1) 
Svaki kršćanin mora imati misionarski duh; 2) 
Svaki misionar mora imati katolički duh; 3) Svaki 
katolik može biti misionar. 

Zaustavit ćemo se na svakoj od tih točaka po- 
sebno, da iz njih crpemo što više duhovne koristi. 


Svaki kršćanin mora imati misionarski duh 


Papa Pijo XII, koji je kao kardinal u ime pape 
Pija XI. posvetio baziliku sv. Male Terezije u Li- 
sieux-u, rekao je: »Svaki pravi kršćanin morao bi 
biti neke vrste apostolom. Ako je samo malom bro- 
ju omogućeno da odu u daleki kraj, zaštitnica svih 
misija, sv. Terezija od Djeteta Isusa uči nas da mo- 
žemo od svoga kršćanskoga života, iz svih maših 
dana načiniti veoma zaslužan i djelotvoran prinos.« 

Gdje je Mala Terezija crpila taj misionarski 
duh? Sudeći po sadašnjim shvaćanjima, obiteljsko 
ognjište, na kojem je rasla Mala Terezija, moglo bi 
nam izgledati malo previše zatvoreno i zakukulje- 
no. Međutim, upravo iz te obitelji, iskreno pobožne 
i kršćanske, izaći će dijete koje će najprije u Kar- 
melu, a zatim u nebu pokazati se sposobnim, smio- 
nim, čudesnim radnikom najaktivnijeg i najplod- 
nijeg djelovanja — u korist svijeta i ljudi. Taj mi- 

sionarski duh usisala je u sebe ona u školi svoga 
oca, koji je već bio član »Društva za širenje vjere«. 

Zbilja je to dijete bilo plodna zemlja, u kojoj, 
što je bilo zasijano, uzvraćalo je stostrukim plodom. 
Sijač je bio Duh Sveti. Ona je upravo blagdan Du- ' 
hova izabrala kao dan kad će svome ocu očitovati 
svoju odluku da uđe u Karmel. 

A što piše na dan svoje potvrde? »Pripravljala 
sam se veoma brižno na posjet Duha Svetoga. Ne 
razumijem kako ljudi pokazuju malo pažnje za pri- 
mitak toga sakramenta Ljubavi. Ah, kako je moja 
duša bila radosna! Poput apostola čekala sam sva 
sretna dolazak Duha Svetoga. Veselila sam se što 
ću uskoro postati potpuna kršćanka, a posebno što 
ću na čelu imati čudesni križ, kojim biskup ozna- 
čuje svakog krizmenika dok mu maže čelo svetim 
uljem. Konačno je došao sretni čas. Nisam osje- 
ćala silnog vjetra u času silaska Duha Svetoga, ne- 
go više onaj lagani povjetarac čiji je šum čuo pro- 
rok Ilija na brdu Horebu. Tog sam dana primila 
snagu da mogu trpjeti, jer uskoro nakon toga za- 
počelo je moje mučeništvo .. .« 

Sakramenat svete potvrde primio je svaki od 
nas kao i Mala Terezija, samo je pitanje da li ga je 
primio s toliko ljubavi za žrtvu, za mučeništvo, s 
toliko velikodušnosti i radosti. 

Pa kad smo i mi primili taj isti sakramenat, os- 
posobljeni smo isto tako kao i Mala Terezija, da 
poput proroka, apostola, mučenika i poput Male 
Terezije odlučno, bez stida ispovijedamo svoju vje- 
ru. Da budemo misionari na mjestu na kojem se 
nalazimo. 

Da budemo misionari, nije potrebno da budemo 
nekakvi specijalisti, nego se traži samo to da ima- 
mo odvažnosti priznati javno svoje uvjerenje, pa i 
u neprijateljskoj sredini. Potrebno je Ja svijet oko 

nas spozna po nama, ne neku posve ljudsku mu- 
drost, nego sam misterij Raspetoga Krista. Kršća- 
nin i misionar — to je isto. 


Svaki misionar mora imati katolički duh 


Velika je opasnost uskogrudnosti, sitnog obzor- 
ja, kao djeca iz brda, koja misle da nema više svi- 
jeta iza brda koja okružuju njihovo selo. Opasnost 
je da stegnemo svoje obzorje samo na ono što je 
oko nas, a sve drugo pustimo po strani. Izgovora 
ima napretek: »Ne pačaj se u ono što te se ne tiče!« 
Ili: »Zar nemaš dosta svoga posla?« Ili: »Ne možeš 
svakom loncu biti poklopac.« 

No može iskrsnuti i druga, posve oprečna opa- 
snost. Kad uočiš golemu širinu, horizont do unedo- 
gled, kao da si omamljen zbog te veličine, pa izgu- 
biš žar i smionost i prije nego što si se dao na po- 
sao. Toga nisu poznavali prijašnji misionari, jer u 
stvari i nisu znali sve, kao što to znamo mi danas. 

A i navala bezvjerskog duha u starim kršćan- 
skim krajevima odvraća pažnju od dalekih misija. 
Mnogi se, naime, izgovaraju: »Imamo misije i kod 
nas.« Da su tako govorili oni koji su nama donijeli 
kršćanstvo, pitanje je da li bismo tako brzo pcstali 
kršćani. Tako je opasnost da zaboravimo na zadnje 
Kristove riječi: »Idite po svemu svijetu!« Da ih ne 
zaboravimo, upozoruje papa Pavao VI.: »Ljudsko 
je srce maleno i sebično; nema mjesta osim za sebe 
ili za neke osobe, bilo iz svoje obitelji ili iz svoje 
kaste, a kad se nakon plemenitog dugog nastojanja 
raširi, traži da se ograniči i da se sakrije iza bari- 
jera. I danas srce modernog čovjeka teško izlazi 
izvan ovih nutarnjih granica... Ljudskim srcem 
upravlja korist, ugled, ako baš ne mahnitost da nad 
drugima gospodari i da mu drugi služe.« 

Sveta Mala Terezija pokazuje nam pravi put i 
u toj stvari. Žrtvujući se u svom samostanu za sva- 

kog misionara, pokazivala je izrazito katoličku du- 
šu. »Meni jedna misija ne bi bila dosta. Htjela bih 
istovremeno naviještati Evanđelje u svim krajevi- 
ma svijeta do najudaljenijih otoka. Htjela bih biti 
misionarka ne samo nekoliko godina, nego bih že- - 
ljela da sam to bila već od stvaranja svijeta i da to 
neprestano budem do konca vjekova... Htjela bih 
pomoći cijeloj Crkvi... Žar jedne karmelićanke 
mora obuhvatiti svijet. Molim se za sve misionare... 
Da svi oni koje još nije osvijetlilo svjetlo vjere, že- 
ljela bih da budu konačno rasvijetljeni... Moja je 
želja za spasavanjem duša svakog dana sve veća... 
Isuse, daj da spasim mnogo duša!« 

Eto, zašto je svetica iz Lisieuxa zaštitnica misio- 
nara! No, tu vidimo kako i mi možemo postati po- 
magači misija i misionara. Zapamtimo: katoličko 
srce znači: srce neizmjernih razmjera, srce koje je 
pobijedilo sebičnost i uskogrudnost, koje udaljuju 
čovjeka od poziva Vječne Ljubavi. Naše srce mora 
biti velikodušno, srce sposobno da u sebe primi ci- 
jeli svijet. 


Svi možemo biti misionari 


Papa Pijo XI. nagovara nas da pođemo u školu 
Male Svetice: »Bog nam po njoj mnogo kaže, jer 
je ona bila kao Njegova živa riječ.« 

Evo kako se ona sama vježbala u toj misionar- 
skoj školi: »Budući da ne mogu biti misionarka dje- 
lovanjem, htjela sam to biti ljubavlju i žrtvom.« 
Hijela je s misionarima dijeliti njihove poslove i 
otići u daleke, krajeve da obraća duše. Da je nije 
u tome spriječila njezina bolest, bila bi se ukrcala 
u lađu da pođe u Karmel u Hanoju. Nadala se tako 
na još vidljiviji način pokazati svoju sinu čežnju 
da kontemplaciju poveže što više s misionarskim 
djelovanjem. Dopisivala se s misionarima. »Hoću, 
— veli ona — biti misionarka molitvom i pokorom.« 

Zar te njezine riječi nisu odjek Kristovih riječi: 
»Ima zlih duhova koje možemo otjerati samo mo- 
litvom i pokorom!« 

Terezija je znala za riječi svetog Ivana od Kri- 
ža: »Najmanji pokret ljubavi koristan je Crkvi kao 
sva djela zajedno. Shvaćam da jedino ljubav može 
pokretati njezine članove, i kad bi se ona ugasila, 
apostoli više ne bi naviještali Evanđelja, a muče- 
nici bi se nećkali prolijevati svoju krv.« 

Kao što je bila apostol misionar pokorom, isto 
je tako bila i molitvom. »U posljednje vrijeme sam 
razmišljala što bih još mogla poduzeti za spasava- 
nje duša. Ove jednostavne Isusove riječi dale su mi 
svjetla. Isus je govorio svojim učenicima pokazu- 
jući na zrela žitna polja: 'Dignite svoje oči i gle- 
dajte... polja se bijele, spremna za žetvu! A malo 
dalje: 'Žetva je velika, ali je radnika malo. Molite, 
dakle, Gospodara žetve da pošalje poslenike u svo- 
ju žetvu! Nije li, da tako kažem, apostolat molitve 
uzvišeniji od apostolata riječi?! Na nama je da pri- 
premimo evanđeoske poslenike koji će spasiti mili- 
june duša kojima ćemo mi postati majke. Na čemu, 
prema tome, da zavidimo svećenicima Gospodino- 
vim?« 

Eto nam velike pouke Male Svetice iz Lisieuxa! 
Apostolat trpljenja i molitve to je naša misionarska 
poluga kojom pokrećemo apostolat akcije. 

U ovom vremenu gdje ljude hvata groznica ra- 
da, akcije, glas Male Svetice upozorava nas da je 
molitva i kontemplacija mepresušivi izvor svake 
djelatnosti za koju želimo da bude uistinu plodna. 
I prema tome problemi apostolata ne mogu naći 
svoga rješenja, ako zaboravimo na molitvu. 

Lijepo nas je na to podsjetio Papa pijo XII. pri- 
godom 50. godišnjice smrti Male Terezije: »Put du- 
hovnog djetinjstva, duhovne jednostavnosti, omo- 
gućava nam da izbjegnemo opasnost aktivizma, či- 

sto naravnog i pretjeranog, koji smeta nutarnjem 
razmišljanju i molitvi, i koji ne može proizvesti 
nadnaravnih plodova posvećenja i spasenja.« 

Tim poukama i porukama Sveta Mala Terezija 
postaje apostolom novih apostola koje traži naše 
vrijeme. Pođimo i mi u njezinu školu i naučimo od 
nje da kao kršćani moramo imati misionarski duh, 
da kao misionari moramo imati katolički duh, i da 
postanemo barem misionarima žrtve i molitve, ako 
već ne možemo poći u misije da osobno naviješta- 
mo poganima Evanđelje! 


Pročitaj: Dekret o misijama, br. 40—41. i 37. 

VRIJEDNOST I BOGATSTVO KRUNICE 


7. listopada: Kraljica svete krunice 


Krunica ima svoj blagdan 7. listopada i svoj 
mjesec, cijeli listopad. Krunica ima svojih prijate- 
lja, a ne bi bila Božja, kad ne bi imala i neprijate- 
lja. Nažalost, nisu joj neprijatelji samo izvan Cr- 
kve, ima ih i u Crkvi. Ima ih koji je osuđuju kao 
neduhovnu, dosadnu, pa čak i suvišnu. No, nemoj- 
mo se tome čuditi! Danas je vrijeme pretjeranosti 
na svim područjima, pa ne može ni krunica od toga 
biti pošteđena. Stoga je potrebno da se malo dublje 
zadržimo na toj molitvi i da je malo više i dublje 
promotrimo. 


Krunica je Evanđelje u malom 


Krunica ili ružarij uistinu je prava kruna od ru- 
ža najljepših molitava, koje nas je naučio sam Go- 
spodin Isus, zatim Gospodnji anđeo i Elizabeta na- 
dahnuta Duhom Svetim, kao i od molitava što ih 
je Crkva sastavila kao ispovijest vjere. To su: Oče- 
naš, Zdravomarija, Slava Ocu i Vjerovanje. A iz- 
među tih najljepših molitava što ih kršćanstvo po- 
sjeduje, isprepliće se 15 otajstava iz života Isusa 
i Marije. Krunica je, doista, Evanđelje u malom. 
Tu je pet bijelih ruža radosti, pet crvenih ruža pat- 
nje i pet zlatno-žutih ruža slave, pobjede. 

Kad, dakle, upoznamo sastav krunice, možemo 
li uopće govoriti o tome da je to dosadna molitva? 
Da je molitva bez duha? Mnoge najviše smeta to 
što se neprestano ponavljaju iste molitve, Zdravo- 
marija za Zdravomarijom. Međutim, tko bolje po- 
zna ljudsku narav lako može upoznati čemu služe 
ta ponavljanja. Ona služe zato da molitelj može 
mirno razmišljati o pojedinom otajstvu. Da pronik- 

nemo u dubinu tajne, nije dosta samo tri Zdravo- 
marije, ni pet. A da prožmemo duhom 15 glavnih 
otajstava, nije dosta ni deset Zdravomarija. 

Stani pred kalejdoskop, koji ti brzo reda divne 
slike. Odmah ćeš viknuti: »Polaganije, prijatelju, 
nemoj žuriti! Ne mogu sve dobro pogledati!« Do- 
bro, a zar možeš 15 najuzvišenijih slika, prepunih 
sadržaja, onako usput brzo promotriti? I ovdje vri- 
jedi: polagano gledati, pratiti. Sve proniknuti, na 
sebe primjenjivati, dobro iskoristiti, k srcu uzeti. 
Pljusak samo škodi zemlji, jer je odnese, a ne na- 
tapa je. Polagana kišica natapa i koristi. Ponavlja- 
nja istih riječi samo su okvir da Božja slika jače 
odskoči, da se jače istakne njezina ljepota. 

Svi dobro znamo da Evanđelje treba čitati po- 
lako, ako ga želimo razumjeti i uroniti u njegov sa- 
držaj. Pa ako je krunica skraćeno Evanđelje, zar ne 
vrijedi i za nju isto?! 

Nakon propovijedi o krunici biskupu je Sheenu 
došla neka djevojka i kazala mu: »Dosadna su ta 
ponavljanja u krunici.« Biskup je Sheen upita: 
»Imate li možda mladića kojega volite i koji Vas 
voli?« »Imam!« odgovori mu djevojka. »A da li mu 
često kažete da ga volite, i da li isto tako on Vama 
to kaže?« upita je biskup. Djevojka iskreno prizna: 
»Dal« I sad je biskup upita: »A zar Vam to ne do- 
sadi da toliko ponavljate jednu te istu stvar jedno 
drugome?« »Nipošto!« odgovori mu djevojka. Tad 
joj biskup reče: »Eto, ako volite i Mariju, nikada 
Vam neće biti dosadna ponavljanja istih riječi u 
krunici!« 


Prošlost krunice 


Već od samog svog početka krunica je bila veo- 
ma jako sredstvo u borbi protiv zla. Poznato nam 
je kako je sveti Dominik molio Gospu da mu dade 
jedno moćno sredstvo u borbi protiv krivovjeraca 
12 »Blagdanska jutarnja zvona« 177 


Albigenza. I Gospa mu je pružila krunicu. I Do- 
minik je po toj molitvi uspio svladati to opasno 
krivovjerje. 

Sam blagdan svete Krunice, koji se slavi 7. listo- 
pada, ustanovljen je u znak zahvalnosti Gospi što 
je uslišala molitve kršćana i izmolila od Boga kr- 
šćanskoj vojsci pobjedu nad Turcima kod Lepanta 
na moru godine 1571., a onda i na kopnu kod Beča. 
A kršćani su se utjecali Gospi za pomoć moljenjem 
svete krunice. 

Ne treba nabrajati druge pobjede u ratovima, 
pomoć u bolestima i raznim kušnjama. A tko bi i 
mogao izbrojiti koliko je milosti isprošeno po kru- 
nici u nevolji, koliko je ta molitva izlila milosti i 
utjehe u životu onih koji inače nemaju nikakve na- 
de, nikakve utjehe, kao što su bolesnici, slijepi, osa- 
mljeni, umirući... 


Svjedoci govore 


Pogledajmo malo i nekoliko većih svjedočan- 
stava! Zadnjih 28 papa redovito ije molilo krunicu 
i toplo je preporučivalo vjernicima. I toliki sveci 
zadnjih stoljeća ustaju na obranu krunice kao nje- 
zini najvjerniji prijatelji. Da spomenemo samo dvo- 
jicu. Mladi Ivan Berchmans na samrti je zatražio 
tri stvari da mu ih dadu u ruke: križ, krunicu i 
redovnička pravila. Kad su mu ih pružili, onda je 
izjavio: »Ovo mi je troje najmilije, s time radosno 
umirem.« 

A sveti starac Alfons Rodriguez imao je na pal- 
cu i kažiprstu žuljeve od neprestanog prebiranja 
krunice. 

U Glasgowu u Škotskoj 10. ožujka 1615. bio je 
osuđen na smrt isusovac Ivan Ogilvie. Mnoštvo svi- 
jeta sjatilo se na stratište da vidi kako će umrijeti 
taj Božji junak. Sa svoga mučila on baci zadnju 
stvar među mnoštvo. Baci svoju krunicu i pogodi 

njom u prsa mladog kalvinistu Ivana Ekersdorifa, 
koji se tamo slučajno našao. Zašto je mučenik to 
učinio? Htio je da još i u tom času privuče koju 
dušu u Božji zagrljaj. I uspio je. Na mladoga Ivana 
Ekersdorffa to je tako djelovalo da je prigrlio ka- . 
toličku vjeru. : 

Doktor Recamier, jedan od prvih liječnika svoga 
vremena, nije se stidio pripisivati svoje velike us- 
pjehe u liječništvu upravo Mariji, čiju je krunicu 
redovito molio. Govorio je: »Kad u bolesti ne mogu 
više nikako pomoći, tada uzimam Mariju za posred- 
nicu.« I nije se prevario. Ai? 

Moljenju krunice Portugalci pripisuju da ih je 
Gospa sačuvala od dva zadnja rata. Po svemu Por- 
tugalu, a napose nakon fatimskih događaja 1917. 
godine, zajednički se moli krunica po obiteljima. 

Treba li nam još dokaza o moći krunice, najbo- 
lje će biti da pođemo u Lurd ili Fatimu ili koje dru- 
go veliko Gospino svetište. Tamo ćemo zorno vidje- 
ti što znači krunica u životu kršćanina. 


Naša odluka 


Na kraju ovog razmišljanja o krunici donesimo 
posve određenu odluku za svoj vlastiti život! Želi- 
mo li da nam život teče u pratnji naše nebeske Maj- 
ke, onda uzmimo redovito svaki dan u ruke krunicu 
i molimo je! Molimo radosna otajstva da preko njih 
u našu dušu uđe što više poleta za život i njegove 
dužnosti u službi Božjoj! Molimo žalosna otajstva 
u časovima kušnje, poniženja, boli, klonulosti sje- 
dinjujući svoje patnje s Isusovim i Gospinim pat- 
njama! I to će nam pomoći da ne smalakšemo pod 
teretom križa. Molimo slavna otajstva da u dušu 
unesemo što više vedre nade da nakon svake pat- 
nje, boli, poniženja i križa napokon i nama svane 
dan pobjede: uskrsnuća, uzašašća, ispunjenja Bo- 
gom, primanja vijenca slave i pobjede! 

Molimo Gospu da nas nauči moliti svetu kru- 
nicu onako kako je naučila svetu malu Bernardicu 
u Lurdu i male pastiriće u Fatimi! Onda ćemo i 
mi na koncu života moći reći zajedno sa svetim 
Ivanom Berehmansom da nam je uz križ krunica 
najdraža. Onda će nam krunica i na našem smrtnom 
ležaju i u grobu biti uz križ naš ures i naša legiti- 
macija, kojom ćemo poći pred Božje prijestolje u 
pratnji svoje nebeske Majke. Krunica će nam osi- 
gurati sretnu vječnost po Marijinu zagovoru... 


Pročitaj: Evanđelje: Lk 1, 39—55. 
Dogmatska Konstitucija o Crkvi, br. 66. i 
69. 
Dekret o službi i životu svećenika, br. 18. 


D 

IDITE PO SVEM SVIJETU! 
Misijska nedjelja 


Kristova zapovijed 


Kristov povijesni život završava nalogom apo- 
stolima: »Idite po svemu svijetu i naučavajte sve 
narode krsteći ih u ime Oca i Sina i Duha Svetoga!« 
U tom času započinje Kristov mistični život — po- 
vijest njegove Crkve. »Idite po svem svijetu...!« 
to je Kristova najozbiljnija zapovijed. Ne zaboravi- 
mo: tu se ne radi o savjetu nego o strogoj zapovi- 
jedi! 

Kristovo uzašašće na nebo svakako je jedan od 
najsvečanijih prizora, S Maslinske gore, gdje je 
započeo svoju muku i gdje započima njegova slava, 
puca krasan pogled na Jeruzalem. No, Krist se sa- 
da ne zaustavlja na Jeruzalemu, pred njim se otva- 
ra pogled na čitav svijet prije nego što se digne s 
Maslinske gore kao pobjednik sotone, grijeha i svi- 
jeta i vrati se k Ocu od kojega je izišao. 

Krist se nije običavao pojavljivati u svom veli- 
čanstvu javno niti jedanput osim evo sada, kad je 
imao izreći svoj zadnji govor i izdati svoju zadnju 
zapovijed na ovoj zemlji: »Dana mi je sva vlast na 
nebu i na zemlji. Idite po svem svijetu i propovi- 
jedajte Evanđelje svim stvorenjima krsteći ih u 
ime Oca i Sina i Duha Svetoga! Evo ja sam s vama 
u sve dane do svršetka svijeta!« 

Nikada još zemlja nije čula zapovijedi koja će 
tako duboko preobraziti ljude. Krist je znao da će 
ovo poslanje, ljudski govoreći, upravo smrviti Je- 
danaestoricu. Ići po svem svijetu i naviještati nau- 
ku koja nije po volji ljudskoj paloj naravi, nauku 
koja nadilazi ljudske sile. Ali Krist ne odustaje. 
Zapovijed ostaje: »Idite!« To je početak zapovijedi. 

Ali svršetak glasi: »Evo ja sam s vama do svršetka 
svijeta!« Dakle, ne idemo u svoje ime, nego u ime 
Kristovo. 

Ne smijemo, dakle, klonuti. Ma kako bila velika 
naša slabost i bijeda svijeta uopće i svakog pojedi- 
nog čovjeka posebno; pa bio svijet, kao nekoć La- 
zar, »četiri dana«, u grobu, ne smijemo nipošto po- 
sumnjati u Kristovu riječ: »Ako vjeruješ, vidjet ćeš 
slavu Božju.« Toliko stotina milijuna ljudi danas 
je kao jedan mrtvac. Kako ga oživjeti? Sami to ne 
možemo, ali možemo s Kristom. On nam govori: 
»Idite! Ja sam s vama,« 

Ta Kristova zapovijed nadilazi i vrijeme i pro- 
stor. Dok ju je On formulirao na dan svoga uzaša- 
šća, gledao je daleko iznad Jeruzalema i daleko pre- 
ko granica Judeje i Galileje. Vidio je On tada i sve 
zapreke koje će se opirati njegovoj zapovijedi: mo- 
ra, pustinje, šume, zabačena mjesta, ledenjake, bu- 
jice koje valja svladati, kao i sve one tajne pobune 
ljudskog srca... Krist je izustio ove riječi s nagla- 
skom koji im daje svu dubinu njihova značenja. 
One su u sebi nosile sudbinu budućnosti i vječnosti 
za tolike duše. O njihovu izvršenju ovisi Božje kra- 
ljevstvo i na zemljiina nebu... 


Krist je znao koga šalje 


Bolje nego itko drugi Krist je vidio razliku iz- 
među veličine poslanja i slabosti poslanika koji su 
ga tu okruživali. Ti ljudi prije nekoliko dana osta- 
vili su ga pobjegavši upravo odavle, iz Getseman- 
skog vrta ovdje na Maslinskoj gori. Uza sve to On 
nije ublažio svoje riječi, kao što nije smekšao ni 
riječi kojima je navijestio tajnu Euharistije, makar 
su se zbog toga zaprepastili toliki Židovi... Nika- 
kvo tumačenje ne može tih njegovih riječi svesti 
na neku istočnjačku hiperbolu. Njihova jasnoća ne 
treba tumačenja. Poput udarača odlučno pada sva- 

ka riječ na njihova ramena, kao kad viteški mač 


ipada na ramena viteza. Oni drhšću slušajući te rije- 


či, ali nisu nikada sumnjali da ih treba drugačije 
razumjeti osim doslovno. 

Ova vrhovna Kristova zapovijed od sada će vla- 
dati poviješću. Stoga treba vagnuti svaku pojedinu 
od tih riječi i prihvatiti ih sve bezuvjetno bez ika- 
kva prigovora. 

»Idite, propovijedajte Evanđelje!« — On nije 
rekao da će ga ljudi prihvatiti. On je jednostavno 
rekao da ga treba ljudima prenijeti, tumačiti, do- 
vesti ih do toga da vjeruju. Samo prihvaćanje 
Evanđelja po pojedincima ovisi o tajni ljudske slo- 
bode, koju Bog poštuje čak i onda kad se radi o ta- 
ko velikoj i važnoj njegovoj zapovijedi. Bog nudi 
milost svakome, ali preko posrednika, preko ljudi 
upravo zato da sačuva ljudsku slobodu. Zato Krist 
traži od svojih učenika da krenu na put, da govore 
ljudima, da im živom riječju tumače riječi života, 
kako ih je On naučio. To je sve. Ali i to je golema 
zadaća. 


I nama je upravljena ta zapovijed 


Mogao bi tko pomisliti da se ta Kristova zapo- 
vijed odnosi samo na apostole i njihove nasljednike, 
a da se nas drugih ne tiče. Ne, nije tako! Ta Kri- 
stova zapovijed prelazi i prostor i vrijeme brže od 
munje koja presijeca oblake. Jeka tih Kristovih ri- 
ječi dopire i do našeg uha. Kako bi uostalom Jeda- 
naestorica sama mogla izvršiti takvu zapovijed? Da 
isključi svaku sumnju, Krist je odmah nadodao: 
»Evo ja sam s vama u sve dane do svršetka svije- 
tal« — Apostoli su pomrli, ali nije umrla Kristova 
misija. Ona se nastavlja preko — nas. Po nama 
Krist djeluje u sve dane i svuda. O tome je Berg- 
son još u prve dane svoga obraćenja ovako pisao: 
»Što me najviše zadivljuje kod Isusa, to je ova za- 

povijed. I zaista, možemo reći da je stalni elemenat 


u kršćanstvu zapovijed da se nikad ne zaustavlja-!' 


mo.« 

Već je sveti Ivan Zlatousti govorio kršćanima 
svoga vremena, koji su htjeli izmaknuti toj dužno- 
sti: »Idite i naučavajte sve narode! — rečeno je ne 
samo apostolima nego i svima nama. Najbolje se 
to vidi iz riječi koje slijede: Evo ja sam s vama do 
svršetka svijeta!l« — No ni do svršetka svijeta Evan- 
đelje neće doprijeti do kraja, treba ga neprestano 
naviještati. 

* Ovoj zapovijedi ne može nitko izmaknuti, svi je 

moraju ispuniti, i to bez obzira na uspjeh. 

Jednom misionaru u Kini, koji je žrtvovao svo- 
ju sjajnu karijeru u svijetu da bi mogao poći u mi- 
sije, rekoše jednog dana da uspjeh njegova misio- 
narskog rada daleko zaostaje za njegovim nekada- 
šnjim uspjesima u svijetu. Misionar je priznao da 
je ovo polje njegova rada ostalo neplodno, ali je 
dodao: »Ja nisam ovdje ni poradi svojih prošlih ni 
poradi budućih uspjeha, nego zato da izvršim Uči- 
teljevu zapovijed da idemo propovijedati Evanđe- 
lje svakom stvorenju.« Tako govori pravi Kristov 
učenik. Takva vjernost ne mari za vidljive rezulta- 
te, nego ide samo za tim da izvrši volju Božju. A 
to je najveći uspjeh. 


Propovijedajte svakom stvorenju! 


Krist traži da se njegovo Evanđelje propovije- 
da svakom čovjeku. Iz te njegove zapovijedi izbija 
posebna Božja ljubav prema svakom pojedincu. Mi 
smo uvijek skloni da gledamo na čovječanstvo kao 
masu, i da Bog svakom pojedincu iz te mase daje 
tek dio svoje očinske ljubavi. No Bog nije takav. 
On ljubi svaku dušu puninom svoje ljubavi upravo 
kao da je ona jedina na svijetu. To nije pretjeran 
način govora, to je vjerska istina. Krist nije prolio 

za svakoga samo »jednu ili drugu kap svoje krvi«, 
kako je mislio Pascal, nego je prolio svu svoju krv 
do zadnje kapi za svaku dušu pojedinačno. Nema 
ništa vrednije za Boga na ovoj zemlji od sudbine 
svake pojedine neumrle duše. 

Kad je Krist rekao: »Idite po svem svijetu i pro- 
povijedajte Evanđelje svakom stvorenju!« mislio je 
na to da budemo posrednici ove Božje sveobuhvat- 
ne ljubavi koja računa sa svakim pojedinim čovje- 
kom. Zato nemamo prava da stavljamo u kolektiv 
ono što je Krist odredio kao pojedinačno, niti se 
smijemo zadovoljiti sa skupnim i indirektnim do- 
dirom. Treba, dakle, da idemo ovom židovu, kako 
zamahu«, ili protestantu, ovome muslimanu ili bu- 
piše kardinal Suenens u knjizi »Crkva u misijskom 
distu, svakome od njih koji još nisu 'našli Mesiju* 
i koji ga traže u mraku. Treba, dakle, da idemo 
ovome skitnici, beskućniku, kao i velikom novčaru; 
ovom sretnom djetetu, kao i ovome nemoćnom star- 
cu; ovome nepismenom koji ne pamti ni jedne mo- 
litve, kao i ovom sveučilišnom profesoru koji je 
pročitao sve knjige; ovome skeptiku, kao i ovoj ne- 
mirnoj duši koja iskreno traži Istinu; ovoj pijanici 
i ovoj Magdaleni, kao i ovom državniku; ovom naj- 
bližem susjedu, kao i Eskimu u njegovom vječnom 
ledu i urođeniku koji se povukao u duboku šumu 
ili na koji osamljeni otok. 

Prije negoli možemo reći da smo učinili za svoju 
braću sve što smo mogli učiniti, treba da ponovo 
pročitamo one riječi apostola Pavla, najvećeg Kri- 
stovog apostola, riječi koje peku kao žeravica i ko- 
je otkrivaju kako je apostol shvatio Kristovu riječ 
»Idite!« 

»... Mnogo puta bio sam u smrtnoj pogibelji. 
Od Židova primio sam pet puta četrdeset manje je- 
dan udarac. Tri puta bio sam šiban, jedanput ka- 
menovan, tri puta sam doživio brodolom, noć i dan 


185 


proveo sam u morskoj dubini. Često na putovanji- 
ma, u pogibeljima od rijeka, u pogibeljima od raz- 
bojnika, u pogibeljima od neznabožaca, u pogibe- 
ljima u gradu, u pogibeljima na moru, u pogibelji- 
ma od lažne braće. U trudu i muci; u mnogom ne- 
spavanju; u gladi i žeđi, u mnogom poslu, u zimi i 
golotinji .. .« 

Tko od nas može reći da se toliko žrtvovao samo 
da izvrši vjerno Kristovu zapovijed: »Idite po svom 
svijetu i propovijedajte Evanđelje svakom stvore- 
nju...« 

Ako već ne možemo biti slični velikom Aposto- 
lu naroda, nastojmo barem učiniti sve što možemo 
prema svojim silama i milosnim darovima! Znajmo 
da o našem odzivu toj Kristovoj zapovijedi ovisi 
spas mnoge duše, i da ćemo jednom o tome Kristu 
kao svome vrhovnom Sucu polagati strogi račun. 
Budimo misionari i u svojoj okolini i među tolikim 


ljudima koji još nisu nikako čuli za Kristovo Evan-: 


đelje! Ovdje budimo to riječju i primjerom i mo- 
litvom, a u misijskim krajevima na taj način da se 
molimo za misije i misionare, da prinosimo žrtve 
i da misije pomažemo svojim prilozima! To je Kri- 
stova zapovijed, to je naša stroga dužnost. 


Pročitaj: Dekret o misijama. br. 6—7., 40—41. 

SVI SVETI 


1. studenog 


Slavoluk pobjede 


U prvom svjetskom ratu poginulo je za obranu 
svoje domovine oko milijun i pol Francuza. Tisuće 
njih bili su junaci. Rat je svršio, Francuska je po- 
bijedila. Visoki vojni šefovi, koje je poznavao sav 
svijet, primili su ratna odlikovanja. Oni, koji su se 
borili pred očima sviju, morali su produljiti trake 
za odlikovanja, da bi na njih mogli prikvačiti nova 
odlikovanja. 

Međutim, tko će ikada znati za pješaka, koji je 
proboden u jurišu, da bi se linija njegovih drugova 
pomakla do neprijateljskih rovova? Njega i mnoge 
druge prekrila je zemlja i zaborav. No, da se ovje- 
kovječi spomen i slava svih neznanih junaka, da se 
domovina njima zahvali i da se ujedno budućem 
naraštaju pruži uzor, sahranili su ostatke jednog 
od tih mnogih nepoznatih boraca pod »Arc de Tri- 
omphe — Slavoluk Pobjede« u Parizu. 

I mi kršćani ovdje na zemlji, mi vojujuća Cr- 
kva, također smo u neprestanom ratu za slobodu i 
neprolaznu sreću Božje djece. No, u tom ratu samo 
pobijeđene grabi smrt, i to vječna, dok pobjednici 
svi ulaze u život. Koliki su već pobijedili, prešli iz 
ratničke u slavnu Crkvu! Bog je svim tim miliju- 
nima podijelio medalje i u nebu podigao slavoluk 
pobjede. Mnoge od njih i pred nama ljudima Crkva 
je stavila na počasno mjesto, svečano ih je progla- 
sila svetima i blaženima. Ovi su i na zemlji primili 
odlikovanja. 

Koliko je, međutim, boraca, Božjih pješaka, do- 
hvatilo vijenac pobjede, koliko mučenika je dalo 
svoj život, na čijoj krvi Crkva neprestano niče mla- 
da i svježa; koliko ima ispovjedalaca, koji vjerom 

i ljubavlju oblikuju novu zemlju; koliko ima dje- 
vica, čijom čistoćom Kristova Zaručnica, sveta Cr- 
kva, sve više postaje bez ljage i nabora? A, među- 
tim, ni sama Crkva ne zna za sve njih. Gdje su nji- 
hova odlikovanja? 

Crkva ipak nije na njih zaboravila. Blagdanom 
Svih Svetih nostavlja ona svim svecima, i nepo- 
znatima i proglašenima, zajednički slavoluk pobje- 
de na zemlji, da tako njih proslavi, a nama dade 
uzore i zaštitnike. 

Na taj njihov blagdan Crkva kliče u svetoj mi- 
si: »Radujmo se svi u Gospodinu svetkujući blag- 
dan Svih Svetih!« Pobjedom naše braće, sestara, 
suboraca u ratničkoj Crkvi, pobijedila je milost Bo- 
žja, pobijedila je Crkva, a na neki način u njima 
smo i mi pobijedili. Ta sveci na nebu i mi na zemlji 
jedno smo u općinstvu svetih, jedno u jednome ti- 
jelu — Crkvi, kojoj je Isus Glava. Stoga je Crkva 
danas svježija, snažnija, svetija, bliže svojoj kkonač- 
noj općoj pobjedi, a svaki od nas bliže svojoj osob- 
noj pobjedi. Milost nas svetaca prožimlje i posve- 
ćuje. 


Svi smo mi pozvani na svetost 


U svojoj radosti na blagdan Svih Svetih Crkva 
je skupila oko sebe sve Isusove vjerne: i pobjednike 
na nebu i borce na zemlji. Nas, zemaljske borce, 
svijesno je i svečano suočila sa svim svetima. Ona 
dobro zna koliko nam govore njihova svetost, po- 
bjeda i proslava. Ti Kristovi junaci dovikuju nam 
sa svetim Pavlom: »Dobar smo boj vojevali, trku 
smo svršili, a sad nam je pripravljen vijenac prav- 
de i slave, što nam ga daje pravedan Sudac. Ali 
ne daje ga samo nama, nego ga daje svima, koji 
ljube Boga i čeznu za spasenjem.« 

Sveci su na cilju, za koji su stvoreni. Oni poči- 
vaju u Božjem zagrljaju. No i mi smo stvoreni za 


188 


isti cilj, i mi moramo čeznuti za Božjim zagrlja- 
jem. Mi nismo rođeni za ovu zemlju, za hranu crvi- 
ma. S onu stranu groba naš je pravi život, naša je 
prava sreća, ispunjenje svih naših čežnja. 

No, jesmo li svjesni, jesmo li ikadaomislili na to > 
da u nebo dolaze samo sveci, i nitko drugi?! Ništa 
nečisto nema pristupa tamo, kaže nam Sveto pismo. 
A s druge strane nam je jasno da smo svi stvoreni 
za vječnu radost u Bogu, svi treba da imamo pri- 
stup u nebo. Što onda može drugo slijediti, nego: 
svi moramo postati sveti. Jednako pometač ulica, 
liječnik, svećenik, direktor, rudar, kućna pomoćni- 
ca, radnica i časna sestra... Tu, gdje jesmo, svaki 
u svome staležu, dobi, okolnostima, u našim kuhi- 
njama, tvornicama, na našim njivama, u uredima... 
tu mi moramo surađivati s Božjom milošću i zaslu- 
Žiti nebo. Svetac se postaje na zemlji, ne istom u 
nebu... 

Obično si svece zamišljamo nekako daleko; tko 
zna kako su oni živjeli? Ni ne pomišljamo da bi se 
to moglo ostvariti u našim uvjetima. A stvarno, 
sveci i sada hodaju zemljom, rade, muče se, mole 
— po našim crkvama, podrumskim stanovima, blat- 
nim puteljcima, gradskim četvrtima i seoskim po- 
tleušicama. 

I mi kršćani često imamo veoma slab pojam što 
znači biti svet. Kratko rečeno: svi smo mi sveti, kad 
smo u posvetnoj milosti. Nisu za to potrebne nika- 
kve čudesne pojave. Tko je Božje dijete po milosti 
kroz svu će vječnost, makar do toga došao i preko 
čistilišta, uživati puninu života i sreće u Bogu. 


Razni stupnjevi svetosti 


No, kao što ima raznoga cvijeća: ivančica, lji- 
ljana, karanfila, ruža, tratinčica, ljubica..., a ipak 
sve je to cvijeće i sve ima svoju ljepotu i miris; 
tako ima i raznih stupnjeva milosti, suradnje s mi- 

lošću, pa prema tome i svetosti. Netko je u posvet- 
noj milosti, no čuva se samo smrtnih grijeha, čini 
samo ono što Bog zapovijeda ili zabranjuje pod pri- 
jetnjom vječnog prokletstva. Taj će ući u nebo, svet 
je, ali to je najniža svetost. — Drugi, dakako u mi- 
losti, čuva se i lakoga grijeha, obdržava ne samo 
zapovijedi, nego i savjete Evanđelja i Crkve, čini 
ono što nije baš po sebi nužno, ali je izvanredno ko- 
risno za spasenje. Češće, na primjer, prima svete 
sakramente, sudjeluje kod svete misne žrtve, moli 
i čini dobra djela, a ako je na to od Boga pozvan, 
prikazat će i redovničke zavjete. 

Sve to umnaža milost, čuva od grijeha, više Bo- 
ga slavi, pribavlja ljepšu nagradu, sigurnije dovo- 
di u nebo. To je savršena svetost. 

Ne znamo koliki stupanj svetosti Bog od svako- 
ga od nas traži. To ovisi o njegovoj slobodnoj mi- 
losti. Ali sigurno je da svakoga poimence zove na 
svetost, i to, da svim silama nastojimo postići što 
veći stupanj svetosti. Isus nam zapovijeda da bu- 
demo sveti i savršeni, kao što je savršen naš nebe- 
ski Otac. Apostoli prenose Isusovu poruku o sve- 
tosti, kad nam kažu: »Tko je svet neka bude još 
svetiji!« 

U nebo se, doduše, dolazi i običnom svetošću. 
Ali, tko hoda točno uz rub provalije, još je na si- 
gurnom, ali i nas, koji takvoga gledamo izdaleka, 
hvata strah. Tko se čuva samo smrtnih grijeha, te- 
ško će ostati bez njih. A gdje je onda milost, sve- 
tost i na kraju nebo? Neće li to biti promašen ži- 
vot? I kakav je, napokon, to odnos prema Bogu, 
kad se igramo ma laku ruku s opasnostima, koja 
nam mogu tako lako oduzeti Božje prijateljstvo? 


Budimo potpuni kršćani! 


Treba li nam razjašnjavati što nam je činiti da 
sačuvamo i umnožimo milost, da budemo sveti? Bu- 

dimo kršćani u potpunom smislu riječi, pa ćemo 
tim. samim biti i sveci! A Isus nam u svojih osam 
blaženstava jasno pokazuje taj put pravog kršća- 
nina, »Blago vama, siromašni duhom, čistima sr- 
cem, vama, koji ste progonjeni zbog pravde... jer ' 
vaše je nebesko kraljevstvo!« Nasljedujući Isusa, 
kako nas uči Crkva, u jedinstvu s Isusom mi može- 
mo postati sveti. »Bez mene ne možete ništa« kaže 
nam Isus. Ali, prema riječi svetoga Pavla, sve mo- 
žemo u Isusu, koji nas jača. Svetost je u milosti. 
Isus ulijeva u naše duše svoju milost, umnaža je 
i obnavlja. On briše naše grijehe, pere i jača dušu. 
A sve to čini po svetim sakramentima. Milost iz 
njegova Srca teče u nas u nekrvnoj Kalvarijskoj 
žrtvi, svetoj misi. On nam je daje, kad ga za to 
molimo sami i kad ga moli Crkva. 

. Isus nas posvećuje. Mi samo moramo prihvatiti 
njegovu milost, moramo je čuvati i umnažati sa- 
kramentima i pravim kršćanskim životom. Tako 
ćemo i mi postići konačni cilj — nebo. 


Evo vam uzora! 


' Stari su Spartanci svake godine jedanput uvo- 
dili svoje mladiće u svečanu državnu dvoranu, gdje 
su se nalazili likovi njihovih slavnih ljudi. Tom bi 
im zgodom govorili: »Evo vam uzora! Želite li da 
vas časte ljudi kao i njih, činite što su i oni činilil« 

Nama sveta Crkva govori slično, kad nam poka- 
zuje na svece; »Evo vam uzora!« Oni su prije nas 
uspjeli, sad smo mi na redu, samo se moramo odlu- 
čiti da pođemo istim putom, da se služimo istim 
sredstvima. 

Sveti možemo postati uvijek, svagdje i svatko. 
To su već postali milijuni kroz stoljeća, i to ljudi 
raznog staleža, razne dobi, spola, položaja... Naši 
očevi i majke, rođaci i susjedi, koji su ovim istim 
našim trnovitim zemaljskim stazama hodali, iste, 

ako ne i veće muke i strasti u sebi nosili, istih se 
grijeha morali čuvati, iste sakramente primali, mi- 
lost štitili i umnažali kao i mi. 

Kad je to mogao postići lučki radnik Mat Ta- 
bolt, prije pijanac, a poslije svetac, sveučilišni pro- 
fesor Kontardo Ferrini, prosjak Benedikt Labre, 
obična seljačka djevojka Marija Goretti, kazališna 
glumica Lucija Kristina, koja je sa svoje petero 
djece polazila na koncerte i u kazalište, gdje je i 
sama glumila, pa onda i toliki drugi naših dana — 
a svi su bili slabi ljudi kao i mi — zašto to ne bi- 
smo mogli i mi postići?! 

Sveti je Augustin dugo oklijevao da prekine 
grješni život. Dugo je odbijao obraćenje. Uvijek su 
prevladali strast i grijeh. Kad se tako mučio i pred 
sobom ispričavao kako ne može kršćanski živjeti, 
začuo je u sebi glas: »Kad su mogli toliki muževi, 
tolike slabe žene i djeca; kad su mogli ovi i ove, 
zašto ne bi mogao i ti, Augustine?« I uistinu je na- 
pokon započeo novi život, koji ga je doveo do sve- 
tosti. 


Pokopajmo svoj »ne«! 


Nećak Kontarda Ferrinia imao je ružan običaj 
da je na svako pitanje uvijek odgovarao s »NE«. 
Kad bi ga spopale mušice, pljuštili bi »ne« kao kiša. 
Kontardo jednog dana iza takvih litanija »ne, ne, 
ne« diže se odlučno, pogleda nećaka oštro, tako da 
je dijete zašutilo kao nijemo. Osjetio je da je sad 
nešto odlučno. 

Stric se približi vratima vrta i reče: »Pođimo 
pokopati »NE«! Nećak ga je bez protivljenja sli- 
iedio. U vrtu Ferrini rukama iskopa rupu kao grob. 
Onda pokaže nećaku: »Vidiš li? Ovdje ćemo sada 
pokopati ,ne', i ti više nikada ne smiješ izreći ne"! 
Nakon toga pokrije rupu-grob zemljom i izreče po- 
smrtni govor: »Sada je 'ne' zauvijek pokopan!« Di- 

jete je bilo zamišljeno kao nakon sprovoda. Navika 
je bila svladana. Mala je savjest potresena. 

Možda se i mi teško odlučujemo na rad oko po- 
svećenja. Neprestano odgovaramo da to nije za nas 
da mi to me možemo u svojim okolnostima... Po- 
kopajmo taj svoj ne! Odazovimo se Božjem glasu 
koji nas ozbiljno poziva na svetost! Recimo napo- 
kon Bogu »DAl« I onda započnimo taj veliki po- 
sao... Brzo će se pokazati prvi plodovi, jer tko pri- 
je počne sijati, prije ćeižeti... 

Pročitaj: Evanđelje: Mt 5, 1—16. 


Dogmatska  Konstitucij i 
ro cija o Crkvi, broj 


13 »Blagdanska jutarnja zvona« 

»SMILUJTE MI SE, PRIJATELJI MOJT!« 


2. studenog: Dušni dan 


Sjećanje na naše pokojnike 

Sveta je Crkva uistinu brižna majka, koja bdi- 
je nad svojom djecom, ne samo dok žive ovdje na 
zemlji, nego ii kad se presele u vječnost. Posebnu 
brigu posvećuje dušama onih koji još misu posve 
stigli na cilj. To su duše, koje je Božja pravda za- 
ustavila u čistilištu, da tamo otplate svoje posljed- 
nje dugove. i 

"Tih duša Crkva se sjeća svaki dan u svakoj sve- 
toj misi. No uz to je njima posvetila jedan dan u 
godini, kad u prvom redu za njih prikazuje plodo- 
ve Kristove žrtve. To je Dušni dan. Tijekom vre- 
mena kršćanska je samilost proširila taj Dušni dan 
na cijeli mjesec studeni. Crkva je prvih deset dana 
toga mjeseca obdarila raznim povlasticama u korist 
duša u čistilištu, kao što su posebni oprosti za njih 
i povlastica prikazivanja svete misne žrtve u pr- 
vom redu za njihovo izbavljenje iz čistilišta. 

Ovim svojim primjerom Crkva poziva svu svoju 
duhovnu djecu da poslušaju vapaje svoje preminule 
braće i sestara, koji sami sebi ne mogu više pomoći. 
Da nas na to potakne, Crkva se služi riječima iz 
knjige Jobove. Ona stavlja tim dušama u usta rije- 
či Jobove, kojima je on nastojao dati oduška svo- 
jim bolima: »Smilujte se barem vi, prijatelji moji, 
jer me je ruka Gospodnja teško udarila!« 

Koliko je Dušni dan moćan probuditi naše sje- 
ćanje na duše u čistilištu, pokazuje činjenica da već 
uoči toga dana sva naša groblja redovito budu pre- 
tvorena u perivoj od cvijeća, što ga je zasadila kr- 
šćanska ruka na grobove pokojnika, kao i u gole- 
mu baklju, sastavljenu od tisuća svijeća, što ih je 

zapalila kršćanska ljubav nad tjelesima svojih dra- 
gih preminulih. A koliko bude toga dana i tijekom 
mjeseca studenoga izgovoreno molitava za ispokoj 
duša u čistilištu, tko bi to mogao izbrojiti? ... : 
Čistilište je strašna i utješna činjenica 

Neka siromašna seljanka iz Poljske došla je jed- 
nog dana k svome gospodaru, kod kojega je radila 
kao nadničarka, te ga zamolila za nekoliko novčića 
da mogne dati prikazati svetu misu za svoga po- 
kojnog muža. Oholi čovjek joj odgovori: »Jadna 
ai uvijek a u te bajke! Ali evo ti no- 

od aj za misu. Ako to po: ž 
seo mu Redaširio lavit o pomogne tvome mužu, 

ruge noći, dok je taj bogataš odgova 
neka pisma sjedeći za pisaćim Sedan See BAS 
ko se pred njim odjednom pojavio neki nepoznat 
čovjek, Bio je blijed, stravičnog izgleda, odjeven u 
bijelo odijelo tamošnjih seljaka. Najstrašnije je bilo 
što je izbijao plamen iz svakog mjesta, gdje bi taj 
čovjek stavio ruku ili nogu. 

»Tko si i što tražiš ovdje u ovaj noćni sat?« — 
»Ja sam muž one siromašne udovice, kojoj si ti dao 
novac za misu. Dolazim, da ti zahvalim na tome 
alii da ti kažem da čistilište nije bajka.« 

Nitko ne mora vjerovati u taj primjer, ali mo- 
ramo vjerovati ono što nam o čistilištu kaže razum 
srce, Sveto pismo i Crkva. Ako ne vjerujemo Bo- 
žjem glasu, koji nam kaže da je čistilište zbilja, ka- 
ko ćemo onda vjerovati nekome od pokojnika? 

Želimo li znati što o čistilištu kaže razum, dosta 
se zapitati da li je ovdje na zemlji u svemu izvr- 
šena i zadovoljena sva pravda. A svaki pravni po- 
redak pozna manje kazne za manje prestupke za- 
kona i veće kazne za već prestupke, na čak i naj- 
teže kazne za velike zločine. Međutim, toliko toga 
ljudima ostaje nepoznato, jer je učinjeno u tajno- 

sti. Tko će tu namiriti pravdu? Samo Bog, komu 
su poznata sva naša djela, misli, namjere i želje. 
I to, ako ne kazni na ovom svijetu, mora biti mo- 
gućnost da kazni na drugom. 

Sveto nam Pismo govori o čistilištu u Starom 
zavjetu u Drugoj knjizi Makabejaca. Tu se opisuje 
kako je Juda Makabejac poslao u Jeruzalem odre- 
đenu svotu novca, da se prikažu žrive za pale u 
boju. Tu sveti pisac kaže: »Sveta je i spasonosna 
misao moliti za pokojne, da im se oproste grijesi« 
(2 Mak 12, 44). A u Novom zavjetu kaže nam sam 
Isus: »Miri se sa svojim protivnikom brzo, dok si 
s njim na putu, da te protivnik ne preda sucu, a 
sudac sudbenom podvorniku, i da te ne bace u tam- 
nicu. Zaista ti kažem: Ne ćeš izići odanle, dok ne 
platiš posljednje pare« (Mt 5, 25—26)! A sveti Pa- 
vao u svojoj Prvoj poslanici Korinćanima piše: »Po 
milosti Božjoj, koja mi je dana, ja kao mudri gra- 
ditelj postavih temelj, a drugi naziđuje, ali svaki 
neka gleda kako naziđuje. Jer drugoga temelja ne 
može nitko postaviti osim onoga, koji je postavljen, 
a taj je Isus Krist. Ako li tko zida na ovom teme- 
lju: zlato, srebro, drago kamenje, drvo, sijeno, sla- 
mu, svakoga će djelo izići na svjetlo. Dan će poka- 
zati, jer će se ognjem otkriti. 1 oganj će iskušati 
kakvo je čije djelo. Ako ostane čije djelo, što je 
nazidao, primit će plaću. A čije djelo izgori, šte- 
tovat će, a sam će se spasiti, ali tako kao kroz va- 
tru« (1 Kor 3, 10—15). 

Da Crkva čvrsto vjeruje u čistilište, pokazuje 
činjenica da ona moli za duše svoje preminule dje- 
ce, kako bi Božjoj pravdi namjesto njih nadokna- 
dila njihove dugove. 


Čistilište je dokaz Božjeg milosrđa 


Vjera nas uči da u nebo mogu ući samo posve 
čiste duše. A koliko je takvih na času smrti? Veo- 

ma, veoma malo! Mnoštvo ljudi napušta ovaj svi- 
jet opterećeno nebrojenim mesavršenostima, a i s 
velikim zaduženjima zbog teških grijeha što su ih 
ispovjedili ili se za njih pokajali, ali nisu zadovo- 
ljili Božjoj pravdi. Kuda s njima? U nebo ne mogu, 
jer im nedostaje savršena čistoća, a s druge strane 
nije im mjesto ni u paklu. Tko bi, naime, mogao 
i pomisliti da bi Bog prema takvim dušama mogao 
biti nepravedan i nemilosrdan, te ih kazniti više 
nego što su zaslužile? Potrebno je, dakle, čistilište, 
da bude zadovoljena i Božja pravda i Božje milo- 
srđe. 


Naša pomoć dušama u čistilištu 


Za vrijeme ruskog cara Aleksandra došla je Ka- 
tarina Lopolow pješice tri tisuće kilometara iz Si- 


* birije pred samog cara u Petrograd, da zamoli za 


pomilovanje svojih roditelja, kako bi se iz Sibira 
smjeli vratiti kući. Kad je car čuo kolike je žrtve 
Katarina prinijela samo da spasi svoje roditelje, 
smekšalo mu se srce i uslišao je molbu tog požr- 
tvovnog djeteta. 

Bog nije tiranin, koji uživa u ljudskim bolima, 
nego dobri otac, koji ljubi svoju djecu. I kad se 
pred njim jedno njegovo dijete zauzme za drugo, 
osobito ono koje si više samo ne može pomoći, On 
saslušava te molbe i skraćuje njegove patnje. Tako 
se On odnosi i prema dušama u čistilištu. Nama 
daje priliku da svojim žrivama, dobrim djelima i 
molitvama pomognemo tim patničkim dušama. Da- 
pače, ti naši čini njemu su dokaz naše velikodu- 
šnosti i zahvalnosti, posebno kad se molimo i žr- 
tvujemo za svoje najbliže, kao što su naši roditelji, 
braća i sestre, koji su pred nama pošli s ovoga svi- 
jeta u znaku vjere. Kao pravi prijatelji molit ćemo 
se i za svoje druge rođake, onda za prijatelje, znan- 
ce, dobročinitelje, za one koji nemaju nikoga na 

ovom svijetu da se za njih pomoli, a nećemo is- 
ključiti ni svojih neprijatelja. Sa smrću moraju 
prestati sva neprijateljstva... 

Nemojmo pročitati ove retke, a da nam srce 
ostane hladno prema onima koji nas žarko mole 
Jobovim riječima: »Smilujte se barem vi, prijatelji 
moji, jer me je ruka Gospodnja teško udarila!« Jer, 
što mi danas učinimo tim dušama u čistilištu, to će 
sutra nama, kad se nađemo u istom položaju i u 
istim mukama, učiniti drugi. A ni duše, spasene na- 
šim molitvama, neće nam ostati dužne ni ovdje ni 
u vječnosti. 


Pročitaj: Dogmatska Konstitucija o Crkvi, br. 50. i 
1. 

KRALJ ČOVJEČANSTVA 


Zadnja nedjelja crkvene godine 


Ruski pisac Gogolj u svom djelu »Mrtve duše« 
prikazuje pustolova, nekadašnjeg činovnika na ca- 


“rini, imenom Čičikova, kako luta od posjeda do po- 


sjeda. Zašto? Zato, da sebi stekne »mužike«, selja- 
ke, ali samo one koji su već mrtvi, no njihovi ih 
gospodari velikaši nisu brisali iz svojih popisa po- 
reznika. Tako su ti mrtvaci još i u grobu dužnici. 

Te »mritve duše«, koje su prodane za veoma ni- 
sku cijenu, pustolovu Čičikovu dobro dođu, da se 
badava domogne zemlje koliko je god želi... 

I danas je svijet pun »mrtvih duša«, koje, po 
riječima ruskog filozofa Berdiaeva, čekaju kupca 
koji bi ih umio oživjeti pomoću jednog IDEALA, 
koji u sebi sadrži životnu nadu, što bi ih zagrijala, 
i tako uskrisila. 

Mi kršćani poznamo takvog kupca. On postoji i 
nalazi se među nama, i stalno obilazi okolo tražeći 


.»mrtve duše«, što ih je ubila krivnja, očaj, bezna- 


đe, apatija i nezasitna glad. Taj kupac nije nitko 
drugi nego sam Isus Krist. 

On je sve duše kupio, otkupio i prekupio, jer 
je svaku od njih platio ne makar čime, nego svo- 
jom vlastitom krvlju. Sve te duše On je kupio samo 
zato da ih oživi, uskrisi, i da tako ostvari »svoje 
Kraljevstvo«, Kraljevstvo »živih duša«. 

Krist to svoje kraljevstvo želi ostvariti u cije- 
lom čovječanstvu kao cjelini, i posebno još u sva- 
koj duši. 


Kristovo kraljevstvo u čovječanstvu 


Pilat je na sudu upitao Isusa: »Ti_ si, dakle, 
kralj?« Isus mu je odgovorio bez oklijevanja: »Pra- 

vo kažeš. Ja sam Kralj. Ja sam se zato rodio i do- 
šao na ovaj svijet da svjedočim za ISTINU, i svaki 
koji je od Istine sluša moj glas.« 

Tim riječima Krist se otvoreno priznaje Kra- 
ljem i označuje svoje podanike: »Svaki koji je od 
Istine, sluša moj glas.« Njegov je, dakle, podanik 
svaki čovjek 'koji voli Istinu. 

Čovječanstvo kao cjelina voli istinu. Dakle, u 
čovječanstvu, u ljudskom društvu, uza sve protivu- 
rječnosti, postoji Kristovo kraljevstvo. Legitimaci- 
ja, pasoš i viza za to Kraljevstvo samo je Istina. 

Kristu je bio priznat naslov »kralja« na križu, 
gdje je iznad njegove glave trnjem okrunjene visio 
natpis u tri jezika: »Isus Nazarećanin, Kralj Židov- 
ski«. Sve je na tom natpisu istina, samo treba riječ 
»židovski« zamijeniti onom riječju, kojom ju je za- 
mijenio i Židov Eimstein na svojoj vizi za Šjedi- 
njene Američke Države, kad je mjesto »rasa se- 
mitska«, tj. židovska, stavio jednostavno  »rasa 
ljudska«. — Krist nije Kralj ovog ili onog naroda, 
ove ili one rase, neso jednostavno »Kralj čovje- 
čanstva«. ./s,b6[ + kv a stern 

Taj naslov slegitek Kristu priznaje Pilat, o 
ga kao kralja osuđuje na smrt. Kod Krista taj na- 
slov susrećemo već u betlehemskoj štali. Čim se 
On rodio, evo Mudraca s Istoka, da mu se poklone 
i da ga priznaju svojim Kraljem. Oni otvoreno pi- 
taju: »Gdje se rodio novorođeni Kralj Židovski?« 

Taj naslov Krista prati od kolijevke do groba. 
Zemaljski kraljevi na čelu sa svojim predstavni- 
kom kraljem Herodom urotili su se protiv njega 
kao Kralja, i kad mu ne mogoše oduzeti život, onda 
ga izrugaše kao luđaka. Rimski vojnici, koji su ta- 
da bili predstavnici svih naroda, jer ih je bilo sa 
svih strana svijeta, kad su iz obijesti stavili trnovu 
krunu Kristu na glavu, a u ruke mu turili mjesto 
žezla trstiku, i nesvjesno su ga priznali Kraljem 

svih naroda, cijelog čovječanstva, koje je on svo- 
jom krvavom mukom, žrtvom i smrću kupio, otku- 
pio, stekao i osvojio. Čovječanstvo, iako služi raz- 
nim zemaljskim gospodarima, jednim drugima me- 
đusobno protivnima, mora priznati po pravu danom 
od Boga da kao svog vrhovnog gospodara ima Kri- 
sta. 

Gdje imamo za to dokaz? Imamo ih bezbroj. 
Čujmo! Prije smo dokazivali da Bog postoji poka- 
zujući na red u svemiru. Danas imamo puno više 
dokaza nego prije. Danas Božju opstojnost dokazu- 
jemo — iz nereda u svijetu, iz nereda u ljudskom 
društvu. Svaki nered jest jedan dokaz više. Nered 
postoji. To nitko ne niječe. A nered je zato što je 
prekršen red. A reda ne može biti bez redatelja... 

O kako mi strepimo pred razularenim silama, ne 
atoma koje smo otkrili, nego pred silama nereda, 
što ih potajno nosimo u svojim srcima, a koje se 
stidimo otkriti... No, da li bi došlo do nereda u 
ljudskim srcima, da su ona uvijek slušala glas isti- 
ne? 

Želimo li mi biti sljedbenici istine, tada moramo 
biti Kristovi podanici. To znači: Kristovi zakoni i 
njegova volja moraju biti naši zakoni i naša volja. 
A kad živimo u granicama Kristova zakona, onda 
živimo u granicama Kristova kraljevstva. 

Da Krist stvarno vlada čovječanstvom, ljudskim 
društvom, nije dosta izrecitirati neku posvetu. Nije 
dosta mi to da u morske dubine spustimo njegov 
kip golemih dimenzija, kao što su učinili kod Ca- 
moglia. Nije dosta ni podići njegov kip na vrhun- 
cima Alpa, na Monte Rosa, nego je NUŽNO PRAK- 
TIČKI ŽIVJETI — PO EVANĐELJU, tom Kristovu 
Zakoniku. To vrijedi i za narode, i za obitelji, i za 
pojedince. To treba provoditi u privatnom i javnom 
životu, na poslu, na putovanjima, u kući i na ulici, 
na zabavama i raznim sastancima, svugdje. Tu tre- 

ba Kristu podizati spomenike. To znači usposta- 
vljati Kristovo kraljevstvo. 

Kraljevstvo Božje iznad svega želi u čovječan- 
stvu uspostaviti sveopći mir. Kristov dolazak na 
zemlju zbio se u ponoći, kad je sve bilo mirno. Kad 
je On na križu izdahnuo, tj. kad je ostavio ovaj svi- 
jet, potresla se zemlja, uznemirio se svemir i pri- 
roda, uznemirili su se i njegovi protivnici. To je 
očit znak: s Kristom dolazi mir. Bez Krista nema 
mira, pa makar mi ljudi na sva usta izvikivali: 
bratstvo, jednakost, sloboda! A ako među nama ne 
postoji Kristovo kraljevstvo, odmah njegovo mjesto 
zauzima kraljevstvo sotonino, kraljevstvo mržnje, 
rat do istrebljenja, rušenje i kaotički očaj... 

Samo ako ostvarimo Kristovo kraljevstvo, tj. 
život po nauci Evanđelja, bit će moguće JEDIN- 
STVO ČOVJEČANSTVA, za kojim čeznu svi isti- 
noljubivi ljudi, a ne samo John Donne prije 300 
godina, čiju je čežnju pisac Hemingway stavio kao 
epigraf, natpis svome romanu »Kome zvona zvone«. 
Nijedan čovjek nije osamljeni otok, dostatan sam 
sebi. Svaki čovjek dio je KONTINENTA, koji se 
zove čovječanstvo. Ako grumen zemlje morski va- 
lovi otrgnu od evropskog kopna, Evropa je odmah 
za toliko manja... Gubitak svakog čovjeka uma- 
njuje čovječanstvo, čiji sam i ja dio. Prema tome, 
to je i moj gubitak. Zato nemojmo nikad pitati: 
»Kome zvona zvone?« Ona zvone i nama. Ako u 
meni ne vlada Krist, za toliko manje vlada u cije- 
lom čovječanstvu. Ako u meni On vlada, toliko više 
vlada i u cijelom čovječanstvu. 


Kristovo Kraljevstvo u pojedinom srcu 


Jednom zgodom farizeji upitaše Isusa: »Kada će 
doći Božje kraljevstvo?« On im je odgovorio: »Kra- 
ljevstvo Božje ne dolazi s vanjskim sjajem. Neće 

se kazati: Ono je ovdje! ili: Eno ga ondje! — jer 
Božje je kraljevstvo — u VAMA!« 

Po riječima apostola Pavla znamo da Bog htje- 
de »obljaviti kako je bogata slava ove tajne među 
narodima, a ta je Krist, nada slave u nama.« Čo- ' 
vjek postaje savršen, samo ako se približi po spo- 
znaji i ljubavi k svome idealu Kristu, Bogočovjeku, 
u kojem je sažeta tajna ljudskog spasenja i naše 
buduće slave. 

Pa kad je Bog Otac nas htio sjediniti s Kristom 
kao udove s glavom, onda moramo nastojati da On 
zbilja u našem životu bude stalno prisutan, da 
upravlja svim našim djelima, riječima i mislima, 
tako da to budu njegova djela, riječi i misli. No, 
mogu li ja reći za svoja djela, riječi i misli da su 
Kristovi? Ako mogu, Božje je kraljevstvo u meni. 


. Živim li u granicama Kristova zakona, onda sam 


u granicama Njegova kraljevstva. 

Tako onda mogu reći svakome: Nada mnom ne- 
maju nikakve vlasti svijet, ni tijelo, ni sotona, jer 
sam ja Kristov podanik svom dušom, svom mišlju, 
svim djelima!... Imao je pravo francuski roma- 
nopisac Rene Bazin, kad je govorio kako je naša 
duša kao siromašni pješčani žal, po kojem gazi sva- 
kojaka čeljad, a i najmanji vjetrić izdube brazde, 
a može ga okaljati tisuću uzroka. Ali milost našega 
Kralja dolazi kao plima i briše, izravnava, pere. 
Tada se žal opet pokaže izravnan, sjajan na suncu 
radosti... 

Malo je poznata jedna izjava Napoleonova sina. 
Kad mu je netko na bečkom dvoru rekao: »Kad 
Vaš otac izgubi vlast, Vi se onda nećete moći sma- 
trati baštinikom carstva.« — on je odgovorio: »Što 
me briga za carstvo. Ja sam rođen kao kralj Rima, 
i to ću uvijek ostati.« 

I mi smo također rođeni u Kristovu kraljev- 
stvu, i kao baštinici toga kraljevstva uvijek ćemo 

biti uz Jedinorođenog Sina Božjega, Isusa Krista, 
našega Kralja, jer smo označeni kao posinjena dje- 
ca Božja i baštinici kraljevstva Božjega. 

No, ako smo primili tu veliku čast, s njom smo 
primili i dužnost. Naše nas plemstvo obvezuje. Da 
to nikad ne zaboravimo, na to nas Isus podsjeća u 
svojoj molitvi Očenašu. Izgovarajući u toj molitvi 
riječi: »Dođi kraljevstvo Tvoje!« mi moramo raz- 
mišljati kako ćemo pomoći da što prije u što više 
duša dođe Božje kraljevstvo. Ako budemo često na 
to mislili, oko toga radili, onda nam život neće 
nikad biti prazan. Svojim životom i radom stalno 
ćemo obnavljati svoju zakletvu vjernosti sve do 
onog časa, kad napokon budemo morali ostaviti ovo 
zemaljsko borilište i poći u vječne stanove, što nam 
ih je pripravio naš Kralj. Onda ćemo i mi moći reći 
sa svetim Pavlom: »Dobar sam boj vojevao, trku 
sam svršio, vjeru očuvao. Već mi je pripravljen vi- 
jenac pravde, koji će mi dati Gospodin, pravedni 
sudac u onaj dan. I ne samo meni nego i svima 
koji budu željeli njegov dolazak« (2 Tim 4, 7—8). 

Obnovimo, dakle, ponovo vjernost Kristu Kra- 
lju, obnovimo svoje dobre odluke i odlučno nasta- 
vimo borbu sa svojim neprijateljima: svojim po- 
žudama, duhom ovoga svijeta i njegovim zamam- 
nostima, te knezom ovoga svijeta, sotonom, koji će 
nam često nuditi kraljevstva ovoga svijeta samo 
zato da nas pred sobom baci na koljena! Budimo 
uvjereni da nas Kristova milost neće ostaviti same 
u toj borbi! I Marija, Kraljica Majka, bit će nam 
u pomoći, jer je njoj neobično mnogo stalo do toga 
da se ovdje na svijetu što više proširi i učvrsti Kra- 
ljevstvo njezina Sina. 

Pročitaj: Evanđelje: Iv 18, 28—40; Poslanica Kolo- 


šanima: 1, 3—29. 
Dogmatska Konstitucija o Crkvi, br. 13. 


SADRŽAJ 


Predgovor 

Bezgrješno Začeće 

I rodi svoga Sina prvenca_ (< 

Sveta Obitelj: Obitelj pred sv. Obitelju 

Sv. Ivan Evanđelist . ž 

1. siječnja: Sin je slava Majke 

Bogojavljenje : 

Svijećnica: Gospa nam 1 daje primjer . 

19. ožujka: Sveti Josip . 

19. ožujka: Sv. Josip zaštitnik obitelji 

Blagovijest: Službenica Gospodnja 

Uskrs: Gospodin je uskrsnuo : 

1. svibnja: Blagdan Josipa Radnika . . 

Nedjelja Dobrog Pastira: Žetva je velika 

Uzašašće: Svršetak s 

Duhovi: Vihor, Oganj, Govor a 

Presveto Trojstvo: Najveća tajna naše vjere 

31. svibnja: Marija nam donosi Isusa, Kralja 
mira z : o skoki 

Tijelovo: Tajna vjere. sme 

Srce Isusovo: Gle ovo Srce! . 

Srce Isusovo: Božje Srce 

Blagdan Srca Marijina: jE o djevičansko 
Srce_. MK ki 

29. lipnja: Apostol Petar 

29. lipnja: Apostol Pavao . 

16. srpnja: Karmelska Gospa: Gospin dar 

26. srpnja: Sveta Ana_ . 

31. srpnja: Putovi sv. Ignacija Lojole 

Velika Gospa: Žena ogrnuta suncem . 


Mala Gospa: »Blaženom će me zvati svi na- 
raštaji!« 

l4. rujna: Uzvišenje sv. Križa: Tajna križa 

15. rujna: Žalosna Gospa. % Kai 

27. rujna: Sv. Vinko Paulski Ž 

1. listopada: Sv. Mala Terezija: Tri pouke sv. 
Male Terezije . 

7. listopada: Kraljica Krunice: Vrijednost i i 
bogatstvo krunice . 

Misijska nedjelja: Idite po svemu svijetu! 

g studenog: Svi Sveti X 

ušni dan: »Smilujte mi se prijatelj i mo jil« 
Krist Kralj: Kralj čovječanstva . i g , 

KNJIGE 


OVDJE NAVODIMO SAMO NEKE KNJIGE | 
BROŠURE KOJE SU IZDALI ISUSOVCI OVIH 
POSLJEDNJIH GODINA: 


J. Antolović: Na putovima Gospodnjim 
J. Antolović: Svetost na djelu 
J. Antolović: Duhovni profil Petra Barbarića 
J. Antolović: Od paža do mučenika 
J. Antolović: Naš Majo 
J. Antolović: Devet dana s Petrom Barbarićem 
M. Belić: Čovjek i kršćanstvo 
R. Brajčić: Temelji Božje kuće u srcu 
R. Brajčić: Čovjek 
R. Brajčić: Troosobni Bog 
P. Bulat: Sreća je u obitelji 
P. Bulat: Crkva u malom 
I. Fuček: Kršćanstvo bez vjere 
I. Fuček: Osobno doživljeno kršćanstvo 
J. Gusić: Mladiću, znaš li ljubiti? 
J. Gusić: Djevojko, znaš li ljubiti? 
J. Gusić: Vrhunci zovu 
J. Gusić: Božji putovi — Duhovne vježbe 
J. Gusić: S Isusom na Golgotu — zbirka križnih 
' putova 
J. Gusić: Životni put jednog misionara, I i II. dio 
J. Holzner: Pavao 
W. Hiinermann: Princ Gonzaga 
W. Hiinermann: Svetac i njegov demon 
A. Katalinić: Naš veliki Lang 
B. Nagy: Borac s bijelih planina — Ivan Merz 
Stj. Šimeta: Plamenovi srca — pjesme 
M. Quoist: Između petnaeste i ljubavi 

M. Quoist: Dnevnik Ane Marije 

F. Talbot: Među Indijancima 

F. Werfel: Pjesma o Bernardici 

Molitvenik Srce Isusovo spasenje naše 

Molitvenik Srce Isusovo ufanje naše (tiskan s veli- 
kim slovima) 


MISIJSKE KNJIŽICE 


Palme 

Jeka iz Zambije 

Iz bengalske i zambijske džungle 

Dođite k meni! 

Tajne afričke džungle (misijske pripovijesti) 

Kroz Lwano dolinu — doživljali o. Branka 
Anđelića 

Predzadnji ljudožderi — doživljaji jednog 
misionara među Papuancima 


Osim toga, u GLASNIKU SRCA ISUSOVA I 
MARIJINA možete u redovitoj misijskoj rubrici či- 
tati o doživljajima naših bengalskih i zambijskih 
misionara. 


Sve ove knjige i brošure naručuju se na adresu: 


RUDOLF BREBER, Palmotićeva 33, 41001 ZA- 
GREB, pp. 699. 

